അറ്റുപോകാത്ത ഓർമ്മകൾ ; പ്രൊഫ.ടി. ജെ.ജോസഫിൻ്റെ ആത്മകഥ – Prathipaksham\nMarch 22, 2020. 2:55 pm March 22, 2020. 3:40 pm\nവിറയലോടെ മാത്രമേ പ്രൊഫ.ടി.ജെ.ജോസഫിൻ്റെ ആത്മകഥ വായിക്കാനാകൂ. വായിച്ചതിനു ശേഷവും നടുക്കം മാറുകയില്ല. നാടകങ്ങളിലും സിനിമകളിലും നോവലുകളിലുമൊക്കെ എഴുത്തുകാർ ഭാവനയിലൂടെ ദുരന്തകഥാപാത്രങ്ങളെ സൃഷ്ടിച്ചിട്ടുണ്ട്. വിധിയുടെ ക്രൂര വിളയാട്ടങ്ങൾക്ക് വിധേയമായി പട്ടൊടുങ്ങുന്ന ദുരന്തനായകൻമാർ. കഥാർസിസ് – വികാരവിമലീകരണം – വഴി വായനക്കാരെ ശുദ്ധീകരിക്കുന്ന ജീവിത ഗാഥകൾ എത്രയെണ്ണം നാം വായിച്ചിരിക്കുന്നു. വ്യാഖ്യാനിച്ചിരിക്കുന്നു. ഭാവനയിൽ നെയ്തെടുക്കുന്ന നാഥാസ്തമയങ്ങൾ ഭാവകനെ വിശ്രാന്തിയിൽ വിലയിപ്പിക്കുമത്രേ.\nസ്വന്തം കഥ ഓർത്തെടുക്കുകയാണ് ടി.ജെ.ജോസഫ്. ഭാവനയല്ലത് ജീവിതമാണ്. പച്ചയ്ക്കു പച്ചെ, പകൽ വെട്ടത്തിൽ, പല മനുഷ്യർ നോക്കി നിൽക്കെ, ഉറ്റ ബന്ധുക്കളുടെ കൺമുമ്പിലിട്ട്, മതഭീകരൻമാർ കൈയും കാലും അരിഞ്ഞെടുത്ത മഹാക്രൂരതയെക്കുറിച്ച് അതിന് വിധേയനായ മനുഷ്യൻ അനുസ്മരിക്കുകയാണ്. അയാൾ തിന്ന വേദനകൾ പങ്കുവെക്കുകയാണ്.\nആത്മാർത്ഥതയുള്ള അധ്യാപകനായിരുന്നു ജോസഫ് മാഷ്. തൻ്റെ വേലയോടുള്ള ദൈവികമായ പ്രതിബദ്ധത നിമിത്തമാണ് അദ്ദേഹത്തെ പിശാചുക്കൾ അമ്മാനമാടിയത്. സിനിമ മലയാള ബിരുദാനന്തര ബിരുദ കോഴ്സിൻ്റെ പാഠ്യപദ്ധതിയിൽ ഉൾപ്പെടുത്തിയപ്പോൾ ആ വിഷയം പഠിപ്പിക്കാൻ അദ്ദേഹം നിയുക്തനായി. സിനിമയുടെ സാങ്കേതിക വശങ്ങളെക്കുറിച്ച് മലയാള സാഹിത്യം പഠിച്ച ഒരാൾക്ക് വലുതായി ഒന്നും അറിയില്ല. അറിയാവുന്നത് പൊലിപ്പിച്ച് പറഞ്ഞു കൊടുക്കുകയാണ് ഭൂരിപക്ഷം അധ്യാപകരുടെയും പണി. കുറച്ചു കൂടി തൊഴിലിനോടു സത്യസന്ധത പുലർത്തുന്നവർ അറിയാവുന്നവരെ വിളിച്ചു കൊണ്ടുവന്ന് ക്ലാസ്സ് എടുപ്പിക്കും. ജോസഫ് മാഷാകട്ടെ സിനിമാക്കാരുടെ കൂടെയങ്ങ് ചേർന്നു. സിനിമാ ചിത്രീകരണങ്ങൾ കണ്ടു. സിനിമയുടെ സാങ്കേതിക വശങ്ങൾ എല്ലാം മനസ്സിലാക്കിയിട്ട് വന്ന് ക്ലാസ്സെടുത്തു. സിനിമാ പഠനവും പഠിപ്പീരും കേറി ആവേശിച്ചതാണ് ആ മനുഷ്യൻ്റെ ജീവിതത്തിലേക്ക് ദുരന്തങ്ങൾ കടത്തിക്കൊണ്ടു വന്നത്.\nമൂവാറ്റുപുഴ നിർമ്മലാ കോളേജിൽ നിന്ന് തൊടുപുഴ ന്യൂമാൻ കോളേജിലേക്ക് സ്ഥലം മാറി വന്ന ജോസഫ് മാഷിന് ബിരുദാനന്തര ബിരുദ ക്ലാസ്സുകൾ അവിടെ കൈകാര്യം ചെയ്യേണ്ടതില്ലായിരുന്നു.\nതൊടുപുഴ കോളേജിൽ മലയാളം സെക്കൻ്റ് ലാംഗ്വേജ് മാത്രമേ ഉള്ളൂ. വെറും രണ്ട് മലയാളം അധ്യാപകർ മാത്രമുള്ള വകുപ്പ്. ജോസഫ് മാഷ് വകുപ്പ് അധ്യക്ഷൻ.മറ്റേ അധ്യാപകൻ അദ്ദേഹത്തിൻ്റെ പഴയ ശിഷ്യൻ കൂടിയായ പുരോഹിതനായിരുന്നു. കോളേജുകളിൽ പoന പരീക്ഷാ സമ്പ്രദായങ്ങൾ മാറിയ കാലമാണത്. നിരന്തരമൂല്യനിർണ്ണയം എന്ന പുതിയ ഏർപ്പാടിൻ്റെ ഭാഗമായി ഇൻ്റേണൽ പരീക്ഷകൾ നടത്തേണ്ടതുണ്ട്. ബികോം സെക്കൻ്റ് ലാംഗ്വേജിൻ്റെ ചോദ്യപേപ്പർ അവിടെ ക്ലാസ്സ് എടുക്കുന്ന ജോസഫ് മാഷും കൂടി തയ്യാറാക്കേണ്ടതുണ്ട്. രണ്ട് പുസ്തകങ്ങൾ പഠിക്കാനുണ്ട്. രണ്ട് അധ്യാപകരും പഠിപ്പിക്കുന്നുണ്ട്. അവരവർ പഠിപ്പിക്കുന്ന പുസ്തകങ്ങളിലെ ചോദ്യങ്ങൾ പപ്പാതി വീതം അവരവർ തയ്യാറാക്കി ഒന്നിപ്പിക്കും.\nഇൻ്റേണൽ പരീക്ഷയ്ക്ക് ചോദ്യം ഉണ്ടാക്കുന്നതൊക്കെ അധ്യാപകരെ സംബന്ധിച്ചിടത്തോളം ഒരു വഴിപാട്കർമ്മമാണ്. എവിടുന്നെങ്കിലും കുറേ ചോദ്യങ്ങൾ പകർത്തുക, താൻ പഠിപ്പിച്ച ഭാഗത്തെ ചോദ്യങ്ങൾ കൂടി തയ്യാറാക്കാൻ സഹ അധ്യാപകനെ ഏൽപ്പിക്കുക തുടങ്ങി എളുപ്പവഴികൾ പലതുണ്ട്. ജോസഫ് മാഷ് പക്ഷേ അങ്ങനെയുള്ള ആളല്ല. അദ്ദേഹം ചോദ്യങ്ങൾ സ്വയം തയ്യാറാക്കാൻ ആരംഭിച്ചു. പദ,വാക്യ ശുദ്ധികളെക്കുറിച്ച് വിവരിക്കുന്ന പുസ്തകത്തിൽ നിന്നാണ് ചോദ്യങ്ങൾ ഉണ്ടാക്കേണ്ടത്. ചിഹ്നനം ചേർക്കാനുള്ള ചോദ്യം വേണം. ഏതെങ്കിലും കൈയിൽ കിട്ടുന്ന കടലാസിൽ നിന്ന് ഒന്നോ രണ്ടോ വാക്യം ചിഹ്നം ചേർക്കാതെ എടുത്തെഴുതിയാൽ ചോദ്യമായി. തൊണ്ണൂറ്റൊമ്പതു ശതമാനം അധ്യാപകരും അങ്ങനേ ചെയ്യൂ. എന്നാൽ ടി.ജെ.ജോസഫ് എന്ന ഭാവനാശാലിയായ അധ്യാപകൻ്റെ മനസ്സിൽ സിനിമാ കിടന്ന് തിളച്ചു മറിഞ്ഞു. പരീക്ഷ കഴിഞ്ഞ് ചോദ്യപേപ്പർ വിശകലനം ചെയ്യുക എന്ന ‘ദുശ്ശീലവും ‘ ഈ മാഷിനുണ്ടായിരുന്നു. വിശകലനം ചെയ്യുമ്പോൾ താൻ ചിഹ്നം ചേർക്കാൻ കൊടുത്ത വാക്യത്തിൻ്റെ ആശയതലം കൂടി ചർച്ച ചെയ്താൽ ക്ലാസ്സ് ഉഷാറാകില്ലേ എന്ന് അദ്ദേഹം ചിന്തിച്ചു. മധ്യമ ൻമാരും അധമൻമാരും അരങ്ങുവാഴുന്ന അധ്യാപന രംഗത്ത് ഒരു ഉത്തമ അധ്യാപകനു പറ്റിയ ‘പിഴവ് ‘. അദ്ദേഹം താൻ വായിച്ച ഒരു പുസ്തകം അലമാരയിൽ നിന്നെടുത്തു.കേരള ഭാഷാ ഇൻസ്റ്റിറ്റ്യുട്ട് പ്രസിദ്ധീകരിച്ച ‘ തിരക്കഥയുടെ രീതിശ്ശാസ്ത്രം ‘ എന്ന പുസ്തകമായിരുന്നു അത്. എം.ജി.യൂണിവേഴ്സിറ്റി ബി. എ ,എം.എ മലയാളം ബിരുദപഠനത്തിന് റഫറൻസായി വെച്ചിരിക്കുന്ന ഒരു പുസ്തകമായിരുന്നു അത്. ഇടതുപക്ഷ എം.എൽ.എ ആയിരുന്ന, സിനിമാ സംവിധായകൻ പി.ടി. കുഞ്ഞുമുഹമ്മദിൻ്റെ ‘തിരക്കഥ: ഒരു വിശ്വാസിയുടെ കണ്ടെത്തലുകൾ’ എന്ന ഒരു ലേഖനം ആ പുസ്തകത്തിലുണ്ട്. അതിലുള്ള ഒരു ഭാഗം ജോസഫ് മാഷിന് വളരെ ഇഷ്ടപ്പെട്ടതായിരുന്നു. ‘ ഗർഷോം ‘ എന്ന കുഞ്ഞുമുഹമ്മദിൻ്റെ സിനിമയിലെ ഒരു സീൻ എങ്ങനെ രൂപം കൊണ്ടതാണെന്ന് ഉദാഹരിക്കുന്ന ഭാഗം . ഒരു ഭ്രാന്തനും ദൈവവും തമ്മിലുള്ള സംഭാഷണം. ഭ്രാന്തൻ തന്നെ ദൈവമായി പകർന്നാടി നടത്തുന്ന സംഭാഷണമാണത്. ആ സംഭാഷണത്തിലെ ദാർശനിക ഹാസ്യം ദൈവ വിശ്വാസിയായ ജോസഫ് മാഷിന് വളരെ രസിച്ചിരുന്നു. ആ ഭാഗം പരീക്ഷയ്ക്കായി അദ്ദേഹം തെരഞ്ഞെടുത്തു. ചോദ്യം തയ്യാറാക്കി. പിന്നീട് ക്ലാസ്സ് റൂമിൽ വിശകലനം ചെയ്യുമ്പോൾ ആ ദാർശനിക ഹാസ്യത്തിൻ്റെ പൊരുൾ കുട്ടികൾക്ക് വ്യക്തമാക്കി കൊടുക്കാമല്ലോ എന്ന് സാധുവായ ആ ഉത്തമ അധ്യാപകൻ കരുതി. സംഭാഷണത്തിൽ ചില കൂട്ടി ചേർക്കലുകൾ നടത്തി പരിഷ്കരിക്കാനും അദ്ദേഹം മുതിർന്നു . ഭ്രാന്തന് പേരു നൽകി. ആ പേരാണ് മതഭ്രാന്ത് ഇളക്കിവിടാൻ കാരണമായത്.\nമതഭ്രാന്തൻമാരോടോ തൻ്റെ കൈയും കാലും വെട്ടി എടുത്തവരോടോ ഒരു പരിഭവവും ജോസഫ് മാഷ് ആത്മകഥയിൽ പ്രകടിപ്പിക്കുന്നില്ല. അവരുടെ അജ്ഞതയോട് നിസംഗത പുലർത്തുന്നു അദ്ദേഹം. എന്നാൽ തൻ്റെ ഒപ്പം നിൽക്കേണ്ടവർ തന്നെ കൈയൊഴിഞ്ഞതിൽ അദ്ദേഹത്തിന് വേദനയുണ്ട്. ആ ദു:ഖം ആത്മകഥയിലാകെ നീറിപ്പിടിക്കുന്നുണ്ട്. കോളേജധികൃതരും തൻ്റെ സഭയും കൈയൊഴിഞ്ഞതാണ് തനിക്കുണ്ടായ ദുരന്തത്തിനെല്ലാം കാരണമെന്ന് അദ്ദേഹം കരുതുന്നു. ചോദ്യപേപ്പർ വിവാദം ഉണ്ടായ സമയത്ത് താൻ ഉൾക്കൊള്ളുന്ന , വിശ്വസിക്കുന്ന സഭയിലെ പിതാക്കൻമാരുടെ കാലിൽ വണങ്ങി അദ്ദേഹം ക്ഷമാപണം നടത്തിയതാണ്. എന്നിട്ടും അവർ ജോസഫ് മാഷിനെ പിന്തുണച്ചില്ല .എന്നു മാത്രമല്ല അദ്ദേഹത്തെ നിർദ്ദാക്ഷിണ്യം തള്ളിപ്പറഞ്ഞു. ജോലിയിൽ നിന്ന് സസ്പെൻ്റു ചെയ്തു. പിരിച്ചുവിട്ടു. ക്രൂശിലേറ്റി. പൗരോഹിത്യം കൈ കഴുകി.\nRead Also ദൈവം കൈകഴുകുന്ന കടലും പാലായിലെ കമ്യൂണിസ്റ്റും\nനിരപരാധിയായ ആ പ്രൊഫസർ തീയിലൂടെ നടക്കുകയായിരുന്നു പിന്നീട്. കേസ്, ഒളിവു ജീവിതം, പോലീസിനു കീഴടങ്ങൽ, ജയിൽവാസം, സാമൂഹികമായ ഒറ്റപ്പെടൽ, ആക്രമത്തിനിരയാകൽ, നീണ്ട ആശുപത്രിവാസം, സാമ്പത്തിക പ്രാരാബ്ധങ്ങൾ, ഭാര്യയുടെ രോഗം ഒടുവിൽ ദുരന്തതീക്കടലിലേക്കു വീഴ്ത്തിയ പ്രിയതമയുടെ ആത്മഹത്യ .എങ്ങനെ ഈ മനുഷ്യൻ പിടിച്ചു നിന്നു എന്ന് അത്ഭുതപ്പെടും. നിരപരാധിത്വം തെളിയിക്കപ്പെട്ടിട്ടും സഭാ പൗരോഹിത്യം ജോസഫ് മാഷിനെ വേട്ടയാടി. അദ്ദേഹത്തെ ജോലിയിൽ തിരിച്ചെടുത്തില്ല. നിയമ പോരാട്ടങ്ങളിൽ സഭ എടുത്ത നിലപാടുകൾ ക്രൂരമായിരുന്നു.\nസർക്കാരും പൊതു സമൂഹവും ജോസഫ് മാഷിനോട് പല ഘട്ടങ്ങളിൽ എടുത്ത പ്രതികൂലവും അനുകൂലവുമായ നിലപാടുകൾ കാര്യമായി ശ്രദ്ധിക്കേണ്ടതും പഠിക്കേണ്ടതുമുണ്ട്. വേട്ടക്കാരനൊപ്പവും ഇരയ്ക്കൊപ്പവും മാറി മാറി പായുന്ന ഒരു വിചിത്ര മനസ്സ് ജനാധിപത്യ സർക്കാരിനും പൊതുജനങ്ങൾക്കുമുണ്ട്. കൊണ്ടു നടക്കുകയും കൊണ്ടു പോയ് കൊല്ലിക്കുകയും ചെയ്യുന്ന ചാപ്പൻ മേൽപ്പറഞ്ഞവയുടെ രൂപകമാണ്. നമ്മുടെ പോലീസ് സംവിധാനങ്ങൾ എത്ര പ്രാകൃതമാണെന്ന് ജോസഫ് മാഷിൻ്റെ അനുഭവങ്ങൾ സാക്ഷ്യപ്പെടുത്തുന്നു. അദ്ദേഹത്തിൻ്റെ മകനോടുള്ള ക്രൂരവും നിന്ദ്യവുമായ പോലീസിൻ്റെ പെരുമാറ്റങ്ങൾ പ്രതിഷേധാർഹമാണ്.\nആവിഷ്കാരസ്വാതന്ത്ര്യത്തെക്കുറിച്ച് നാഴികയ്ക്കു നാൽപ്പതു വട്ടം പറയുന്ന നൂറു കണക്കിന് ഒപ്പിയാൻ സാംസ്കാരിക ‘നായക ‘ ൻമാരുടെ ആവാസ ഭൂമിയാണ് കേരളം. എന്നാൽ ജോസഫ് മാഷിൻ്റെ വിഷയത്തിൽ പലരും നിശബ്ദരായിരുന്നു.\nസാനിറ്റൈസർ കൊണ്ട് കൈ തിരുമ്മിയവനെ കാണുന്ന കൊറോണ വൈറസിനെ പോലെ പല സാംസ്കാരിക നായകൻമാരും ചുരുണ്ടുറങ്ങി. ആനന്ദിനെപ്പോലെയുള്ള ആരുകട്ടിയുള്ള എഴുത്തുകാർ എഴുത്തിലൂടെ നടത്തിയ പിന്തുണകൾ തനിക്ക് എങ്ങനെ ആശ്വാസം പകർന്നു എന്ന് ടി.ജെ.ജോസഫ് വ്യക്തമാക്കുന്നുണ്ട്.\nഒരു മധ്യവർഗ്ഗ മലയാളി കുടുംബത്തിന് അപ്രതീക്ഷിതമായോ അകാരണമായോ ഒരു ജീവിത പ്രതിസന്ധി വന്നാൽ എന്തൊക്കെ സംഭവിക്കാമെന്ന് ടി.ജെ.ജോസഫിൻ്റെ ജീവിതം പഠിപ്പിക്കുന്നു. ജോലിയോടുള്ള ആത്മാർത്ഥതയ്ക്കും സത്യസന്ധതയ്ക്കും പകരമായി ജോസഫ് സാറിന് എന്തൊക്കെ തൻ്റെ ശരീരത്തിൽ നിന്നും ആത്മാവിൽ നിന്നും കൊടുക്കേണ്ടി വന്നു.\nഇതേതിരുൾക്കുഴി മേലുരുളട്ടെ / വിടില്ല ഞാനീ രശ്മികളെ ‘ എന്ന ഒരു ആത്മശക്തി ജോസഫ് മാഷ് എല്ലാ പ്രതിസന്ധികളിലും പ്രകടിപ്പിച്ചു. കടുത്ത ദുരന്ത സന്ധികളിലും അദ്ദേഹം നർമ്മബോധം പുലർത്തി. ആ നർമ്മബോധം ആത്മകഥയിലുടനീളം ദീക്ഷിക്കാൻ അദ്ദേഹം ശ്രമിക്കുന്നുണ്ട്. നല്ല വായനക്കാരൻ്റെ നീറ്റലിനെ അത് ഏറ്റുകയാണ്. കേരളീയ പൊതുബോധ മനസ്സാക്ഷിയുടെ തിരുമുറ്റത്താണ് പ്രൊഫ.ടി.ജെ. ജോസഫിൻ്റെ കൈപ്പത്തി അറ്റു കിടക്കുന്നത്. എത്ര തുന്നിക്കെട്ടിയാലും ആ മുറിപ്പാടുകൾ മായുകയില്ല. എത്ര കഴുകിയാലും അറ്റുപോയ ആ കൈപ്പത്തിയിൽ നിന്നും തെറിച്ച രക്തക്കറ കൾ പൗരോഹിത്യത്തിൻ്റെ വെളുത്ത കുപ്പായങ്ങളിൽ നിന്ന് നീങ്ങിപ്പോകില്ല. ഉഗ്രവാദികളായ മതഭ്രാന്തൻമാർ ആയുധങ്ങൾ ഉലയിൽ വെച്ച് മൂർച്ച കൂട്ടിക്കൊണ്ടിരിക്കുന്നുതാനും.\nPosted in Featured News, Uncategorized, കവണി, സാഹിത്യം\nTagged in Attupokatha orma, AUTOBIOGRAPHY, K RAJESH KUMAR, kavani, T j Joseph\nPrevഷാഹീൻബാഗ് സമരപ്പന്തലിലും ജാമിയ മിലിയയിലും പെട്രോൾ ബോംബ് സ്ഫോടനം\nNextകോവിഡ് 19 പ്രതിരോധം ; തിരുവനന്തപുരം, പത്തനംതിട്ട ഉൾപ്പെടെ ഏഴു ജില്ലകൾ അടച്ചിടും\nI just want to tell you that I’m new to blogging and site-building and certainly enjoyed this blog site. More than likely I’m going to bookmark your blog . You absolutely have beneficial well written articles. Cheers for revealing your website.\nJune 5, 2020. 6:11 am at 6:11 am\nJune 11, 2020. 8:11 am at 8:11 am\nJune 11, 2020. 9:29 pm at 9:29 pm\nAw, this was an extremely good post. Taking the time and actual effort to makeasuperb article… but what can I say… I put things offawhole lot and don’t seem to get anything done.\nJune 12, 2020. 5:55 am at 5:55 am\nJune 12, 2020. 10:07 am at 10:07 am\nMay I simply say whatacomfort to find somebody who genuinely understands what they are talking about on the net. You certainly understand how to bringaproblem to light and make it important. More people should check this out and understand this side of the story. I was surprised that you are not more popular since you surely have the gift.\nJune 12, 2020. 2:55 pm at 2:55 pm\nJune 12, 2020. 6:19 pm at 6:19 pm\nJune 12, 2020. 10:55 pm at 10:55 pm\nJune 15, 2020. 9:48 am at 9:48 am\nJune 15, 2020. 4:01 pm at 4:01 pm\nJune 15, 2020. 7:22 pm at 7:22 pm\nJune 16, 2020. 1:18 pm at 1:18 pm\nJune 16, 2020. 1:43 pm at 1:43 pm\nJune 17, 2020. 12:57 am at 12:57 am


നിപ്പയ്ക്ക് പിന്നാലെ വീണ്ടും പനിക്കാലം; പിടിമുറുക്കുന്നത് ഡെങ്കി, മലമ്പനി, എലിപ്പനി, കരിമ്പനിയും കളത - Samakalika Malayalam\nനിപ്പയ്ക്ക് പിന്നാലെ വീണ്ടും പനിക്കാലം; പിടിമുറുക്കുന്നത് ഡെങ്കി, മലമ്പനി, എലിപ്പനി, കരിമ്പനിയും കളത്തില്\nBy സമകാലിക മലയാളം ഡെസ്‌ക് | Published: 07th June 2018 08:46 AM |\nLast Updated: 07th June 2018 08:47 AM | A+A A- |\nകൊച്ചി: നിപ്പ വൈറസ് തീര്‍ത്ത ആഘാതത്തില് നിന്നും കേരളം എഴുന്നേല്‍ക്കുന്നതിന് മുന്‍പ് പകര്‍ച്ച പനി ഭീഷണിയില് വീണ്ടും കുരുങ്ങി മലയാളികള്. ഡെങ്കി, മലമ്പനി, എലിപ്പനി എന്നിവയാണ് ഇപ്പോള് ഭീഷണിയായെത്തുന്നത്.\nകേരളത്തില് പ്രതിദിനം മുപ്പത് പേര്‍ക്കെങ്കിലും ഡെങ്കിപ്പനി സ്ഥിരീകരിക്കുന്നുണ്ടെന്നാണ് ആരോഗ്യ വകുപ്പിന്റെ കണക്ക്. കാസര്‍കോഡ് ജില്ലയിലാണ് പകര്‍ച്ചപ്പനി ഭീഷണി കൂടുതല്. ജൂണില് മാത്രമായി അറുപതോളം പേര് ഇവിടെ ഡെങ്കി പനിക്ക് ചികിത്സ തേടിയെത്തി.\nതിരുവനന്തപുരം, കണ്ണൂര്, കൊല്ലം, കോഴിക്കോട് ജില്ലകളില് മലേറിയയും റിപ്പോര്‍ട്ട് ചെയ്യുന്നു. മേയില് മാത്രം 436 പേരാണ് സംസ്ഥാനത്ത് ഡെങ്കിപ്പനിക്ക് ചികിത്സ തേടിയത്. ഡെങ്കിക്കും, മലമ്പനിക്കും എലിപ്പനിക്കും പുറമെ സംസ്ഥാനത്ത് കരിമ്പനിയും റിപ്പോര്‍ട്ട് ചെയ്യപ്പെട്ടിട്ടുണ്ട്. കുളത്തുപ്പുഴ വില്ലുമര സ്വദേശിക്കാണ് കരിമ്പനി സ്ഥിരീകരിച്ചിരിക്കുന്നത്.\nകരിമ്പനി പകരില്ലെന്ന് ആരോഗ്യ വകുപ്പ് വ്യക്തമാക്കുന്നു. മാത്രല്ല ഇതിന് ഫലപ്രദമായ മരുന്നുള്ളതിനാല് കരിമ്പനി ഭീതി വേണ്ടെന്നും മെഡിക്കല് കോളെജ് കമ്യൂണിറ്റി വിഭാഗം വ്യക്തമാക്കുന്നു. കരിമ്പനിയുടെ പ്രതിരോധ പ്രവര്‍ത്തനങ്ങള്‍ക്കായി മുന്‍കരുതല് നടപടികള് സ്വീകരിച്ചതായി ആരോഗ്യ മന്ത്രി കെ.കെ.ശൈലജയും വ്യക്തമാക്കുന്നു.\nകരിമ്പനിക്ക് കാരണമാകുന്ന മണലീച്ചകളെ നശിപ്പിക്കാന് വീടുകളില് പ്രത്യേക ലായനി തളിക്കും. കരിമ്പനി ബാധിത പ്രദേശത്ത് പ്രത്യേക മെഡിക്കല് ക്യാമ്പ് സ്ഥാപിക്കുമെന്നും ആരോഗ്യ മന്ത്രി പറഞ്ഞു. കരിമ്പനി മനുഷ്യരില് നിന്നും മനുഷ്യരിലേക്ക് പകരില്ല. കൊതുകിനേക്കാള് വലുപ്പം കുറഞ്ഞ പെണ് ഈച്ചകള് കടിക്കുന്നതിലൂടെയാണ് കരിമ്പനി പകരുന്നത്.\nഇടയ്ക്കിടെയുള്ള പനി, രോഗം കൂടുന്നതോടെ മുഖം, കൈകാലുകള്, വയര് എന്നിവിടങ്ങളിലെ തൊലിപ്പുറത്ത് വരുന്ന കറുത്ത പാടുകള് എന്നിവയാണ് രോഗ ലക്ഷണങ്ങള്. കരള്, മജ്ജ, പ്ലീഹ എന്നിവയെ ആണ് കരിമ്പനി ബാധിക്കുന്നത്.\nfever എലിപ്പനി ഡെങ്കി നിപ്പ വൈറസ് പകര്‍ച്ച പനി മലമ്പനി


സ്വപ്നയുടേ ശബ്ദസന്ദേശം വഴി തുറക്കുന്നു, സ്വപ്നയുടെ വിദേശയാത്രകൾക്ക് പിറകെ ഇ ഡി, ആരൊക്കെ പെടും. – NavaKerala News\nHome/Crime/സ്വപ്നയുടേ ശബ്ദസന്ദേശം വഴി തുറക്കുന്നു, സ്വപ്നയുടെ വിദേശയാത്രകൾക്ക് പിറകെ ഇ ഡി, ആരൊക്കെ പെടും.\nകൊച്ചി/ സ്വർണ്ണക്കടത്ത് കേസിലെ പ്രതി സ്വപ്ന സുരേഷിന്റെ ശബ്ദ സന്ദേശം പുതിയ വഴിത്തിരിവിലേക്ക്. സ്വപ്ന സുരേഷിന്‍റെയും, മുഖ്യമന്ത്രിയുടെ പ്രിൻസിപ്പൽ സെക്രട്ടറി ആയിരുന്ന ശിവശങ്ക റിന്റെയും വിദേശ യാത്രകളെ കുറിച്ച് വിശദമായ അന്വേഷണം നടത്താൻ ഇ.ഡി തീരുമാനിച്ചു. സ്വപ്നയുടേതായി പുറത്ത് വന്ന ശബ്ദസന്ദേശം ആണ് ഇതിനുള്ള വഴി തുറന്നിരിക്കുന്നത്. ഇതുമായി ബന്ധപെട്ടു വീണ്ടും സ്വപ്നയുടെ മൊഴിയെടുക്കാന് കോടതിയെ സമീപിക്കാനാണ് ഇ.ഡി തീരുമാനിച്ചിരിക്കുന്നത്. സ്വപ്നയുടെ വിദേശ യാത്രകൾക്ക് ഒപ്പം ഉണ്ടായിരുന്നവർ ആരൊക്കെ, എന്തിനായി രുന്നു യാത്ര, ഇടപാടുകൾ, താമസ കേന്ദ്രങ്ങൾ തുടങ്ങി ഇ ഡി യുടെ അന്വേഷണം നീളും.\nസ്വപ്നയുടെ പേരിൽ പുറത്തുവന്ന ശബ്ദ രേഖയിൽ ശിവശങ്കരൻ ഒപ്പം യുഎയിൽ പോയത്, മുഖ്യമന്ത്രിക്ക് വേണ്ടി ധനസമാഹരണം നടത്താൻ വേണ്ടിയാണെന്ന് മൊഴി നൽകാൻ ഇഡി നിർബന്ധിച്ചു എന്നാണ് പറഞ്ഞിരിക്കുന്നത്. എന്നാൽ അന്വേഷണത്തിന് ഒരുഘട്ടത്തിലും ഇഡി വിദേശ യാത്രകളെക്കുറിച്ച് ഇതുവരെ അന്വേഷിച്ചിരുന്നില്ല. അന്വേഷിക്കാത്ത കാര്യത്തെക്കുറിച്ച് പരാമർശം നടത്തിയത്തിനു പിന്നിൽ എന്തെങ്കിലും മറച്ചുവെക്കാൻ ആയിട്ടാണോ എന്നാണു ഇ.ഡി ഇപ്പോൾ സംശയിക്കുന്നത്. അതുകൊണ്ടുതന്നെ ശിവശങ്കറിന്റെയും, സ്വപ്നയുടെയുടെയും വിദേശ യാത്രകൾ സംബന്ധിച്ചു ഇ ഡി കൂടുതൽ അന്വേഷണം നടത്തും. അതേസമയം ശബ്ദരേഖ പുറത്ത് വന്നത് കേസ് അട്ടിമറിക്കാൻ ആണോ എന്ന് ഇഡി സംശയിക്കുന്നു. കേന്ദ്ര ധനകാര്യ മന്ത്രാലയത്തിനും ഇഡി റിപ്പോർട്ട് കൈമാറുന്നുണ്ട്. അതേസമയം, മുഖ്യമന്ത്രിയുടെ അഡീഷണല് പ്രൈവറ്റ് സെക്രട്ടറി സി.എം രവീന്ദ്രന് ചോദ്യം ചെയ്യലിന് ഹാജരാ കാന് നോട്ടീസ് നല്‍കിയിട്ടുണ്ട്.


പൊക്കവും നിറവുമില്ലാത്ത ‘രാജകുമാരനെ’ ഒളിച്ചോടിക്കെട്ടിയ സുന്ദരി ! അന്ന് വിമര്‍ശിച്ചവര്‍ക്ക് ഇന്ന് ദേവയാനി\nHome/Latest News/പൊക്കവും നിറവുമില്ലാത്ത ‘രാജകുമാരനെ’ ഒളിച്ചോടിക്കെട്ടിയ സുന്ദരി ! അന്ന് വിമര്‍ശിച്ചവര്‍ക്ക് ഇന്ന് ദേവയാനി നല്‍കുന്ന ഒന്നാന്തരം മറുപടി ഇങ്ങനെ…\nഒരു കാലത്ത് തെന്നിന്ത്യന് സിനിമയിലെ ശാലീനയായ പെണ്‍കുട്ടിയായിരുന്നു ദേവയാനി. ഒട്ടുമിക്ക സൂപ്പര്‍താരങ്ങള്‍ക്കൊപ്പവും താരം അഭിനയിച്ചിട്ടുണ്ട്. ഇപ്പോള് ഭര്‍ത്താവിനും രണ്ടു മക്കള്‍ക്കുമൊപ്പം സന്തോഷ ജീവിതം നയിക്കുകയാണ് നടി. സംവിധായകന് രാജകുമാരനാണ് ദേവയാനിയുടെ ഭര്‍ത്താവ്. ഏറെ കോളിളക്കം സൃഷ്ടിച്ചതായിരുന്നു ദേവയാനിയുടെയും രാജകുമാരന്റെയും വിവാഹം. ഏറെ നാളത്തെ പരിഹാസത്തിന് ഇപ്പോള് ചുട്ടമറുപടിയുമായി രംഗത്തെത്തിയിരിക്കുകയാണ് നടി.\nസിംപിള് ലുക്കും സൗമ്യമായ ചിരിയും ഒക്കെയാണ് ദേവയാനിയെ പ്രേക്ഷകര്‍ക്ക് പ്രിയങ്കരിയാക്കിയത്. കഥാപാത്രങ്ങള്‍ക്കനുസരിച്ചുളള മികവുറ്റ അഭിനയവും കണ്ണുകളിലെ തിളക്കവുമൊക്കെ ദേവയാനിയുടെ സവിശേഷതകളാണ്. 1993ല് അഭിനയം തുടങ്ങിയെങ്കിലും 1996ലാണ് താരം നായികയാവുന്നത്. അഭിനയത്തിന് പുറമേ ഇപ്പോള് റിയാലിറ്റി ഷോകളില് വിധികര്‍ത്താവായും താരം എത്താറുണ്ട്. മാംഗ്ലൂര് സ്വദേശിയായ ജയദേവ്, നാഗര്‍കോവില് സ്വദേശിനിയായ ലക്ഷ്മി അമ്മാള് എന്നിവരുടെ മകളാണ് ദേവയാനി. സുഷ്മ ജയദേവ് എന്നാണ് താരത്തിന്റെ യഥാര്‍ത്ഥ പേര് പിന്നീട് സിനിമയില് സജിവമായതോടെ ദേവയാനി എന്നാക്കുകയായിരുന്നു.\nനടന്മാരായ നകുല്, മയൂര് എന്നിവര് ദേവയാനിയുടെ സഹോദരന്മാരാണ്. തമിഴകത്തെ അറിയപ്പെടുന്ന സംവിധായകനാണ് ദേവയാനിയുടെ ഭര്‍ത്താവ് രാജകുമാരന് ഭര്‍ത്താവ്. ഇരുവരും ഒന്നിച്ച് തുടക്ക കാലത്ത് ചില ചിത്രങ്ങള് ചെയ്തിരുന്നു ഇതിനിടെയാണ് ഇരുവരും പ്രണയബദ്ധരായത്. എന്നാല് ദേവയാനിയുടെ അത്ര പൊക്കമില്ലാത്ത, ഇരുണ്ട നിറവും പറയത്തക്ക സൗന്ദര്യവും ഇല്ലാത്ത രാജകുമാരനുമായുള്ള വിവാഹം വീട്ടുകാര് എതിര്‍ത്തു.\nഎതിര്‍പ്പുകള് ശക്തമായതോടെ താരം ഒളിച്ചോടി വിവാഹം കഴിക്കുകയായിരുന്നു. 2001ലാണ് ഇരുവരും വിവാഹിതരായത്. ഇനിയ, പ്രിയങ്ക എന്നീ രണ്ടു മക്കളാണ് താരത്തിന് ഉളളത്. ഇനിയ ഒന്‍പതിലും പ്രിയങ്ക ഏഴിലുമാണ് പഠിക്കുന്നത്. തന്റെ ഭര്‍ത്താവിനെക്കുറിച്ചും പലപ്പോഴും ദേവയാനി മനസ്സുതുറക്കാറുണ്ട്. ഒരു കൊച്ചു കുഞ്ഞിനെപോലെയാണ് ഭര്‍ത്താവ് തന്നെ പരിചരിക്കുന്നതെന്നും ലോകത്തിലെ ഏറ്റവും മനോഹരമായ ദാമ്പത്യം തങ്ങളുടേത് ആണെന്നുമാണ് ദേവയാനി പറയാറ്. കുടുംബത്തിനൊപ്പമുള്ള ദേവയാനിയുടെ ചിത്രങ്ങള് എപ്പോഴും വൈറലാകാറുണ്ട്.


4malayalees - ക്രിമിനല് കേസുകള് നേരിടുന്നത് 11 മുഖ്യമന്ത്രിമാര് ; 11 കേസുകളുള്ള പിണറായി രണ്ടാം സ്ഥാനത്ത് ; സമ്പന്നരില് ചന്ദ്രബാബു നായിഡു മുന്നില്\nക്രിമിനല് കേസുകള് നേരിടുന്നത് 11 മുഖ്യമന്ത്രിമാര് ; 11 കേസുകളുള്ള പിണറായി രണ്ടാം സ്ഥാനത്ത് ; സമ്പന്നരില് ചന്ദ്രബാബു നായിഡു മുന്നില്\nരാജ്യത്തെ മുഖ്യമന്ത്രി ക്രിമിനല് പശ്ചാത്തലം വാര്‍ത്തയാകുന്നു. മുഖ്യമന്ത്രിമാരില് 35 ശതമാനം പേര്‍ക്കെതിരെയും ക്രിമിനല് കേസുണ്ട്. 81 ശതമാനവും കോടിപതികളാണ്.\n11 മുഖ്യമന്ത്രിമാര്‍ക്കെതിരെ കേസുകള് ഉണ്ട്. ഇവരില് 26 ശതമാനം പേര്‍ക്കെതിരെ ഗുരുതര ക്രിമിനല് കേസുകളാണ്. രണ്ടാം സ്ഥാനത്തുള്ള പിണറായി വിജയനെതിരെ 11 കേസുകളാണ് ഉള്ളത്. ഏറ്റവും കൂടുതല് ക്രിമിനല് കേസുള്ളത് മഹാരാഷ്ട്ര മുഖ്യമന്ത്രി ഫഡ്‌നാവിസിന്റെ പേരിലാണ്. 22 കേസുകള്. ഡല്‍ഹി മുഖ്യമന്ത്രി കെജ്രിവാളിനെതിരെ പത്തു കേസുകള് ഉണ്ട്.\nഉത്തര്‍പ്രദേശ് മുഖ്യമന്ത്രി യോഗി ആദിത്യനാഥ്, തെലുങ്കാന മുഖ്യമന്ത്രി ചന്ദ്രശേഖര റാവു, ജമ്മുകശ്മീര് മുഖ്യമന്ത്രി മെഹബൂബ മുഫ്തി, പുതുച്ചേരി മുഖ്യമന്ത്രി നാരായണ സ്വാമി, ആന്ധ്രാ മുഖ്യമന്ത്രി ചന്ദ്ര ബാബു നായിഡു, പഞ്ചാബ് മുഖ്യമന്ത്രി അമരീന്ദര് സിങ് , ബിഹാര് മുഖ്യമന്ത്രി നിതീഷ് കുമാര്, ജാര്‍ഖണ്ഡ് മുഖ്യമന്ത്രി രഘുബര് ദാസ് എന്നിവരും ക്രിമിനല് കേസ് പ്രതികളാണ്.\n25 മുഖ്യമന്ത്രിമാരില് 81 ശതമാനം പേരും കോടിപതികളാണ്. രണ്ടു പേര്‍ക്ക് നൂറു കോടിയ്ക്ക് മുകളിലാണ് ആസ്തി. ആന്ധ്ര മുഖ്യമന്ത്രി ചന്ദ്രബാബു നായിഡുവാണ് സമ്പന്നന്. 177 കോടിയാണ് ആസ്തി.ദരിദ്രന് മാണിക് സര്‍ക്കാരും. 27 ലക്ഷമാണ് ആസ്തി.


അണക്കെട്ടുകള് തുറന്ന് വിട്ടത് കൊണ്ട് സംസ്ഥാനത്ത് ആരും മരിച്ചിട്ടില്ലെന്ന് മന്ത്രി എം.എം. മണി•ഇ വാർത്ത | evartha\nഅണക്കെട്ടുകള് തുറന്ന് വിട്ടത് കൊണ്ട് സംസ്ഥാനത്ത് ആരും മരിച്ചിട്ടില്ലെന്ന് മന്ത്രി എം.എം. മണി\nevartha Desk September 9, 2018, 12:36 pm September 9, 2018\nഅണക്കെട്ടുകള് തുറന്നുവിട്ടത് കൊണ്ട് സംസ്ഥാനത്ത് ആരും മരിച്ചിട്ടില്ലെന്ന് മന്ത്രി എം.എം. മണി. ഡാം സുരക്ഷാ വിഭാഗത്തിന് വീഴ്ച ഉണ്ടായിട്ടുണ്ടെങ്കില് പരിശോധിക്കും. ഡാമില് അധികമായി എത്തിയ ജലത്തില് ഒരു ഭാഗം മാത്രമാണ് ഒഴുക്കി വിട്ടതെന്നും മന്ത്രി വ്യക്തമാക്കി.\nവൈദ്യുതി നിയന്ത്രത്തിന് കാരണം ഡാമുകളില് ജലമില്ലാത്തത് അല്ല. പവര് ഹൗസുകളിലെ കേടുപാടുകള് കൊണ്ട് ഉത്പാദന കുറവ് ഉണ്ടായതാണ്. കേന്ദ്രപൂളില് നിന്ന് വൈദ്യുതി ലഭിക്കുന്നത് സംബന്ധിച്ച് തീരുമാനമായില്ല. നിലവില് ഇടുക്കി ഡാമില് ഉണ്ടായിരുന്ന വെള്ളം അതില് തന്നെയുണ്ട്.\nവൈദ്യുതി പുറത്ത് നിന്ന് വാങ്ങേണ്ടി വരും. ചില നിയന്ത്രണങ്ങളൊക്കെ അപ്പോള് വേണ്ടിവരുമെന്നും മണി പറഞ്ഞു. നൂറ്റാണ്ട് കൂടുമ്പോഴാണ് വലിയ പ്രളയം വരുന്നത്. കുറേയാളുകള് മരിക്കും, കുറേയാളുകള് ജീവിക്കും. നമ്മുടെ ജീവിത യാത്ര തുടരും. പ്രതിപക്ഷം പറയുന്നതുപോലെ പ്രളയം മനുഷ്യ സൃഷ്ടിയാകുന്നത് എങ്ങനെയെന്ന് മനസിലാകുന്നില്ലെന്നും കഴിഞ്ഞ ദിവസം അദ്ദേഹം പറഞ്ഞിരുന്നു.


രാജിയില് ഉറച്ച് രാഹുല്; പിന്‍തിരിപ്പിക്കാനുള്ള നേതാക്കളുടെ ശ്രമം ഫലം കണ്ടില്ല\nഗാന്ധി കുടുംബത്തിന് പുറത്ത് നിന്നൊരാള് നേതൃപദവി ഏറ്റെടുക്കണമെന്നാണ് രാഹുലിന്റെ നിലപാട്\n28 May, 2019 at 01:14 PM\nകോണ്‍ഗ്രസ് അധ്യക്ഷ സ്ഥാനം രാജിവെക്കാനുള്ള തീരുമാനത്തില് നിന്ന് പിന്‍മാറാതെ രാഹുല് ഗാന്ധി. അനുനയ ശ്രമങ്ങൾ ഇന്നും ഫലം കണ്ടില്ല. ആവശ്യമെങ്കിൽ കോണ്‍ഗ്രസ് ലോക്സഭാ കക്ഷി നേതൃസ്ഥാനം ഏറ്റെടുക്കാൻ തയ്യാറെന്നാണ് രാഹുലിന്റെ നിലപാട്. രാഹുലിന്റെ രാജി നിര്‍ദേശം പ്രവർത്തക സമിതി ഏകകണ്ഠമായി തള്ളിയതാണെന്നും ഇക്കാര്യത്തില് പ്രചരിക്കുന്ന അഭ്യൂഹങ്ങള് അടിസ്ഥാനമില്ലാത്തതാണെന്നും കോണ്‍ഗ്രസ് പ്രതികരിച്ചു.\nകോണ്‍ഗ്രസ് അധ്യക്ഷ സ്ഥാനത്ത് തുടരില്ലെന്ന നിലപാടിൽ തന്നെയാണ് രാഹുൽ ഗാന്ധി. അധ്യക്ഷ സ്ഥാനത്തേക്ക് ഗാന്ധി കുടുംബത്തിന് പുറത്തു നിന്നുള്ളൊരാളെ കണ്ടെത്തണം. ആവശ്യമെങ്കിൽ ലോക്സഭയിലെ പാര്‍ട്ടിയുടെ കക്ഷി നേതാവ് സ്ഥാനം ഏറ്റെടുക്കാം. പാർട്ടി പുനഃസംഘടനാ ചുമതയും വഹിക്കാം എന്നാണ് രാഹുലിന്റെ നിലപാട്. പുതിയ അധ്യക്ഷനെ കണ്ടെത്താന് രാഹുല് ഒരു മാസത്തെ സമയം നല്‍കിയെന്നാണ് വിവരം.\nപ്രിയങ്കാ ഗാന്ധി, കെ.സി വേണുഗോപാൽ, സച്ചിൻ പൈലറ്റ്, അശോക് ഗെഹ്ലോട്ട്, രണ്‍ദീപ് സുർജെവാല എന്നിങ്ങനെ നേതാക്കളുടെ നീണ്ടനിര തന്നെ ഇന്ന് രാഹുലിനെ അനുനയിപ്പിക്കാൻ വസതിയിൽ എത്തി. പക്ഷെ രാഹുല് വഴങ്ങിയിട്ടില്ല. എന്നാല് രാഹുലിന്റെ രാജിയുമായി ബന്ധപ്പെട്ട് പുറത്തുവരുന്ന വാര്‍ത്തകള് കോണ്‍ഗ്രസ് വക്താവ് തള്ളി. എന്നാല് രാഹുല് രാജി പിന്‍വലിച്ചോയെന്ന് വ്യക്തമാക്കാന് അദ്ദേഹം തയ്യാറായതുമില്ല.\nരാഹുലിനെ പിന്തിരിപ്പിക്കാന് സഖ്യകക്ഷി നേതാക്കളും രംഗത്തുവന്നു. രാജി ആത്മഹത്യപരമാണെന്ന് ആര്.ജെ.ഡി നേതാവ് ലാലുപ്രസാദ് യാദവ് പറഞ്ഞു. ഒരു തെരഞ്ഞെടുപ്പ് തോല്‍വിയോടെ എല്ലാം അവസാനിക്കുന്നില്ലെന്നും ലാലു രാഹുലിനെ ഓര്‍മ്മിപ്പിച്ചു. രാഹുലിനെ ഫോണില് ബന്ധപ്പെട്ട ഡി.എം.കെ അധ്യക്ഷന് എം.കെ സ്റ്റാലിനും രാജി പിന്‍വലിക്കണമെന്ന് ആവശ്യപ്പെട്ടു. പഞ്ചാബ് മുഖ്യമന്ത്രി അമരീന്ദർ സിംഗ്, ജ്യോതിരാദിത്യ സിന്ധ്യ, സച്ചിൻ പൈലറ്റ് എന്നിവരുടെ പേരുകളാണ് രാഹുലിന് പകരം ഉയര്‍ന്നുകേള്‍ക്കുന്നത്. പ്രതിസന്ധി ചര്‍ച്ച ചെയ്യാന് നാല് ദിവസത്തിനകം കോണ്‍ഗ്രസ് പ്രവർത്തക സമിതി ചേര്‍ന്നേക്കും.


പ്രിയങ്ക വരുമ്പോള് വാരണാസിയില് മോദി ഭയക്കണം; കണക്കുകള് പറയുന്നത്, ബിജെപി വിയര്‍ക്കും | Will Congress field Priyanka from Varanasi? - Malayalam Oneindia\n43 min ago ശബരിമല വിഷയത്തില് എന്‍എസ്എസ് ബിജെപി സംശയിക്കരുതെന്ന് കുമ്മനം രാജശേഖരന്\n19 hrs ago ഉപതിരഞ്ഞെടുപ്പ്; ജാതിസംഘടനകള് പരസ്യമായി വോട്ട് ചോദിക്കുന്നത് ചട്ടവിരുദ്ധമെന്ന് ടിക്കാറാം മീണ\n20 hrs ago എൻഎസ്എസിന് കോടിയേരിയുടെ മറുപടി; ശബരിമലയിൽ ഏറ്റവും കൂടുതൽ പോകുന്നവർ കമ്മ്യൂണിസ്റ്റുകാർ!\n9 min ago കൂടത്തായി കൊലപാതകം: റോജോയുടെയും റെഞ്ചിയുടേയും ഡിഎൻഎ ശേഖരിക്കും, റോജോയുടെ മോഴി നിർണ്ണായകം!\n16 min ago ഖത്തറില് പ്രവാസികള്‍ക്ക് വന് നേട്ടം; നിയമത്തില് പൊളിച്ചെഴുത്ത് പ്രഖ്യാപിച്ച് അല്‍ത്താനി ഭരണകൂടം\n20 min ago അയോഗ്യരെ കൈവിടില്ലെന്ന് യെഡിയൂരപ്പ!! എല്ലാവരേയും പാര്‍ട്ടി ചിഹ്നത്തില് മത്സരിപ്പിച്ചേക്കും\nMovies കഴിവുളള താരങ്ങളെ ഒരിക്കലും നിരുത്സാഹപ്പെടുത്തരുത്! ഷെയ്ന് നിഗത്തിന് പിന്തുണയുമായി മേജര് രവി\nPublished: April 14 2019, 11:50 [IST]\nദില്ലി: പ്രധാനമന്ത്രി നരേന്ദ്രമോദിക്കെതിരെ വാരണാസി മണ്ഡലത്തില് മത്സരിക്കാന് എഐസിസി ജനറല് സെക്രട്ടറി പ്രിയങ്ക ഗാന്ധി സന്നദ്ധത അറിയിച്ചതായി ദേശീയ മാധ്യമങ്ങള് കഴിഞ്ഞ ദിവസം റിപ്പോര്‍ട്ട് ചെയ്തിരുന്നു. ഇക്കാര്യത്തില് വൈകാതെ തന്നെ അന്തിമ തീരുമാനം ഉണ്ടാവുമെന്നാണ് പ്രതീക്ഷിക്കുന്നത്.\nവീണ്ടും രാഹുലിന്‍റെ വമ്പന് പ്രഖ്യാപനം; ജിഎസ്ടി നിര്‍ത്തലാക്കും, 22 ലക്ഷം ഒഴിവുകള് നികത്തും\nപ്രിയങ്കയെ മത്സരിപ്പിക്കണമെന്ന് പാര്‍ട്ടിയുടെ യുപി ഘടകം നേരത്തെ തന്നെ ആവശ്യമുന്നയിച്ചിരുന്നു. കോണ്‍ഗ്രസു ബിഎസ്പി-സഖ്യവും വാരണാസിയില് സ്ഥാനാര്‍ത്ഥിയെ പ്രഖ്യാപിച്ചിട്ടില്ല. പ്രിയങ്ക സ്ഥാനാര്‍ത്ഥിയായി എത്തുകയാമണെങ്കില് എസ്പി-ബിഎസ്പി സഖ്യം സ്ഥാനാര്‍ത്ഥികളെ നിര്‍ത്താതെ പ്രിയങ്കയെ പിന്തുണച്ചേക്കും. അങ്ങനെയെങ്കില് മോദി ഏറെ ഭയക്കേണ്ടിയിരിക്കുന്നു എന്നാണ് കണക്കുകള് വ്യക്തമാക്കുന്നത്.\nരാഹുല് ഗാന്ധിയും സോണിയ ഗാന്ധിയും\nപ്രിയങ്കയുടെ സ്ഥാനാര്‍ത്ഥിത്വത്തില് കോണ്‍ഗ്രസ് ഇതുവരെ ഔദ്യഗിക തീരുമാനം ഒന്നും എടുത്തിട്ടില്ല. നിലവില് പ്രിയങ്ക സന്നദ്ധത അറിയിച്ച സ്ഥിതിക്ക് ഇക്കാര്യത്തില് ഇനി അന്തിമ തീരുമാനം എടുക്കേണ്ടത് രാഹുല് ഗാന്ധിയും സോണിയ ഗാന്ധിയുമാണ്.\nരാഹുല് ഗാന്ധി വയനാട്ടില് നിന്ന് മത്സരിക്കാന് തീരുമാനിച്ചതോടെ കോണ്‍ഗ്രസ് അധ്യക്ഷന് ഹിന്ദു ഭൂരിപക്ഷ പ്രദേശത്ത് നിന്ന് ഒളിച്ചോടുന്നു എന്ന പ്രചരണം ബിജെപി ശക്തമാക്കിയിരുന്നു. വാരണാസിയില് മോദിക്കെതിരെ പ്രിയങ്ക മത്സരിക്കുകയാണെങ്കില് ഈ പ്രചരണത്തിന് തടയിടാന് കഴിയുമെന്ന് കോണ്‍ഗ്രസ് നേതൃത്വം കണക്ക്കൂട്ടുന്നുണ്ട്.\nകഴിഞ്ഞ തിരഞ്ഞെടുപ്പില് മോദി മൂന്ന് ലക്ഷത്തില് പരം വോട്ടുകള്‍ക്ക് വിജയിച്ച വാരണാസിയില് മത്സരിക്കുന്നതോടെ ആദ്യ രാഷ്ട്രീയ പോരാട്ടത്തില് പ്രിയങ്ക പരാജയപ്പെടണോ എന്ന ചോദ്യവും ചിലര് ഉയര്‍ത്തുന്നുണ്ട്.\nഎന്നാല് പ്രിയങ്ക സ്ഥാനാര്‍ത്ഥിയായി എത്തുന്നതോടെ മോദിക്ക് കാര്യങ്ങള് അത്ര സുഗമാമാകില്ലെന്നാണ് കണക്കുകള് വ്യക്തമാക്കുന്നത്. ഇന്ത്യയിലെ പ്രധാന തീര്‍ത്ഥാടന നഗരമായ വാരണാസിയില് ആകെ 15 ലക്ഷം വോട്ടര്‍മാരാണ് ഉള്ളത്.\nആകെ5നിയമസഭാ മണ്ഡലങ്ങളുള്ള വാരാണാസിയില് 2014 ല് 581022 വോട്ടുകളായിരുന്നു മോദി നേടിയത്. 209238 വോട്ടുകള് നേടിയ ആംആദ്മി നേതാവ് അരവിന്ദ് കെജ്രിവാളായിരുന്നു രണ്ടാംസ്ഥാനത്ത് എത്തിയത്. എസ്പി, ബിഎസ്പി കക്ഷികളും കഴിഞ്ഞ തവണ വാരണാസിയില് സ്ഥാനാര്‍ത്ഥിയെ നിര്‍ത്തിയിരുന്നു.\n2009 ല് മുരളീ മനോഹര് ജോഷി\n2009 ല് ബിജെപിക്ക് വേണ്ടി മുരളീ മനോഹര് ജോഷിയായിരുന്നു വാരണാസിയില് മത്സരിച്ച് വിജയിച്ചത്. ആകെ 203122 വോട്ടുകള് മാത്രമായിരുന്നു അന്ന് അദ്ദേഹത്തിന് ലഭിച്ചത്. 17000 വോട്ടുകളുടെ ഭൂരിപക്ഷം മാത്രമായിരുന്നു മുരളീ മനോഹര് ജോഷിക്ക് ലഭിച്ചത്.\n2004 ല് കോണ്‍ഗ്രസ്\nമോദി ഇന്ന് സുരക്ഷിത മണ്ഡലമെന്ന് കരുതുന്ന മണ്ഡലത്തില് 2004 ല് കോണ്‍ഗ്രസിലെ ഡോ. രാജേഷ് കുമാര് മിശ്രയായിരുന്നു വിജയിച്ചത്. 1957 മുതലുള്ള വാരണാസിയുടെ ചരിത്രം പരിശോധിച്ചാല് എല്ലാം ആര്‍ക്കും വ്യക്തമായ മേല്‍ക്കൈ അവകാശപ്പെടാന് കഴിയില്ല.\nകോണ്‍ഗ്രസും ബിജെപിയും ആറ് തവണ വീതം വിജയിച്ച മണ്ഡലത്തില് ഓരോ തവണ വീതം ജനതാദളും ബിജു ജനതാദളും സിപിഎമ്മും വിജയിച്ചിട്ടുണ്ട്. ഇത്തരത്തിലൊരു മണ്ഡലത്തിലേക്കാണ് പോരാട്ടം ശക്തമാക്കാന് കടന്നുവരാന് തയ്യാറാണെന്ന് പ്രിയങ്ക സന്നദ്ധത അറിയിച്ചത്.\nകഴിഞ്ഞ തവണ ഒബിസി വിഭാഗങ്ങളുടെ പൂര്‍ണ്ണ പിന്തുണ നരേന്ദ്രമോദിക്ക് ലഭിച്ചിരുന്നു. എസ്പിയും ബിഎസ്പിയും ആംആദ്മിയും മത്സരിച്ചപ്പോള് ശക്തമായ ചതുഷ്കോണ മത്സരത്തിനായിരുന്നു 2014 ല് വാരണാസി സാക്ഷ്യം വഹിച്ചത്.\nഇത്തവണ പ്രിയങ്ക സ്ഥാനാര്‍ത്ഥിയായി എത്തിയാല് എസ്പിയും ബിഎസ്പിയും സ്ഥാനാര്‍ത്ഥിയെ നിര്‍ത്തിയേക്കില്ല. അങ്ങനെയെങ്കില് ഇത്തവണ വാരണാസിയില് വിജയിച്ച് കയറണമെങ്കില് മോദിക്ക് ഏറെ വിയര്‍പ്പ് ഒഴുക്കേണ്ടി വരും.\nകഴിഞ്ഞ തവണ മോദിയെ പിന്തുണച്ച ഒബിസി വിഭാഗങ്ങള് ഇത്തവണ ഒരു പാര്‍ട്ടിക്കും വ്യക്തമായ പിന്തുണ പ്രഖ്യാപിച്ചിട്ടില്ലെന്നതും ശ്രദ്ധേയമാണ്.\nപ്രിയങ്ക സ്ഥാനാര്‍ത്ഥിയായി എത്തുന്നതോടെ മത്സരം ശക്തമാകും. അതോടെ മോദിക്ക് മണ്ഡലത്തില് കൂടുതല് സമയം വാരണാസിയില് ചെലവഴിക്കേണ്ടിവരും. രാഹുല് രാജ്യത്തുടനീളം പ്രചരണം നടത്തുമ്പോള് മോദിയെ വാരണാസിയില് തളച്ചിടാന് കഴിയുന്നത് നേട്ടമാകുമെന്നും കോണ്‍ഗ്രസ് കണക്ക്കൂട്ടുന്നു.\nlok sabha elections 2019 priyanka gandhi varanasi narendra modi congress bjp പ്രിയങ്ക ഗാന്ധി ലോക്സഭ തിരഞ്ഞെടുപ്പ് 2019 വാരാണസി നരേന്ദ്ര മോദി കോണ്‍ഗ്രസ് ബിജെപി\nWill Congress field Priyanka from Varanasi?\nStory first published: Sunday, April 14, 2019, 11:50 [IST]


Emalayalee.com - ഡല്‍ഹിയിലെ വികാസ് ഭവനില് തീപിടുത്തം\nഡല്‍ഹിയിലെ വികാസ് ഭവനില് തീപിടുത്തം\nന്യൂഡല്‍ഹി: ഡല്‍ഹിയിലെ വികാസ് ഭവനില് തീപിടുത്തം. ഉച്ചയ്ക്ക് 1.10 ഓടെയാണ് തീപിടുത്തം ഉണ്ടായത്. നാശനഷ്ടങ്ങള് കണക്കാക്കിയിട്ടില്ല. പതിനെട്ടോളം ഫയര് എന്‍ജിന് യൂണിറ്റുകള് എത്തിയാണ് തീ അണച്ചത്. കെട്ടിടത്തിന്റെ രണ്ടാം നിലയിലാണ് തീ പടര്‍ന്നത്. തീപിടുത്തത്തിന്റെ കാരണം വ്യക്തമായിട്ടില്ല.


ashes cricket test, australia-england010\nആഷസ്: ഹസി രക്ഷകനായി, ഓസീസ് മികച്ച സ്‌കോറിലേക്ക്\nSaturday 27th November 2010 9:08am\nബ്രിസ്‌ബെയ്ന്: ആഷസ് പരമ്പരയിലെ ആദ്യടെസ്റ്റില് മൈക്ക ്ഹസിയുടെ ബാറ്റിംഗ് മികവില് ആസ്‌ട്രേലിയ പൊരുതുന്നു. ഇംഗ്ലണ്ടിന്റെ ആദ്യഇന്നിംഗ്‌സ് സ്‌കോറായ 260 ന് മറുപടിയായി കംഗാരുക്കള് ഒടുവില് റിപ്പോര്‍ട്ടുകിട്ടുമ്പോള് 5ന് 380 എന്ന നിലയിലാണ്. 143 റണ്‍സുമായി ഹസിയും 111 റണ്‍സോടെ ഹാഡിനുമാണ് ക്രീസില്.\nഇംഗ്ലണ്ടിനെ എറിഞ്ഞൊതുക്കി ബാറ്റിംഗ് ആരംഭിച്ച ആസ്‌ട്രേലിയക്കും തുടക്കം മോശമായിരുന്നു. 140 റണ്‍സെടുക്കുന്നതിനിടെ4വിക്കറ്റുകള് അവര്‍ക്ക് നഷ്ടമായി. വാട്ട്‌സണ് (36), കാറ്റിച്ച് (50) എന്നിവര് മികച്ച ബാറ്റിംഗ് കാഴ്ച്ചവെച്ചു. വേര്‍പിരിയാത്ത ആറാംവിക്കറ്റ് കൂട്ടുകെട്ടില് ബ്രാഡിനും ഹസിയും ചേര്‍ന്ന് 241 റണ്‍സ് നേടിയിട്ടുണ്ട്.\nആദ്യഇന്നിംഗ്‌സില് ഹാട്രിക് അടക്കം ആറുവിക്കറ്റ് വീഴ്ത്തിയ പീറ്റര് സിഡിലാണ് ഇംഗ്ലണ്ടിനെ തകര്‍ത്തത്. ഇംഗ്ലണ്ടിനായി ആന്‍ഡേഴ്‌സണ് രണ്ടുവിക്കറ്റെടുത്തു.


പാകിസ്ഥാൻകാരാണോ? മലയാളി വിദ്യാര്‍ഥികള്‍ക്കു ബെംഗളുരുവില് പൊലീസ് മര്‍ദനം-Bengaluru:3Kerala students ‘thrashed’ by cops during midnight stroll, allegedly asked if they’re from Pak\nരാത്രിയില് ചായ കുടിക്കാനായി ഫ്‌ളാറ്റില്‍നിന്ന് ഇറങ്ങിയ മൂന്നുപേര്‍ക്കാണു മര്‍ദനമേറ്റത്.\nUpdated: January 16, 2020 11:32:46 am\nബെംഗളുരു: പാകിസ്ഥാനില് നിന്നുള്ളവരാണോയെന്നു ചോദിച്ച് മലയാളി വിദ്യാര്‍ഥികളെ ബെംഗളുരുവില് പൊലീസ് മര്‍ദിച്ചതായി ആരോപണം. മൂന്നുപേര്‍ക്കാണു മര്‍ദനമേറ്റത്. രാത്രിയില് ചായ കുടിക്കാനായി ഫ്‌ളാറ്റില്‍നിന്ന് ഇറങ്ങി നടക്കാന് തുടങ്ങുകയായിരുന്ന തങ്ങളെ കസ്റ്റഡിയിലെടുത്തു പൊലീസ് സ്‌റ്റേഷനില് കൊണ്ടുപോയി മര്‍ദിക്കുകയായിരുന്നുവെന്നു വിദ്യാര്‍ഥികള് പറഞ്ഞു. ചൊവ്വാഴ്ച പുലര്‍ച്ചെയായിരുന്നു സംഭവം.\nവിദ്യാര്‍ഥികളില് ഒരാള് ചിത്രീകരിച്ച വീഡിയോ സോഷ്യല് മീഡിയയില് വൈറലായതോടെയാണു സംഭവം പുറത്തായത്. പേര് പറഞ്ഞയുടനെ നിങ്ങള് പാകിസ്ഥാനില് നിന്നാണോയെന്നു പോലീസുകാര് ആവര്‍ത്തിച്ചു ചോദിച്ചതായി സംഭവം വിവരിച്ച പതിനെട്ടുകാരനായ അന്‍സല് (യഥാര്‍ഥ പേരല്ല) പറഞ്ഞു.\n”പട്രോളിങ് കാറില് രണ്ട് പോലീസുകാര് പുലര്‍ച്ചെ ഒരു മണിയോടെ ഞങ്ങളെ സമീപിച്ച് എവിടേക്കാണും പോകുന്നതെന്നും പേരും ചോദിച്ചു. ഞങ്ങള് മറുപടി നല്‍കിയ ഉടന് പൊലീസുകാരില് ഒരാള് ഞങ്ങള് പാകിസ്ഥാനില്‍നിന്നാണോയെന്ന് ചോദിച്ചു. ഞങ്ങള് ആധാര് കാര്‍ഡുകള് കാണിച്ചിട്ടും ഇതേ ചോദ്യം അവര് തുടര്‍ന്നു. തുടര്‍ന്ന് മറ്റൊരു പട്രോളിങ് വാഹനത്തിലും രണ്ട് ബൈക്കുകളിലുമായുണ്ടായിരുന്ന നാല് പൊലീസുകാരെക്കൂടി അവര് വിളിച്ചുവരുത്തി. ലാത്തികളുമായി വന്ന പോലീസുകാര് ഞങ്ങളെ പട്രോളിങ് കാറില് കയറ്റി എസ്ജി പാളയ പോലീസ് സ്റ്റേഷനിലേക്ക് കൊണ്ടുപോയി,”സംഘത്തിലുണ്ടായിരുന്ന സ്വകാര്യ കോളേജ് വിദ്യാര്‍ഥി പറഞ്ഞു.\nവിദ്യാര്‍ഥികള് താമസിക്കുന്ന ഫ്‌ളാറ്റിനു താഴെ വച്ചാണു സംഭവം നടന്നത്. വിദ്യാര്‍ഥികളും പൊലീസും തമ്മിലുള്ള സംഭാഷണം ഉച്ചത്തിലായപ്പോള്, പ്രശ്നം എന്താണെന്ന് അന്വേഷിക്കാനായി അന്‍സലിന്റെ സഹോദരനും സുഹൃത്തുക്കളും ഉള്‍പ്പെടയുള്ള മൂന്നു പേര് ഫ്‌ളാറ്റില്‍നിന്നു പെട്ടെന്നു താഴേക്കിറങ്ങി വന്നു.\n”അടുത്തിടെ പ്രദേശത്തുനിന്ന് കുറച്ച് തീവ്രവാദികളെ പിടികൂടിയതായും ഞങ്ങളുടെ ഫോണുകള് പരിശോധിക്കണമെന്നും പോലീസുകാര് പറഞ്ഞു. ഇതിനായി വാറന്റ് നോട്ടീസ് ആവശ്യപ്പെട്ടപ്പോള് ഞങ്ങളെ സ്റ്റേഷനിലേക്കു കൊണ്ടുപോകാന് പൊലീസുകാര് ബലം പ്രയോഗിച്ചു,” അന്‍സലിന്റെ സഹോദരന് പറഞ്ഞു.\nസോഷ്യല് മീഡിയയില് വ്യാപകമായി പ്രചരിച്ച വീഡിയോ തന്റെ സുഹൃത്തുക്കളാണു ചിത്രീകരിച്ചതെന്നു യുവാവ് പറഞ്ഞു. ഒരു പോലീസുകാരന് ദേഷ്യത്തോടെ വീഡിയോ റെക്കോര്‍ഡിങ് നിര്‍ത്താന് വിദ്യാര്‍ഥിയോട് ആവശ്യപ്പെടുന്നതും ‘ഇതു പൊതുസ്ഥലമാണു സര്, എനിക്കു റെക്കോര്‍ഡ് ചെയ്യാനാകും’ എന്നു വീഡിയോയിലെ വ്യക്തി ആവര്‍ത്തിച്ച് പറയുന്നതും ഫൂട്ടേജില്‍നിന്നു വ്യക്തമാണ്.\n‘ബംഗളൂരുവില് പോലീസ് ക്രൂരത, വിദ്യാര്‍ഥികളെ പാകിസ്ഥാനികളെന്നു വിളിച്ച് ലോക്കപ്പില് ക്രൂരമായി മര്‍ദിച്ചു’വെന്ന കുറിപ്പോടു കൂടിയാണുu വീഡിയോ ട്വിറ്ററില് അപ്ലോഡ് ചെയ്തിരിക്കുന്നത്.\nപുലര്‍ച്ചെ ഒന്നരയോടെ തങ്ങളെ സ്റ്റേഷനിലേക്കു കൊണ്ടുപോയി പൊലീസ് ലാത്തി ഉപയോഗിച്ച് മര്‍ദിച്ചുവെന്നാണു വിദ്യാര്‍ഥികള് പറയുന്നത്. ”സ്റ്റേഷനില് എത്തിയശേഷം പോലീസുകാര് ഞങ്ങളോട് നന്നായി പെരുമാറി. എന്നാല് ഒരു പോലീസുകാരന് ലാത്തിയുമായി മുറിയില് പ്രവേശിച്ച് പൊടുന്നനെ ഞങ്ങളെ മര്‍ദിക്കുകയായിരുന്നു. പുലര്‍ച്ചെ 3.30ന് എന്റെ പ്രാദേശിക രക്ഷിതാവ് എത്തുന്നതുവരെ മര്‍ദനം തുടര്‍ന്നു,” അന്‍സല് പറഞ്ഞു.\n‘തല, ഇടുപ്പ്, പുറം, സ്വകാര്യ ഭാഗങ്ങള് എന്നിവിടങ്ങളില് ലാത്തി ഉപയോഗിച്ച് കൂരമായി മര്‍ദിച്ചു. ഞങ്ങള്‍ക്കാര്‍ക്കും രക്തസ്രാവമുണ്ടാവുന്നില്ലെന്ന് ഉറപ്പുവരുത്തിക്കൊണ്ടായിരുന്നു മര്‍ദനം. ഇനി മുതല് രാത്രി വൈകി ഞങ്ങള് പുറത്തുകടക്കില്ലെന്നും പോലീസുകാര് കണ്ടെത്തിയാല് നടപടിയെടുക്കാമെന്നും എഴുതി ഒപ്പിട്ടുനല്‍കാന് പിന്നീട് ഞങ്ങളോട് ആവശ്യപ്പെട്ടു,”അന്‍സലിന്റെ സുഹൃത്തായ മറ്റൊരു കൗമാരക്കാരന് പറഞ്ഞു. നഗരത്തിലെ മറ്റൊരു സ്വകാര്യ കോളേജില് പഠിക്കുകയാണ് ഇയാള്.\n”പൊതുസ്ഥലത്ത് ശല്യമുണ്ടാക്കിയെന്ന് ആരോപിച്ച് തങ്ങള്‍ക്കെതിരെ കേസെടുത്തിട്ടുണ്ട്. 500 രൂപ വീതം പിഴ അടയ്ക്കണം. ഹെല്‍മെറ്റ് ഇല്ലാതെ വാഹനമോടിച്ചതിനു പിടിക്കപ്പെട്ടവര് ഒപ്പിട്ടുവെന്ന പോലീസ് പറഞ്ഞ കന്നടയിലുള്ള രേഖയില് ഒപ്പിടാനും ആവശ്യപ്പെട്ടു. ഈ പ്രവര്‍ത്തനങ്ങളെല്ലാം തികച്ചും വിചിത്രവും അസ്വീകാര്യവുമാണ്, ”യുവാവ് പറഞ്ഞു.\nസംഭവം സോഷ്യല് മീഡിയയില് പരന്നതോടെ ഡിസിപി (വൈറ്റ് ഫീല്‍ഡ്) എംഎന് അനുചെത് അന്വേഷണത്തിനു ഉത്തരവിട്ടു. സംഭവത്തെക്കുറിച്ച് സംഭവത്തെക്കുറിച്ച് എസിപി (മൈക്കോ ലേ ഔട്ട്)യില്‍നിന്ന് റിപ്പോര്‍ട്ട് തേടിയതായി അദ്ദേഹം പറഞ്ഞു.\nഅതേസമയം, വിദ്യാര്‍ഥികളെ മര്‍ദിക്കുകയോ പാകിസ്താനികള് എന്ന് വിളിക്കുകയോ ചെയ്തിട്ടില്ലെന്ന് എസ്ജി പാളയ പൊലീസ് സ്‌റ്റേഷന് അധികൃതര് പറഞ്ഞു.\n”ഐഡി കാണിക്കാന് വിദ്യാര്‍ഥികള് ആവശ്യപ്പെട്ടിട്ടും അവര് അതിനു തയാറായില്ല. അതിനാലാണ് അവരെ കസ്റ്റഡിയിലെടുത്തത്. അല്ലാതെ അവരെ വാക്കാലോ ശാരീരികമോ അധിക്ഷേപിച്ചിട്ടില്ല,” ഒരു പോലീസ് ഉദ്യോഗസ്ഥന് പറഞ്ഞു.\nWeb Title: Bengaluru3kerala students thrashed by cops during midnight stroll allegedly asked if theyre from pak


most searched Indian celebrity online, ഓണ്‍ലൈനില് സണ്ണി ലിയോണ് സൂപ്പര്‍താരം - Malayalam Gizbot\nഓണ്‍ലൈനില് സണ്ണി ലിയോണ് സൂപ്പര്‍താരം\n| Updated: Sunday, August 11, 2013, 16:01 [IST]\nഓണ്‍ലൈനില് ഏറ്റവും കൂടുതല് തെരയപ്പെട്ട ഇന്ത്യന് ചലചിത്രതാരങ്ങളില് സണ്ണിലിയോണ് ഒന്നാം സ്ഥാനത്ത്. മറ്റു ബോളിവുഡ് സൂപ്പര്‍താരങ്ങളെയെല്ലാം ഏറെ പിന്നിലാക്കിയാണ് ഈ പോണ് സ്റ്റാര് ഒന്നാം സ്ഥാനം നേടിയത്.\nഈ വര്‍ഷം ജൂണില് മാത്രം 3.5 കോടി തവണയാണ് സണ്ണി ലിയോണിനെ വിവിധ വെബ്‌സൈറ്റുകളില് ആരാധകര് തിരഞ്ഞത്. ഗൂഗിള്, യു ട്യൂബ്, ടൈംസ് ഓഫ് ഇന്ത്യ എന്നീ വെബ് സൈറ്റുകളില് നിന്നു ശേഖരിച്ച വിവരത്തിന്റെ അടിസ്ഥാനത്തിലുള്ള കണക്കാണിത്.\n1.85 കോടി സെര്‍ച്ചുകളുമായി കത്രീന കൈഫാണ് തൊട്ടുപിന്നില്. 1.15 കോടി സെര്‍ച്ചുകളുമായി കരീന കപൂര് മൂന്നാം സ്ഥാനത്തെത്തി. നാലാം സ്ഥാനത്ത് ബോളിവുഡ് സൂപ്പര്‍താരം സല്‍മാന്‍ഖാനാണ്. ആദ്യ അഞ്ചു സ്ഥാനക്കാരില് ഇടം നേടിയ ഒരേ ഒരു പുരുഷനും സല്‍മാന് തന്നെ. 1.14 കോടി തവണയാണ് സല്‍മാന് ഓണ്‍ലൈനില് സെര്‍ച്ച് ചെയ്യപ്പെട്ടത്.\nഅഞ്ചാം സ്ഥാനത്ത് 92 ലക്ഷം സെര്‍ച്ചുകളുമായി ഐശ്വര്യ റായിയും ആറാംസ്ഥാനത്ത് 67 ലക്ഷം സെര്‍ച്ചുകളുമായി അക്ഷയ്കുമാറുമാണ്. ഏഴാം സ്ഥാനത്തുള്ള ദീപികാ പദുകോണിനെ ആരാധകര് സെര്‍ച്ച് ചെയ്തത് 66 ലക്ഷം തവണയാണ്. രണ്‍ബീര് കപൂര്(65 ലക്ഷം), ആമിര്‍ഖാന് (59 ലക്ഷം), അനുഷ്‌ക ശര്‍മ(57 ലക്ഷം) എന്നിവരാണ് എട്ടു മുതല് പത്തുവരെ സ്ഥാനങ്ങളിലുള്ളത്.\nആദ്യ പത്തില് ഇടം നേടിയവരില് അഞ്ചു പേരും വിവാഹിതരാണെന്നാണ് മറ്റൊരു പ്രത്യേകത.\nവിവാഹിതയാണെങ്കിലും സണ്ണി ലിയോണിനുതന്നെയാണ് ഏറ്റവും കൂടുതല് ആരാധകരുള്ളത്.\nഐശ്വര്യാ റായിയെ പോലും പിന്തള്ളിയാണ് കത്രീന രണ്ടാം സ്ഥാനം നേടിയത്.\nസൈഫ് അലിഖാന്റെ ഭാര്യയായ കരീന കപൂറിന് ഇപ്പോഴും ആരാധകരുടെ എണ്ണത്തില് കുറവില്ല.\nബോളിവുഡിലെ മസില് മാന് മറ്റു സൂപ്പര്‍താരങ്ങളെയെല്ലാം ബഹുദൂരം പിന്നിലാക്കി\nവിവാഹിതയും ഒരു കുഞ്ഞിന്റെ അമ്മയുമാണെങ്കിലും ഐശ്വര്യാ റായി ഇപ്പോഴും ആരാധകര്‍ക്ക് പ്രിയപ്പെട്ടവളാണ്.\nബോളിവുഡിലെ ഖിലാഡിയായ അക്ഷയ്കുമാര് ആറാം സ്ഥാനത്താണ്.\nആദ്യ സിനിമയില് തന്നെ കിംഗ് ഖാന്റെ നായികയാവാന് കഴിഞ്ഞ ദീപിക ഇപ്പോഴും ബോളിവുഡില് മുന് നിരയില് തന്നെയാണ്.\nബോളിവുഡിലെ ചോക്ലേറ്റ് മുഖമായ രണ്‍ബീറിന് ഏട്ടാം സ്ഥാനമെയുള്ളു.\nഅടുത്തകാലത്തായി തൊട്ടതെല്ലാം പൊന്നാക്കിയ ആമിര്‍ഖാനു പക്ഷേ ഓണ്‍ലൈനില് ആരാധകര് കുറവാണ്.\nതെന്നിന്ത്യയിലും ബോളിവുഡിലും ഒരു പോലെ ആരാധകരുണ്ടെന്ന് അനുഷ്‌ക തെളിയിച്ചു.\nഭീമന് ടെക്ക് കമ്പനികളിലെ ഇന്ത്യക്കാരായ സിഇഒ-മാര്..!\n35 വയസ്സിന് താഴെയുളള 10 ശതകോടീശ്വരന്മാര് ഇതാ...!


ഫ്‌ലോറിഡയിൽ ബഹു നില കെട്ടിടം തകർന്ന് മരിച്ചവരുടെ എണ്ണം അഞ്ചായി ,156 പേരെ കുറിച്ച് വിവരമില്ല. | Daily Indian Herald\nഫ്‌ലോറിഡയിൽ ബഹു നില കെട്ടിടം തകർന്ന് മരിച്ചവരുടെ എണ്ണം അഞ്ചായി ,156 പേരെ കുറിച്ച് വിവരമില്ല.\nJune 27, 2021 4:27 pm By : Indian Herald Staff\nമയാമി: ഫ്‌ലോറിഡയിൽ ഷാംപ്ളെയിൻ ടവേഴ്സ് കൊണ്ടോ ഭാഗികമായി തകർന്ന് മരിച്ചവരുടെ എണ്ണം അഞ്ചായി ,.ഒരാളുടെ മൃതദേഹം കൂടി ശനിയാഴ്ച കണ്ടെടുത്തു.. 156 പേരെപ്പറ്റി വിവരമില്ലെന്നു മയാമി ഡെയ്‌ഡ് കൗണ്ടി മേയർ ഡാനിയേല ലീവൈൻ കാവ ശനിയാഴ്ച രാവിലെ പറഞ്ഞു. ഇവരെല്ലാം കെട്ടിടത്തിൽ ഉണ്ടായിരുന്നോ എന്ന് വ്യക്തമല്ല. മരിച്ചവരിൽ പത്തു വയസുള്ള ഒരു കുട്ടിയേയും മാതാവ് സ്റ്റൈയ്‌സിയെയും(54 ) അന്റോണിയോ 83 ,ഗ്ലാഡിസ് ലോസാണോ 79 ,എന്നിവരും ഉൾപ്പെടുന്നു.ശനിയാഴ്ച തിരിച്ചറിഞ്ഞത് ഹൂസ്റ്റണിൽ നിന്നുള്ള മനുവേൽ ലഫോണ്ട് 54 , നെയാണ്.\nന്യു യോർക്കിൽ വേൾഡ് ട്രേഡ് സെന്റർ തകർന്നു വീണതിന് സമാനമായ അന്തരീക്ഷമാണ് സംഭവ സ്ഥലത്ത്. ബന്ധുമിത്രാദികൾക്കായി ജനങ്ങൾ വേദനയോടെ കാത്തിരിക്കുന്നു. രക്ഷാ പ്രവർത്തനത്തിന് കൂടുതൽ വിദഗ്ധർ സ്ഥലത്തെത്തിച്ചേർന്നിട്ടുണ്ട് അവശിഷടങ്ങൾക്കിടയിൽ കുടുങ്ങിയവരെ കണ്ടെത്താൻ ശബ്ദവീചികളും നായ്ക്കളെയും ഉപയോഗിക്കുന്നു. എല്ലാവിധ സഹായവും നൽകുമെന്ന് പ്രസിഡന്റ് ബൈഡൻ വ്യക്തമാക്കി.\nനാല്പതു വര്ഷം പഴക്കമുള്ള കെട്ടിടം കുറെ വർഷമായി അൽപാൽപം താഴുന്നുണ്ടായിരുന്നുവെന്നു വിദഗ്ധ പരിശോധനയിൽ കണ്ടെത്തിയിരുന്നു. കടൽത്തീരമായതിനാൽ തുരുമ്പ് സാധ്യത കൂടുതലുണ്ട്. മേജർ അറ്റകുറ്റപ്പണി ആരംഭിക്കാനിരിക്കെ കെട്ടിടം തകർന്നതിന്റെ കാരണം വ്യക്തമല്ല.\nസൗത്ത് അമേരിക്കൻ രാജ്യം പരാഗ്വേയുടെ ഫസ്റ്റ് ലേഡിയുടെ സഹോദരിയും അഞ്ചു കുടുംബാംങ്ങളും കാണാതായവരിൽ പെടുന്നു.\nസമ്പന്നർ താമസിക്കുന്ന ഈ കെട്ടിടത്തിൽ 409,000 ഡോളർ മുതൽ 2.8 മില്യൺ ഡോളറാണ് ഒരു യൂണിറ്റിന്റെ മതിപ്പുവില. അപകടം നടന്ന കെട്ടിടത്തിന് സമീപമാണ് , ഇവാങ്ക ട്രമ്പിന്റെയും കുഷ്നെറിന്റെയും വസതി.\nകെട്ടിടത്തിലെ താമസക്കാരുടെ ബന്ധുക്കൾക്ക് ഈ നമ്പറിൽ ഫ്ലോറിഡ അധികൃതരെ ബന്ധപ്പെടാം: 305-614-1819\nTags: 156 still missing at collapsed Florida building, Death toll climbs to five


സംസ്ഥാന ബിജെപിയിലെ ആഭ്യന്തരകലഹം; ഉത്തരാഖണ്ഡ് മുഖ്യമന്ത്രി രാജിവച്ചു – Chandrika Daily\nBy web desk3Tuesday March 9, 2021 16:52 pm\nറാവത്തിനെതിരെ അഴിമതിക്കേസുകള് നേരത്തെ ഉയര്‍ന്നിരുന്നെങ്കിലും ഈയിടെ ചമോലിയിലുണ്ടായ ദുരന്തം കൈകാര്യം ചെയ്തതിലെ വന്‍വീഴ്ചയാണ് കടുത്ത പ്രതിസന്ധിയിലാക്കിയത്\nഡല്‍ഹി: ഉത്തരാഖണ്ഡ് മുഖ്യമന്ത്രി ത്രിവേന്ദ്രസിങ് റാവത്ത് രാജിവച്ചു. ഗവര്‍ണര് ബേബി റാണി മൗര്യയ്ക്ക് രാജ്ഭവനിലെത്തി രാജിക്കത്ത് കൈമാറുകയായിരുന്നു. നാല് മണിയോടെയാണ് മുഖ്യമന്ത്രി ഗവര്‍ണറുടെ വസതിയിലെത്തിയത്.\nസംസ്ഥാന ബിജെപിയില് മുഖ്യമന്ത്രിക്കെതിരെ ആഭ്യന്തരകലാപം രൂക്ഷമായതോടെ രണ്ട് നിരീക്ഷകരെ കേന്ദ്രനേതൃത്വം ഉത്തരാഖണ്ഡിലേക്ക് അയച്ചിരുന്നു. പാര്‍ട്ടി ദേശീയ വൈസ് പ്രസിഡന്റ് രമണ്‍സിങ്, ജനറല് സെക്രട്ടറി ദുഷ്യന്ത് കുമാര് ഗൗതം എന്നിവരാണ് നിരീക്ഷകര്. ഇടഞ്ഞുനില്‍ക്കുന്ന എംഎല്‍എമാരടക്കമുള്ളവരുമായി ഇവര് ചര്‍ച്ച നടത്തിയിരുന്നു.


സ്‌കൂട്ടര് പണയം വെച്ചു, ആ കാശു കൊണ്ട് മുണ്ട് ബിസിനസ് തുടങ്ങി, ശ്രീലക്ഷ്മിയുടെ അതിജീവനകഥ | Lock down job cuts unemployment and suicide by Sreelakshmi P\nസ്‌കൂട്ടര് പണയം വെച്ചു, ആ കാശു കൊണ്ട് മുണ്ട് ബിസിനസ് തുടങ്ങി, ശ്രീലക്ഷ്മിയുടെ അതിജീവനകഥ\nThiruvananthapuram, First Published 4, Sep 2020, 5:34 PM\nകൈയിലെ കാശ് തീര്‍ന്ന് പാപ്പരായപ്പോള് പുറത്തിറങ്ങാതെ തരമില്ലല്ലോ. അടുത്തകാലത്തായി പരിചയപ്പെട്ട ജിത്തുവിനോടൊപ്പം അച്ചാര്, പച്ചക്കറി, പഴങ്ങള്, ഉണക്കമീന് എന്നിവ വില്‍ക്കാന് പോയി.\nഎല്ലാറ്റിനെയും അടച്ചുപൂട്ടിയ ലോക്ക്ഡൗണ്‍കാലത്ത് മനുഷ്യര് എങ്ങനെയൊക്കെയാണ് അതിജീവിച്ചത്? ജോലിയില്ലാതെ, ശമ്പളമില്ലാതെ, യാത്രകളില്ലാതെ എത്രകാലമാണ് ജീവിക്കാനാവുക? ഈ ചോദ്യങ്ങള്‍ക്കുള്ള മറുപടിയായി പല വാര്‍ത്തകള് നമ്മുടെ മുന്നിലുണ്ട്. ഒറ്റ ദിവസം കൊണ്ട് ജോലി പോയവര്. നിയമനങ്ങള് നടക്കാത്തതിനാല് അവസരങ്ങള് നഷ്ടമായവര്. പൊടുന്നനെ ജീവിതം വഴിമുട്ടിയതിനാല് ആത്മഹത്യ ചെയ്തവര്. അതിലൊന്നും പെടാത്തതാണ് ശ്രീലക്ഷ്മിയുടെ ജീവിതാനുഭവം. ഇച്ഛാശക്തിയും ധീരതയും അധ്വാനവും കൊണ്ട് പുതിയ വഴി വെട്ടിത്തുറന്ന അനുഭവം. ജോലി ചെയ്ത് വാങ്ങിയ സ്‌കൂട്ടര് വിറ്റ് ഓണ്‍ലൈനില് മുണ്ടു വില്‍പ്പന ആരംഭിച്ച ശ്രീലക്ഷ്മിയുടെ ജീവിതകഥ. ഫേസ്ബുക്കിലൂടെയാണ്, അതുവരെ ചെയ്തുപരിചയമില്ലാത്ത ബിസിനസ് ശ്രീലക്ഷ്മി നടത്തുന്നത്. പി എസ് സി നിയമനവുമായി ബന്ധപ്പെട്ട വിവാദങ്ങള്‍ക്കിടെ, എല്ലാറ്റിനും കാരണം ജോലിയില്ലായ്മയാണ് എന്നെഴുതിവെച്ച ആത്മഹത്യ ചെയ്ത ചെറുപ്പക്കാരന്റെ ആത്മഹത്യാക്കുറിപ്പിലെ വാചകങ്ങളോട് ജീവിതം കൊണ്ട് പ്രതികരിക്കുകയാണ് ഈ കുറിപ്പില് ശ്രീലക്ഷ്മി.\nപണിചെയ്യുകയെന്നത് ആശ്വാസമാണ്, ധൈര്യമാണ്, കഴിവാണ്, പ്രതീക്ഷയാണ്. ശീലമാണ്. പണി ചെയ്യാന് പറ്റാത്ത അവസ്ഥ നരകമാണ്. ഇത് എന്റെ അഭിപ്രായമാണ്, തെറ്റാവാം.\nകാശിന് മറ്റുള്ളവരെ ആശ്രയിക്കാതിരിക്കാനും സ്വന്തം ഊര്‍ജ്ജം ഉപയോഗപ്പെടുത്താനും ജീവിച്ചിരിക്കാനുംവേണ്ടിയാണ് ഞാന് പണിയെടുക്കുന്നത്. ലോക്ഡൗണിനു മുമ്പുവരെ ഒരു ട്രൈബല് സ്‌കൂളില് താല്‍കാലിക അധ്യാപികയായിരുന്നു. ഇപ്പോ സ്‌കൂളുകള് പ്രവര്‍ത്തിക്കുന്നില്ല. പക്ഷേ ആ ജോലി മാത്രമേ ചെയ്യൂ എന്ന വാശിയില്ല.\nസ്‌കൂള് പൂട്ടുന്ന കാര്യം ആലോചിച്ച് നാലുമാസം മുമ്പേ ടെന്‍ഷനുണ്ടായിരുന്നു. രണ്ടു മാസത്തെ അടവിന്റെ സമയത്ത് എന്ത് പണിക്കു പോകും എന്നാലോചിച്ചുള്ള ടെന്‍ഷന്. അങ്ങനെ എസ് എസ് എ ക്ലാസുകള് എടുക്കാം എന്ന് തീരുമാനമായി. പക്ഷേ ഒന്നും വേണ്ടി വന്നില്ല. കൊറോണയ്ക്ക് എന്നെക്കാളും വലിയ വാശി.\nജോലിയുള്ളതിന്റെ സമാധാനം ഒന്നു വേറെത്തന്നെയാണ്. അവനവന്റെ കാര്യത്തിലെങ്കിലും ധൈര്യമായി അഭിപ്രായം പറയാം. ജോലിയില്ലെങ്കില് വഴിയെ പോകുന്ന എല്ലാവരും നമ്മുടെ കാര്യത്തില് അഭിപ്രായം പറയും. വീട് അതൊക്കെ മുഖവിലക്കെടുക്കുകയും ചെയ്യും. നിലവിലെ സാഹചര്യത്തില് എങ്ങോട്ടും ഇറങ്ങിപ്പോകാനും കഴിയില്ല.\nഅരിഷ്ടിച്ച് ജീവിക്കാനുള്ള കാശുണ്ട്, വായിക്കാന് പുസ്തകമുണ്ട്, കയറാന് മരമുണ്ട്, കുളിക്കാന് പുഴയുണ്ട്. എനിക്ക് അധികപ്രസംഗം നടത്താന് അച്ഛമ്മയുണ്ട്. പഠിക്കാനൊരുപാടുണ്ട്. വേഗം ഒരു സ്ഥിരം ജോലി വാങ്ങേണ്ടതുണ്ട്. വെപ്പും തീനും കുടിയും കുളിയും തിരുമ്പലും കഴിഞ്ഞാല് ഒരുപാട് നേരമുണ്ട്. പക്ഷേ ഒന്നും നടന്നില്ല. പണിക്കു പോകുമ്പോള് പഠിച്ചിരുന്നത്രയും പഠിക്കാന് കഴിഞ്ഞില്ല. രാവിലെ എന്തെങ്കിലും ലക്ഷ്യത്തോടെ വീട്ടില് നിന്നിറങ്ങി സ്‌കൂളില് ചെന്ന് കുട്ടികളോട് ശാസിച്ചും ചിരിച്ചും പിണങ്ങിയും സഹപ്രവര്‍ത്തകര്‍ക്കൊപ്പം ചായ കുടിച്ചും വൈകിട്ട് വീട്ടിലെത്താന് വൈകുന്നതിന് അച്ഛമ്മ പറയുന്ന ഉപമകള് കേട്ടും ജീവിച്ചിരുന്ന ദിവസങ്ങള് എത്ര മനോഹരം. എവിടേക്കും പോകാനും കഴിയില്ല. ചെയ്യാനും ഒന്നുമില്ല.\nവീട് എന്നെ സംബന്ധിച്ചിടത്തോളം ഒരു ടാസ്‌കാണ്. 18 വര്‍ഷത്തിനു ശേഷമാണ് 10 മാസം സ്ഥിരമായി വീട്ടില് താമസിക്കുന്നത്. ജോലിയില്ലാത്തപ്പോഴുള്ള വീട് ഒരു കോടതി മുറിയാണ്. പോരാത്തതിന് 'പാലിന്‍വെള്ളത്തില് കിട്ടിയ പണി'കളുടെ അനന്തരഫലങ്ങള്. എന്നോളം പ്രതിരോധശേഷിയില്ലാത്ത എന്റെ പ്രേമം വൈറസ് ബാധിച്ച് മരിച്ചു.\nഎന്തിനേയും വളരെ ക്രിയേറ്റീവായി ഞാന് മറികടക്കും. പക്ഷേ പണിയുണ്ടായിരുന്നെങ്കില് അത് മറ്റൊരു തരത്തിലായേനെ.\nആത്മഹത്യയെക്കുറിച്ചുള്ള ചിന്ത ഒരു ലഹരി പോലെയാണെനിക്കു തോന്നിയത്. ഒരു പാട് ചിന്തിച്ച് അവസാനം വേണ്ടാന്നു വെച്ചു. പണിയില്ലായ്മയും പണിയെടുക്കാനവസരമില്ലായ്മയും മരിക്കാനുള്ള കാരണമായേക്കുന്നതില് അത്ഭുതമില്ല.\nകൈയിലെ കാശ് തീര്‍ന്ന് പാപ്പരായപ്പോള് പുറത്തിറങ്ങാതെ തരമില്ലല്ലോ. അടുത്തകാലത്തായി പരിചയപ്പെട്ട ജിത്തുവിനോടൊപ്പം അച്ചാര്, പച്ചക്കറി, പഴങ്ങള്, ഉണക്കമീന് എന്നിവ വില്‍ക്കാന് പോയി. എന്റൊപ്പം സ്‌കൂളില് ജോലി ചെയ്ത മാഷാണ്. ഊരുകളില് കയറിയിറങ്ങി ഞങ്ങള് ഓരോ സാധനങ്ങളും വിറ്റു. ലാഭം കിട്ടി. പ്രതീക്ഷയും. അവിടെ തുടങ്ങിയതാണ് പുതിയ അധ്വാനം. വഴി കണ്ടാല് പിന്നെ മടിച്ച് നിക്കരുത്. ഓടണം.\nസ്വന്തമായി കാശുണ്ടാക്കി വാങ്ങിയ സ്‌കൂട്ടര് ആരോടും ചോദിക്കാതെ പണയം വെച്ചു. ആ കാശു കൊണ്ട് മുണ്ട് ബിസിനസ് തുടങ്ങി.. മൊതലാളിമാരാകാനല്ല., ജീവിച്ചിരിക്കാനാണ്. കഴിയുമെങ്കില് ജീവിപ്പിക്കാനാണ്. അതേയുള്ളു ലക്ഷ്യം.\nപ്രിയപ്പെട്ടവരേ.., ജീവിക്കാനായി ഞാനൊരു പുതിയ വഴി കൂടി പരീക്ഷിക്കുന്നു. കോട്ടൺ ഒറ്റമുണ്ടുകളുടെ വിപണനം. 190 രൂപയാണ്...\nPosted by Sreelakshmi Sree on Tuesday, 25 August 2020\nഇന്ന് വിശപ്പുണ്ട്, ദാഹമുണ്ട്, ക്ഷീണമുണ്ട്, കിടന്നാല് ഉറക്കമുണ്ട്.\nപി എസ് സി നിയമനവുമായി ബന്ധപ്പെട്ട അനിശ്ചിതത്വങ്ങള്‍ക്കിടയില്, എല്ലാറ്റിനും കാരണം ജോലിയില്ലായ്മ എന്ന് കടലാസിലെഴുതി, ആത്മഹത്യ ചെയ്ത ഒരാളുടെ കുറിപ്പ് ഫേസ്ബുക്കില് കണ്ടിരുന്നു. അത് എഴുതിയ ആളോട്, അങ്ങനെയുള്ള ആലോചനയില് ചെന്നെത്തിനില്‍ക്കുന്ന ആരെങ്കിലുമുണ്ടെങ്കില്, അവരോട് പറയാനുണ്ട്: പണിയില്ലായ്മ മരിക്കാന് പ്രേരിപ്പിക്കുന്ന ഒരു കാരണം തന്നെയാണ്. പക്ഷേ നോക്കൂ.. ഓണ്‍ലൈന് ഓര്‍ഡര് പിടിക്കാനും പാര്‍സല് പാക്ക് ചെയ്യാനും അയക്കാനും ഓട്ടോറിക്ഷയില് കൊണ്ടുപോയി വില്‍ക്കാനും എല്ലാം ഞങ്ങള് രണ്ടു പേര് മാത്രേയുള്ളൂ. മരിക്കണ്ടായിരുന്നു...\n(ശ്രീലക്ഷ്മിയുടെ മുണ്ട് ബിസിനസുമായി സഹകരിക്കാന് താല്‍പ്പര്യമുള്ളവര്‍ക്ക് 9544879043 എന്ന നമ്പറില് ബന്ധപ്പെടാം)\nLast Updated 4, Sep 2020, 5:34 PM


മുടികൊഴിച്ചിലും, നരച്ച മുടിയും മാറാൻ ഇത് ഒരുപിടി മതി: വീഡിയോ കാണാം\nഇന്ന് നമ്മൾ ഇവിടെ പറയാൻ പോകുന്നത് മുടി നരച്ച വർക്കും അതുപോലെതന്നെ മുടികൊഴിച്ചിൽ ഉള്ള ആളുകൾക്കും വേണ്ടിയിട്ടുള്ള വീഡിയോ ആണ്. മുടിയൊക്കെ ഒരുപാടു നരച്ച വളരെ അധികം നരച്ചവർക്ക് എഫക്റ്റീവ് ആയിട്ടുള്ള ഒരു ഓയിൽ ആണ് ഞാൻ ഇവിടെ നിങ്ങൾക്ക് മുൻപിൽ പരിചയപ്പെടുത്തുന്നത്. വീഡിയോ ആദ്യം മുതൽ അവസാനം വരെ കാണുക. കാരണം പല മെയിൻ ആയിട്ടുള്ള ഇൻഗ്രീഡിയൻസ് ഞാൻ ഇതിൽ ചേർക്കുന്നുണ്ട്. പ്രവാസി സുഹൃത്തുക്കൾക്കും ചെയ്യാവുന്ന എളുപ്പത്തിലുള്ള ഒരു മാർഗമാണ്. അപ്പോൾ നമുക്ക് നേരെ വീഡിയോയിലേക്ക് കടക്കാം വീഡിയോ മുഴുവനായും കണ്ടു നിങ്ങൾക്ക് എന്തെങ്കിലും സംശയം ഉണ്ടെങ്കിൽ ചോദിക്കുക.\nവെളിച്ചെണ്ണയാണ് നമുക്ക് ഏറ്റവും ആവശ്യമായിട്ടുള്ളത്. പിന്നെ ഇതിലേക്ക് ആവശ്യമുള്ളത് പച്ച പടവലങ്ങ ആണ്. അഞ്ഞൂറ് ഗ്രാം വെളിച്ചെണ്ണ അല്ലെങ്കിൽ ഒലിവോയിൽ ലേക്ക് ഒരു കിലോ പച്ച പടവലങ്ങ ആണ് നമ്മൾ ഇവിടെ ചേർക്കുന്നത്. ഈ പടവലങ്ങ വീഡിയോയിൽ കാണുന്നതുപോലെ ചെറുതാക്കി അരിഞ്ഞെടുക്കുക. അരിഞ്ഞ ശേഷം ഒരു മൂന്ന് ആഴ്ച നല്ല വെയിലത്തുവച്ച് ഇത് നന്നായി ഉണക്കിയെടുക്കുക. ഉണങ്ങിക്കഴിഞ്ഞാൽ പടവലങ്ങ വളരെ കുറച്ചു മാത്രമേ നമുക്ക് കിട്ടത്തുള്ളൂ.


എറണാകുളം ജില്ലാ കലക്ടറുടെ കോവിഡ് ഫലം - Pathram Online\nരാജ്യത്തെ കോവിഡ് രോഗ ബാധിതരുടെ എണ്ണം കാല് ലക്ഷം കടന്നു; കഴിഞ്ഞ 24 മണിക്കൂറിനിടെ 65,002 പേര്‍ക്ക് കോവിഡ്\nന്യൂഡല്‍ഹി: രാജ്യത്തെ കോവിഡ് രോഗ ബാധിതരുടെ എണ്ണം 25 ലക്ഷം കടന്നു. കഴിഞ്ഞ 24 മണിക്കൂറിനിടെ 65,002 പേര്‍ക്കാണ് കോവിഡ് സ്ഥിരീകരിച്ചത്. ഇതോടെ രാജ്യത്തെ ആകെ രോഗബാധിതരുടെ എണ്ണം 25,26,193 ആയി. ഇതില്...\nഎറണാകുളം ജില്ലാ കലക്ടറുടെ കോവിഡ് ഫലം\nഎറണാകുളം: ജില്ലാ കളക്ടർ എസ് സുഹാസിന്റെ കോവിഡ് പരിശോധനാഫലം നെഗറ്റീവാണെന്ന് ജില്ലാ മെഡിക്കൽ ഓഫീസർ അറിയിച്ചു.\nകഴിഞ്ഞ തിങ്കളാഴ്ച്ച വാഴക്കുളം പഞ്ചായത്തിന്റെ എഫ് എൽ ടി സിക്ക് ഒരു ക്ളബ്ബിന്റെ ഭാരവാഹികൾ കളക്ടറുടെ സാന്നിധ്യത്തിൽ സാധന സാമഗ്രികൾ കൈമാറിയിരുന്നു. വാഴക്കുളം ഗ്രാമപഞ്ചായത്ത് പ്രസിഡന്റാണ് ഇവ സ്വീകരിച്ചത്.\nഭാരവാഹികളിലൊരാൾക്ക് കോവിഡ് ഫലം പൊസിറ്റീവായതിനെ തുടർന്ന് കളക്ടർ ഹോം ക്വാറന്റീനിൽ പ്രവേശിക്കുകയും പരിശോധനക്ക് വിധേയനാവുകയുമായിരുന്നു.\nചന്ദ്രനില് കെട്ടിടം നിര്‍മ്മാക്കാനൊരുങ്ങി ഗവേഷകര്\nEDU & JOBS August 15, 2020 0\nബെംഗളൂരു: ഭാവിയില് ചന്ദ്രനില് വാസകേന്ദ്രങ്ങള് തയ്യാറാക്കാനുള്ള ചിലവുകുറഞ്ഞ പദ്ധതി വികസിപ്പിക്കാനൊരുങ്ങി ഗവേഷകര്. ഇന്ത്യന് ഇന്‍സ്റ്റിറ്റ്യൂട്ട് ഓഫ് സയന്‍സ്, ഐഎസ്ആര്‍ഒ എന്നിവിടങ്ങളിലെ ഗവേഷകരാണ് ഇതിന് ചുക്കാന് പിടിക്കുന്നത്. കട്ടകള് പോലെയുള്ള ഭാരം താങ്ങാന്...\n12 വയസുള്ള മകളെ പീഡിപ്പിച്ച പിതാവിന് 12 വര്‍ഷം തടവുശിക്ഷ


മൊബൈല് കെണിയില് കുരുങ്ങിയവര്! അശ്ലീല സന്ദേശങ്ങൾ പറക്കുന്നു, പിടിക്കപ്പെട്ടാൽ ആത്മഹത്യാശ്രമവും; ചില ലേഡീസ് ഹോസ്റ്റലുകളിൽ ആർക്കും എപ്പോഴും കയറിവരാവുന്ന സ്ഥിതി : Rashtradeepika\nമൊബൈല് കെണിയില് കുരുങ്ങിയവര്! അശ്ലീല സന്ദേശങ്ങൾ പറക്കുന്നു, പിടിക്കപ്പെട്ടാൽ ആത്മഹത്യാശ്രമവും; ചില ലേഡീസ് ഹോസ്റ്റലുകളിൽ ആർക്കും എപ്പോഴും കയറിവരാവുന്ന സ്ഥിതി\nസമയം രാത്രിയാണ്… കോളജ് ഹോസ്റ്റലിലെ ഒരു മുറിയിൽ ഉറങ്ങാതെ കിടക്കുന്ന പെണ്‍കുട്ടി. മൊബൈലിൽ ചാറ്റ് ചെയ്തുകൊണ്ടിരിക്കുന്ന ഇവളുടെ മനസിൽ മറ്റുള്ളവർ ഉറങ്ങട്ടേയെന്നാണ്. മറ്റൊന്നിനുമല്ല,സഹപാഠികളുടെ ഫോട്ടോയെടുത്ത് രസിക്കാൻ. ഉറങ്ങിക്കിടക്കുന്നത്, അൽപം ചെരിഞ്ഞുകിടന്നാൽ അത്്, ഷാളൊന്നു തെറ്റുന്പോൾ അങ്ങനെ…\nഒരിക്കൽ പോലും സഹപാഠികളിൽ നിന്നും ഇത് ആരും അത് പ്രതീക്ഷിക്കുന്നുണ്ടാവില്ല. എന്നാൽ അതിനെക്കാൾ അപ്പുറത്ത് ഏവരേയും ഞെട്ടിച്ചത് ഈ ചിത്രങ്ങൾ കണ്ട് രസിക്കുന്നവരുടെ കൂട്ടത്തിൽ അവരുടെ അധ്യാപകനും ഉണ്ടെന്നതാണ്. മൊബൈലിൽ എടുത്ത പെൺകുട്ടികളുടെ ചിത്രങ്ങൾ എത്തുന്നത് വിദ്യാർഥികൾക്ക് മാതൃകയാവേണ്ട അധ്യാപകന്‍റെ ഫോണിലെ വാട്ട്സ് ആപ്പിലേക്കും….\nസംഭവം അന്വേഷിക്കുന്ന നടക്കാവ് പോലീസ് പറയുന്നതിങ്ങനെ- മിക്ക ദിവസങ്ങളിലും രാത്രിയിൽ പ്രിൻസിപ്പലിന്‍റെ ചാർജ് വഹിച്ചിരുന്ന അധ്യാപകനും വിദ്യാർഥിനിയും തമ്മിൽ അശ്ലീല സന്ദേശങ്ങളും ചിത്രങ്ങളും കൈമാറാറുണ്ടായിരുന്നു. അർധരാത്രിയിലാണ് ഇതെല്ലാം. സഹപാഠികളുടെ ചിത്രങ്ങൾ എടുത്ത്് വിദ്യാർഥിനി അധ്യാപകന് കൈമാറുന്നത് പതിവായിരുന്നു. സഹപാഠികൾ ഉറങ്ങുന്ന ഫോട്ടോയും മറ്റുമാണ് ഈ രീതിയിൽ അയച്ചിരുന്നത്.\nഇവരുടെ ഫോണ് സന്ദേശങ്ങൾ പരിശോധിച്ച അന്വേഷണ ഉദ്യോഗസ്ഥർ പോലും ഞെട്ടിപ്പോയെന്നാണ് അറിയുന്നത്. ശരീര വർണനകളും ചിത്രങ്ങളും രാത്രിയിൽ പരസ്പരം കൈമാറിയിരുന്നതായി വ്യക്തമായിട്ടുണ്ട്. അധ്യാപകനും വിദ്യാർഥിനിയുമായി ഉണ്ടാവേണ്ട ബന്ധമായിരുന്നില്ല ഇവർ തമ്മിലുണ്ടായിരുന്നതെന്ന് സഹപാഠികളും പറയുന്നു. മിക്ക സന്ദേങ്ങളും അർധരാത്രിക്കു ശേഷമായിരുന്നു.\nസംസ്ഥാനത്ത് നല്ല രീതിയിൽ പ്രവർത്തിക്കുന്ന ലേഡീസ് ഹോസ്റ്റലുകൾക്കെല്ലാം പേരുദോഷമുണ്ടാക്കാൻ ഇത്തരത്തിലുള്ള ചില സംഭവങ്ങൾ മാത്രം മതി. മൊബൈൽ ഫോണുകൾ യഥേഷ്ടം ഉപയോഗിക്കാമെന്നത് പലപ്പോഴും ചതിക്കുഴികളുണ്ടാകാൻ കാരണമാകുന്നു. ചില ലേഡീസ് ഹോസ്റ്റലുകളിൽ ആർക്കും എപ്പോഴും കയറിവരാവുന്ന സ്ഥിതിയാണ്. വാർഡനെ മണിയടിച്ചാൽ മാത്രം മതി. ഫേസ് ബുക്ക്, വാട്ട്സ് ആപ്പ്, മെസഞ്ചർ എന്നിങ്ങനെ സമയം തള്ളിനീക്കാൻ ഏറെ വഴികളുണ്ടെങ്കിലും അവിടെ തന്നെയാണ് ചതിക്കുഴികൾ വരുന്നതും.\nഹോസ്റ്റലുകളിൽ താമസിച്ച് പഠിക്കുന്ന വിദ്യാർഥിനികളെ പ്രത്യേകം “നോട്ട്’ ചെയ്യുന്ന സഹപാഠികളും അധ്യാപകരും ഉണ്ട്. പലയിടത്തും മൈാബൈലുകൾ തന്നെയാണ് വില്ലനാകുന്നതെന്ന് പോലീസ് പറയുന്നു. പലപ്പോഴും ചതിക്കുഴികളിൽ പെട്ടുകഴിഞ്ഞതിനുശേഷമാണ് വിവരങ്ങൾ അറിയുന്നത്. അപ്പോഴേക്കും ആത്മഹത്യയായി, പൊല്ലാപ്പായി. അതുകൊണ്ടുതന്നെ ഇക്കാര്യത്തിൽ പോലീസിന് ഇടപെടുന്നതിന് പരിധിയുണ്ട്. പരാതി കിട്ടിയാൽ മാത്രമേ നടപടി എന്തെങ്കിലും എടുക്കാൻ കഴിയൂ. പലപ്പോഴും ഇത്തരം കേസുകൾ പുറത്തുവച്ചുതന്നെ മാനഹാനിയുടെ പേരിൽ ഒത്തുതീർപ്പാക്കുകയാണ് ചെയ്യുന്നത്.\nനടക്കാവ് പോലീസാണ് നിലവിൽ ഇതുമായി ബന്ധപ്പെട്ട കേസ് അന്വേഷിക്കുന്നത്. പ്രിൻസിപ്പലിനെ ജാമ്യത്തിൽ വിട്ടെങ്കിലും എതു സമയത്തും വിളച്ചാൽ സ്റ്റേഷനിൽ എത്തിക്കൊള്ളാമെന്ന് ഇദ്ദേഹം അറിയിച്ചിട്ടുണ്ട്. ഇദ്ദേഹത്തിനെതിരേ കേസെടുത്തതിനാൽ ഇനി തൽസ്ഥാനത്ത് തുടരാൻ കഴിയുമോ എന്നതും ചോദ്യചിഹ്നമാണ്. തന്‍റെ പ്രമോഷൻ തടയാനുള്ള ആസൂത്രിതശ്രമമാണ് ആരോപണങ്ങൾക്ക് പിന്നിലെന്ന് ഇദ്ദേഹം പറയുന്പോഴും വാട്ട്സ് ആപ്പ് വഴി ഇദ്ദേഹം അയച്ച സന്ദേശങ്ങൾ തെളിവായി നിലനിൽക്കുന്നു


കൊവിഡ് ബാധിച്ച് ഗൾഫിൽ ഇന്ന് മൂന്ന് മലയാളികൾ കൂടി മരിച്ചു | Metro Journal Online\nകൊവിഡ് ബാധിച്ച് ഗൾഫിൽ ഇന്ന് മൂന്ന് മലയാളികൾ കൂടി മരിച്ചു\n29th June 2020 29th June 2020 MJ News Desk\nകൊവിഡ് ബാധിച്ച് ഗൾഫിൽ ഇന്ന് മൂന്ന് മലയാളികൾ കൂടി മരിച്ചു. റിയാദ്, കുവൈത്ത് എന്നിവിടങ്ങളിലാണ് മരണം. ഇതോടെ ഗൾഫിൽ കൊവിഡ് ബാധിച്ച് മരിച്ച മലയാളികളുടെ എണ്ണം 273 ആയി\nകൊല്ലം കണ്ണനല്ലൂർ ഷാനവാസ് മൊയ്തീൻ കുഞ്ഞ്(50), കോഴിക്കോട് നന്തി കടലൂൽ സ്വദേശി കാഞ്ഞിരക്കുറ്റി ഹമീദ്(54) എന്നിവരാണ് റിയാദിൽ മരിച്ചത്. കൊല്ലം ഉമ്മന്നൂർ സ്വദേശി പെണ്ണമ്മ ഏലിയാമ്മ(65)ആണ് കുവൈത്തിൽ മരിച്ചത്.\nഷാനവാസ് കൊവിഡ് ബാധയെ തുടർന്ന് കഴിഞ്ഞ പത്ത് ദിവസമായി റിയാദിലെ അൽ ഹമാദി ആശുപത്രിയിൽ ചികിത്സയിലായിരുന്നു. ഹമീദ് ജാബിർ ആശുപത്രിയിൽ ചികിത്സയിലിരിക്കെയാണ് മരിച്ചത്.\n← കരിയറിലെ തീരാനഷ്ടം; മമ്മൂട്ടിക്ക് നഷ്ടപ്പെട്ട സൂപ്പര്‍ഹിറ്റുകള്\nഇ ബസ് വിവാദം: ചെന്നിത്തലയുടെ ആരോപണങ്ങൾ വ്യാജം; കരാർ ഒപ്പിട്ടിട്ടില്ല →\nGallery image with caption: കുവൈത്തില് സര്‍ക്കാര് ജോലിയില് നിന്ന് പ്രവാസികളെ പൂര്‍ണമായും ഒഴിവാക്കുന്നു; കരടു നിയമം തയ്യാറായി 10th July 2020


ഗ്രീൻ പട്യാല സ്യൂട്ട് വീഡിയോ വൈറൽ | Puthen Vartha\nHome » sport » ഗ്രീൻ പട്യാല സ്യൂട്ട് വീഡിയോ വൈറൽ\nധനശ്രീ വർമ്മയുടെ ഡാൻസ് വീഡിയോ വൈറലായി\nപച്ച സ്യൂട്ടിൽ നർത്തകി ഒരു ബാംഗ് ഡാൻസ് ചെയ്തു\nപ്രശസ്ത യൂട്യൂബറും നർത്തകിയുമായ ധനശ്രീ വർമ്മ വീഡിയോ ഈ ദിവസങ്ങളിൽ വാർത്തകളിൽ ഉണ്ട്. ഇന്ത്യൻ ക്രിക്കറ്റ് താരം യുസ്വേന്ദ്ര ചഹലിന്റെ പ്രതിശ്രുത വരൻ ഒരു ഡോക്ടറും കൊറിയോഗ്രാഫറുമാണ്. ധനശ്രീ വർമ്മയുടെ ഡാൻസ് വീഡിയോകൾ പലപ്പോഴും ഇന്റർനെറ്റിൽ വൈറലാകുന്നു. അടുത്തിടെ, ഡാൻസറിന്റെ ഒരു വീഡിയോ YouTube- ൽ വളരെയധികം തലക്കെട്ടുകൾ സൃഷ്ടിക്കുന്നു. ഈ വീഡിയോയിൽ ധനശ്രീ പച്ച പട്യാല സ്യൂട്ട് ധരിച്ച് പഞ്ചാബി ഗാനമായ ‚വാംഗ കാളിയൻ ഗാനം‘ നൃത്തം ചെയ്യുന്നത് കാണാം. വീഡിയോ ധനശ്രീയുടെ യൂട്യൂബ് ചാനലിൽ പോസ്റ്റ് ചെയ്തു.\nഈ വീഡിയോയിൽ ധനശ്രീ വർമ്മയുടെ ധനശ്രീ വർമ്മ കാണാൻ പോകുന്നു. നർത്തകിയുടെ നൃത്ത നീക്കങ്ങൾ ആരാധകർ ഇഷ്ടപ്പെടുന്നു. ധനശ്രീ വർമ്മയുടെ ഈ വീഡിയോയ്ക്ക് ഇതുവരെ യൂട്യൂബിൽ3ലക്ഷം 99 ആയിരം വ്യൂകൾ ലഭിച്ചു. ഡാൻസറിന്റെ ഈ വീഡിയോ ആരാധകർക്ക് വളരെയധികം ഇഷ്‌ടപ്പെടുന്നു, മാത്രമല്ല ആളുകൾ അവരുടെ ഫീഡ്‌ബാക്ക് നൽകുകയും ചെയ്യുന്നു. ഞാൻ നിങ്ങളോട് പറയട്ടെ, അടുത്തിടെ ധനശ്രീ വർമ്മ തന്റെ ജന്മദിനം ആഘോഷിച്ചു, ഈ സമയത്ത് അവളുടെ പ്രതിശ്രുത വരൻ യുശ്വേന്ദ്ര ചഹാൽ പ്രതിശ്രുത വധു അവർക്ക് നിരവധി അത്ഭുത സമ്മാനങ്ങൾ അയച്ചു, അതിന്റെ ചിത്രങ്ങൾ ധനശ്രീ തന്റെ ഇൻസ്റ്റാഗ്രാം അക്കൗണ്ടിൽ പങ്കിട്ടു.\nധനശ്രീ വർമ്മ ഡാൻസ് തൊഴിൽപരമായി ഒരു ഡോക്ടറാണെന്ന് ഞങ്ങളെ അറിയിക്കുക, എന്നാൽ അവളുടെ നൃത്തത്തിലൂടെയും ഒരു വലിയ വ്യക്തിത്വം ഉണ്ടാക്കാൻ അവൾ ഒരു കല്ലും അവശേഷിപ്പിച്ചിട്ടില്ല. യു-ട്യൂബറാണ് ധനശ്രീ വർമ്മ, പലപ്പോഴും നൃത്തവുമായി ബന്ധപ്പെട്ട വർക്ക് ഷോപ്പുകൾ നടത്തുന്നു. അടുത്തിടെ ക്രിക്കറ്റ് താരം യുസ്വേന്ദ്ര ചഹാലുമായി വിവാഹനിശ്ചയം നടത്തി. അദ്ദേഹത്തിന്റെ ചിത്രങ്ങളും സോഷ്യൽ മീഡിയയിൽ വൈറലായി.\nSiehe auch കപിൽ ശർമ ഷോയിൽ സുരേഷ് റെയ്‌നയും ഭാര്യ പ്രിയങ്കയും


IPL 2021 Final- Chennai super kings beats Kolkata knight to clinch 4th trophy - Malayalam MyKhel\n» IPL 2021: സൂപ്പര് കിങായി ചെന്നൈ! നാലാം കിരീടം, മുംബൈക്ക് അരികെ\nUpdated: Saturday, October 16, 2021, 0:54 [IST]\nദുബായ്: ഐപിഎല്ലില് കൊല്‍ക്കത്ത നൈറ്റ്‌റൈഡേഴ്‌സിന്റെ സ്വപ്‌നതുല്യമായ കുതിപ്പിനു തടയിട്ട് എംഎസ് ധോണിയുടെ ചെന്നൈ സൂപ്പര് കിങ്‌സ് നാലാം കിരീടം സ്വന്തമാക്കി. ഒരു ഫൈനലിന്റെ മുഴുവന് ആവേശവും അനിശ്ചിതത്വവും നിറഞ്ഞുനിന്ന പോരാട്ടത്തില് 27 റണ്‍സിന്റെ വിജയത്തോടെയാണ് ചെന്നൈയുടെ മഞ്ഞപ്പട ഒരിക്കല്‍ക്കൂടി കപ്പില് മുത്തമിട്ടത്. 2018നു ശേഷം ചെന്നൈയുടെ ആദ്യ ഐപിഎല് കിരീടം കൂടിയാണിത്. ഇതോടെ അഞ്ചു ട്രോഫികളെന്ന മുംബൈ ഇന്ത്യന്‍സിന്റെ ഓള്‍ടൈം റെക്കോര്‍ഡിന് ഒരുപടി കൂടി അരികിലെത്താനും ചെന്നൈയ്ക്കു കഴിഞ്ഞു. 2012ലെ ഫൈനലില് കൊല്‍ക്കത്തയോടേറ്റ പരാജയത്തിനു ഇത്തവണ ധോണിയും സംഘവും കണക്കുതീര്‍ക്കുകയായിരുന്നു.\nഫൈനലില് പല തവണ ഭാഗ്യം തുണച്ചിട്ടും കൊല്‍ക്കത്തയ്ക്കു ഇതു മുതലാക്കി കിരീടം എത്തിപ്പിടിക്കാനായില്ല. 193 റണ്‍സെന്ന ദുഷ്‌കരമായ വിജയലക്ഷ്യമായിരുന്നു കൊല്‍ക്കത്തയ്ക്കു ചെന്നൈ നല്‍കിയത്. ആദ്യ 10 ഓവറില് അവര്‍ക്കു വിജയപ്രതീക്ഷയുമുണ്ടായിരുന്നു. എന്നാല് അടുത്ത 10 ഓവറില് ചെന്നൈ തനിനിറം പുറത്തോടെ കൊല്‍ക്കത്ത കൂട്ടത്തകര്‍ച്ച നേരിട്ടു. വിക്കറ്റ് പോവാതെ 90 റണ്‍സെന്ന നിലയില് നിന്നും അവര് എട്ടിന് 125ലേക്കു വീണു. 34 റണ്‍സിനിടെയാണ് എട്ടു വിക്കറ്റുകള് അവര് കളഞ്ഞുകുളിച്ചത്. ഒമ്പതു വിക്കറ്റിന് 165 റണ്‍സെടുത്ത് കൊല്‍ക്കത്ത തങ്ങളുടെ കിരീടത്തിനു വേണ്ടിയുള്ള പോരാട്ടം അവസാനിപ്പിക്കുകയായിരുന്നു.\nഓപ്പണര്‍മാരായ ശുഭ്മാന് ഗില് (51), വെങ്കടേഷ് അയ്യര് (50) എന്നിവരൊഴികെ മറ്റാരും തന്നെ കൊല്‍ക്കത്ത ബാറ്റിങ് നിരയില് പിടിച്ചുനിന്നില്ല. 32 ബോളില് അഞ്ചു ബൗണ്ടറികളും മൂന്നു സിക്‌സറുമടക്കമാണ് വെങ്കടേഷ് 50 റണ്‍സെടുത്തതെങ്കില് ഗില് 43 ബോളില് ആറു ബൗണ്ടറികളും പായിച്ചു. നിതീഷ് റാണ (0), സുനില് നരെയ്ന് (2), ക്യാപ്റ്റന് ഒയ്ന് മോര്‍ഗന് (4), ദിനേശ് കാര്‍ത്തിക് (9), ഷാക്വിബുല് ഹസന് (0), രാഹുല് ത്രിപാഠി (2), ശിവം മാവി (20) എന്നിങ്ങനെയായിരുന്നു മറ്റുള്ളവരുടെ ബാറ്റിങ് പ്രകടനം. ലോക്കി ഫെര്‍ഗൂസനും (18) റണ്ണൊന്നുമെടുക്കാതെ വരുണ് ചക്രവര്‍ത്തിയും പുറത്താവാതെ നിന്നു.\nമൂന്നു വിക്കറ്റുകളെടുത്ത ശര്‍ദ്ദുല് ടാക്കൂറാണ് ചെന്നൈ ബൗളര്‍മാരില് മികച്ചുനിന്നത്. ഒരു ഘട്ടത്തില് പരാജയ ഭീതിയിലായിരുന്ന ചെന്നൈയെ കളിയിലേക്കു തിരിച്ചുകൊണ്ടു വന്നതും അദ്ദേഹമായിരുന്നു. ഒരേ ഓവറിലെ നാലാമത്തെയും ആറാമത്തെയും ബോളുകളിലാണ് വെങ്കടേഷ്, റാണ എന്നിവരെ പുറത്താക്കി ശര്‍ദ്ദുല് ചെന്നൈയെ രക്ഷിച്ചത്. പിന്നീട് ത്രിപാഠിയുടെ വിക്കറ്റ് കൂടി അദ്ദേഹം വീഴ്ത്തി. രവീന്ദ്ര ജഡേജയും ജോഷ് ഹേസല്‍വുഡും രണ്ടു വിക്കറ്റ് വീതമെടുത്തപ്പോള് ദീപക് ചാഹറിനും ഡ്വയ്ന് ബ്രാവോയ്ക്കും ഒരു വിക്കറ്റ് വീതം ലഭിച്ചു.\nറണ്‍ചേസില് രണ്ടു തവണ കൊല്‍ക്കത്തയെ ഭാഗ്യം തുണച്ചിരുന്നു. ഓപ്പണര്‍മാരായ വെങ്കടേഷും ഗില്ലും അദ്ഭുതകരമായി രക്ഷപ്പെടുകയും ചെയ്തു. രണ്ടാം ഓവറിലെ മൂന്നാമത്തെ ബോളില് റണ്ണെടുക്കുന്നതിനു മുമ്പ് തന്നെ വെങ്കടേഷിന് ചെന്നൈ ജീവന് നല്‍കിയിരുന്നു. ഹേസല്‍വുഡിന്റെ ഓവറില് ധോണിയാണ് അവിശ്വസനീമാംവിധം സിംപിള് ക്യാച്ച് കൈവിട്ടത്. ഇതു മുതലെടുത്ത വെങ്കടേഷ് ഫിഫ്റ്റിയടിക്കുകയും ചെയ്തു. പിന്നീട് 36 റണ്‍സെടുത്തു നില്‍ക്കെ ഗില്ലും പുറത്താവലില് നിന്നും രക്ഷപ്പെട്ടു. ജഡേജയുടെ ബൗളിങില് അമ്പാട്ടി റായുഡു ഗില്ലിനെ ക്യാച്ച് ചെയ്തിരുന്നെങ്കിലും അംപയര് ഇതു ഡെഡ് ബോള് വിളിക്കുകയായിരുന്നു. കുത്തനെ മുകളിലേക്കുയര്‍ന്ന താരത്തിന്റെ ഷോട്ട് സ്‌പൈഡര്‍കാം കേബിളില് തട്ടി ദിശ മാറി താഴേക്കു വീണ ശേഷമായിരുന്നു ക്യാച്ച് എന്ന കാരണത്തെ തുടര്‍ന്നായിരുന്നു ഇത്.\nമുന് മല്‍സരങ്ങളിലേതു പോലെ ബൗളിങ് മികവില് എതിരാളികളെ വരിഞ്ഞുകെട്ടാനുള്ള കൊല്‍ക്കത്ത നൈറ്റ്‌റൈഡേഴ്‌സിന്റെ പ്ലാന് ഫൈനലില് വിജയം കണ്ടില്ല. ചെന്നൈ സൂപ്പര് കിങ്‌സ് ബാറ്റിങ് നിര കെകെആറിനെ തല്ലിച്ചതയ്ക്കുകയായിരുന്നു. മൂന്നു വിക്കറ്റ് മാത്രം നഷ്ടത്തിലാണ് സിഎസ്‌കെ നിശ്ചിത ഓവറില് 192 റണ്‍സ് അടിച്ചെടുത്തത്. സൗത്താഫ്രിക്കന് സൂപ്പര് താരവും ഓപ്പണറുമായ ഫഫ് ഡുപ്ലെസിയാണ് സിഎസ്‌കെ ബാറ്റിങിനു ചുക്കാന് പിടിച്ചത്. 86 റണ്‍സോടെ അദ്ദേഹം ടീമിന്റെ അമരക്കാരനായി മാറി. 59 ബോളില് ഏഴു ബൗണ്ടറികളും മൂന്നു സിക്‌സറുമുള്‍പ്പെടെയാണിത്.\nമോയിന് അലി (37*), റുതുരാജ് ഗെയ്ക്വാദ് (32), റോബിന് ഉത്തപ്പ (31) തുടങ്ങി ചെന്നൈയ്ക്കായി ബാറ്റ് വീശിയവരെല്ലാം റണ്‍സ് വാരിക്കൂട്ടി. അലി 20 ബോളില് മൂന്നു ബൗണ്ടറികളും രണ്ടു സിക്‌സറുമടിച്ചു. റുതുരാജ് 27 ബോളില് മൂന്നു ബൗണ്ടറികളും ഒരു സിക്‌സറും പായിച്ചപ്പോള് ഉത്തപ്പ വെറും 15 ബോളില് മൂന്നു സിക്‌സറുകളോടെയാണ് 31 റണ്‍സ് നേടിയത്. ഈ മല്‍സരത്തിലെ ഇന്നിങ്‌സിനിടെ റുതുരാജും ഡുപ്ലെസിയും 600 റണ്‍സെന്ന നാഴികക്കല്ലും പിന്നിട്ടിരുന്നു. 635 റണ്‍സുമായി ടോപ്‌സ്‌കോറര്‍ക്കുള്ള ഓറഞ്ച് ക്യാപ്പ് റുതുരാജ് സ്വന്തമാക്കിയപ്പോള് ഡുപ്ലെസി 633 റണ്‍സോടെ തൊട്ടരികിലെത്തി.\nഉജ്ജ്വല തുടക്കമായിരുന്നു ഡുപ്ലെസി- റുതുരാജ് ജോടി സിഎസ്‌കെയ്ക്കു നല്‍കിയത്. ഓപ്പണിങ് വിക്കറ്റില് 61 റണ്‍സ് ഇരുവരും ചേര്‍ന്നെടുത്തു. പവര്‍പ്ലേയില് തന്നെ സിഎസ്‌കെയുടെ സ്‌കോര് 50ലെത്തിയിരുന്നു. രണ്ടു ഓപ്പണര്‍മാരും സ്പിന്- പേസ് വ്യത്യാസമില്ലാതെ ബൗളര്‍മാര്‍ക്കെതിരേ അഗ്രസീവ് ശൈലിയാണ് സ്വീകരിച്ചത്. ഒമ്പതാം ഓവറില് റുതുരാജിനെ പുറത്താക്കി നരെയ്‌നാണ് കെകെആറിന് ബ്രേക്ക്ത്രൂ നല്‍കിയത്. റുതുരാജ് മടങ്ങിയെങ്കിലും അതു സിഎസ്‌കെയുടെ സ്‌കോറിങിന്റെ വേഗം കുറച്ചില്ല. രണ്ടാമനായി ഇറങ്ങിയ ഉത്തപ്പയും വെടിക്കെട്ടിന് തിരികൊളുത്തിയതോടെ കെകെആര് തളര്‍ന്നു. രണ്ടാം വിക്കറ്റില് ഡുപ്ലെസി- റുതുരാജ് ജോടി 63 റണ്‍സ് ടീം സ്‌കോറിലേക്കു കൂട്ടിച്ചേര്‍ത്തു. മിന്നുന്ന ഫോമിലായിരുന്ന ഉത്തപ്പ റിവേഴ്‌സ് ഷോട്ടിനു ശ്രമിച്ച് നരെയ്‌നെതിരേ വിക്കറ്റിനു മുന്നില് കുരുങ്ങുകയായിരുന്നു (ചെന്നൈ രണ്ടിന് 124).\nമൂന്നാം വിക്കറ്റില് ഡുപ്ലെസിക്കു കൂട്ടായി അലിയെത്തിയതോടെ സിഎസ്‌കെ റണ്‍വേട്ട തുടര്‍ന്നു. 68 റണ്‍സ് ഇരുവരും ചേര്‍ന്നെടുത്തു. ഇന്നിങ്‌സിലെ അവസാന ബോളിലായിരുന്നു ഡുപ്ലെസി പുറത്തായത്. സിക്‌സറിനു ശ്രമിച്ച ഡുപ്ലെസിയെ ശിവം മാവിയുടെ ബൗളിങില് വെങ്കടേഷ് അയ്യര് പിടികൂടുകയായിരുന്നു. ഇത് സിക്‌സറായിരുന്നെങ്കില് ടീമംഗമായ റുതുരാജിനെ പിന്തള്ളി ഡുപ്ലെസി ടോപ്‌സ്‌കോറര്‍ക്കുള്ള ഓറഞ്ച് ക്യാപ്പിനും അവകാശിയാവുമായിരുന്നു. കെകെആറിനു വേണ്ടി സുനില് നരെയ്ന് രണ്ടു വിക്കറ്റുകള് വീഴ്ത്തി. ശിവം മാവിക്ക് ഒരു വിക്കറ്റും ലഭിച്ചു.\nടോസ് ലഭിച്ചത് കൊല്‍ക്കത്ത നൈറ്റ്‌റൈഡേഴ്‌സ് ക്യാപ്റ്റന് ഒയ്ന് മോര്‍ഗനായിരുന്നു. അദ്ദേഹം ബാറ്റിങ് തിരഞ്ഞെടുക്കുകയും ചെയ്തു. ഇരുടീമുകളും കഴിഞ്ഞ മല്‍സരത്തിലെ അതേ ഇലവനെ നിലനിര്‍ത്തിയാണ് ഫൈനലില് ഇറങ്ങിയത്. സുരേഷ് റെയ്‌ന സിഎസ്‌കെ ടീമിലേക്കു മടങ്ങി വന്നേക്കുമെന്നു കരുതപ്പെട്ടിരുന്നെങ്കിലും എംഎസ് ധോണി വിന്നിങ് കോമ്പിനേഷനില് മാറ്റം വരുത്തിയില്ല. മറുഭാഗത്ത് വെസ്റ്റ് ഇന്‍ഡീസ് സ്റ്റാര് ഓള്‍റൗണ്ടര് ആന്ദ്രെ റസ്സല് പരിക്കു മാറി ഫൈനലില് തിരിച്ചെത്തുമെന്നായിരുന്നു സൂചനയെങ്കിലും മോര്‍ഗനും വിന്നിങ് കോമ്പിനേഷനെ നിലനിര്‍ത്തുകയായിരുന്നു.\nചെന്നൈ സൂപ്പര് കിങ്‌സ്- ഫഫ് ഡുപ്ലെസി, റുതുരാജ് ഗെയ്ക്വാദ്, റോബിന് ഉത്തപ്പ, മോയിന് അലി, അമ്പാട്ടി റായുഡു, എംഎസ് ധോണി (ക്യാപ്റ്റന്, വിക്കറ്റ് കീപ്പര്), രവീന്ദ്ര ജഡേജ, ഡ്വയ്ന് ബ്രാവോ, ശര്‍ദ്ദുല് ടാക്കൂര്, ദീപക് ചാഹര്, ജോഷ് ഹേസല്‍വുഡ്.\nകൊല്‍ക്കത്ത നൈറ്റ്‌റൈഡേഴ്‌സ്- ശുഭ്മാന് ഗില്, വെങ്കടേഷ് അയ്യര്, രാഹുല് ത്രിപാഠി, നിതീഷ് റാണ, ഒയ്ന് മോര്‍ഗന് (ക്യാപ്റ്റന്), ദിനേശ് കാര്‍ത്തിക് (വിക്കറ്റ് കീപ്പര്), സുനില് നരെയ്ന്, ഷാക്വിബുല് ഹസന്, ലോക്കി ഫെര്‍ഗൂസന്, ശിവം മാവി, വരുണ് ചക്രവര്‍ത്തി.\nRead more about: IPL 2021 csk chennai super kings kkr kolkata knight riders ms dhoni eoin morgan final cricket ഐപിഎല് 2021 ഫൈനല് ചെന്നൈ സൂപ്പര് കിങ്‌സ്


Simon Britto Visits abhimanyus House | മതതീവ്രവാദത്തിലൂടെ പൊതുസമൂഹത്തിൽ നുഴഞ്ഞുകയറുന്ന ഭീകരവാദികൾ അഭിമന്യുവിന്റെ ചിത കത്തിയമർന്നശേഷം അടുത്ത ചിതയ്ക്കായി കാത്തിരിക്കുന്നു; നാൽപ്പതോളം കേസുകളിൽ അവർക്ക് രക്ഷപെടാമെങ്കിൽ അഭിമന്യുവിനെ കൊന്നവരും രക്ഷപെടും; നല്ലവണ്ണം ഒരുങ്ങി കൊല നടത്തുന്ന എസ്ഡിപിഐയെ ശിക്ഷിക്കുമെന്ന പ്രതീക്ഷയില്ല; അഭിമന്യുവിന്റെ വീട്ടിലെത്തിയ സൈമൺ ബ്രിട്ടോ മനസു തുറന്നപ്പോൾ - MarunadanMalayali.com\nJuly 31, 2018 | 09:25 AM IST | Permalink\nമറയൂർ: നിരവധി ആരോഗ്യ പ്രശ്‌നങ്ങളുണ്ട് സൈമൺ ബ്രിട്ടോ എന്ന സിപിഎമ്മിന്റെ ജീവിക്കുന്ന രക്തസാക്ഷിക്ക്. എങ്കിലും അഭിമന്യു എന്ന തന്റെ പ്രിയപ്പെട്ടവന് വേണ്ടി ആരോഗ്യ പ്രശ്‌നങ്ങൾ മറന്ന് ബ്രിട്ടോ വട്ടവടയിൽ എത്തി. മാതാപിതാക്കളെ നേരിൽകണ്ട് ആശ്വസിച്ച അദ്ദേഹം പക്ഷേ പൊലീസ് അന്വേഷണത്തിൽ അത്രയ്ക്ക് തൃപ്തനല്ല. മത തീവ്രവാദികളായ പോപ്പുലർ ഫ്രണ്ടുകാർ നടത്തിയ അരുംകൊലയിൽ പ്രതികൾ ശിക്ഷിക്കപ്പെടുമോ എന്ന ആശങ്കയാണ് അദ്ദേഹം പങ്കുവെക്കുന്നത്.\nമതതീവ്രവാദത്തിലൂടെ പൊതുസമൂഹത്തിൽ നുഴഞ്ഞുകയറുന്ന ഭീകരവാദികൾ അഭിമന്യുവിന്റെ ചിത കത്തിയമർന്നശേഷം അടുത്ത ചിതയ്ക്കായി കാത്തിരിക്കുന്നതായി സൈമൺ ബ്രിട്ടോ മറയൂരിൽ പറഞ്ഞു. അഭിമന്യുവിന്റെ കൊലപാതകം മുൻകൂട്ടി തിരക്കഥയെഴുതി തയ്യാറാക്കി നടപ്പാക്കിയതാണ്. എസ്.ഡി.പി.ഐ.യുടെപേരിൽ 40-ലധികം കേസ് ഇത്തരത്തിലുണ്ടായിട്ടും ഒന്നിൽപ്പോലും പ്രതികളെ ശിക്ഷിപ്പിക്കാൻ കഴിഞ്ഞിട്ടില്ല. എല്ലാ കേസിലും നല്ലരീതിയിൽ ഒരുങ്ങിയാണ് ഇവർ കുറ്റകൃത്യം ചെയ്തുവരുന്നത്. ഈ കേസിലും പ്രതികൾ ശിക്ഷിക്കപ്പെടുമെന്ന ഒരു പ്രതീക്ഷയും ഇല്ല.\nകോടതിക്കുമുൻപിലെത്തുന്ന തെളിവുകളുടെ അടിസ്ഥാനത്തിലാണ് ശിക്ഷ വിധിക്കുക. ഇതുവരെ ആരു കുത്തി, കുത്തിയ കത്തി എന്നിവ കണ്ടെത്തുന്നതിനു കഴിയാത്തത് കേസിനെ ബാധിക്കും. പ്രതികൾ പിടിക്കപ്പെട്ടാൽ അടുത്ത ബാച്ചിന് ഇവർ പരീശിലനം നല്കി പുറത്തിറക്കിയിരിക്കും. തെളിവുകൾ അവശേഷിപ്പിക്കാതെ ഇവർ പദ്ധതി നടപ്പാക്കും. ഇവർക്കു പണത്തിന്റെയും സമൂഹത്തിലെ പ്രമാണിമാരുടെയും ശക്തമായ പിൻബലമുണ്ട്-സൈമൺ ബ്രിട്ടോ പറഞ്ഞു.\nതിങ്കളാഴ്ച മൂന്നരയോടെയാണ് സൈമൺ ബ്രിട്ടോ അഭിമന്യുവിന്റെ വീട്ടിലെത്തിയത്. ക്ഷീണംമൂലം അഭിമന്യുവിന്റെ ഒറ്റമുറിവീട്ടിലെ നിലത്തുകിടന്ന സൈമൺ ബ്രിട്ടോ, മാതാപിതാക്കളെ കട്ടിലിലിരുത്തിയാണ് സംസാരിച്ചതും ആശ്വസിപ്പിച്ചതും. അഭിമന്യു തന്റെ ജീവനായിരുന്നെന്നും കൊലപാതകികൾ കൊണ്ടുപോയത് തന്റെ പകുതി ജീവൻകൂടിയാണെന്നും സൈമൺ ബ്രിട്ടോ മാതാപിതാക്കളോടു പറഞ്ഞു. ഒരുമണിക്കൂറോളം വീട്ടിൽ ചെലവഴിച്ചു.\nമറയൂരിലെത്തിയ ബ്രിട്ടോയുടെ വരവും പ്രതീക്ഷിച്ച് പാർട്ടി പ്രവർത്തകർ രാവിലെ മുതൽ തന്നെ അഭിമന്യുവിന്റെ വീട്ടിൽ കാത്തുനിൽക്കുന്നുണ്ടായിരുന്നു. ഉച്ചക്ക് ശേഷം മൂന്ന് മണിയോടെയാണ് ബ്രിട്ടോ കൊട്ടാക്കൊമ്പൂരിലെത്തിയത്. കാത്തു നിന്ന ഡിവൈഎഫ്‌ഐ പ്രവർത്തകർ ബ്രിട്ടോയെ വീൽചെയറിൽ ഇരുത്തി അഭിമന്യുവിന്റെ ഒറ്റമുറി വീട്ടിലെത്തിച്ചു. വീടിനുള്ളിൽ കയറണമെന്ന് ബ്രിട്ടോ ആഗ്രഹം പ്രകടിപ്പിച്ചതിനെ തുടർന്ന് നിലത്ത് പായ് വിരിച്ച് വീടിനുള്ളിൽ എത്തിച്ചു. ബ്രിട്ടോയെ കണ്ടയുടൻ അഭിമന്യുവിന്റെ അമ്മ ഭൂപതി കൈകളിൽ പിടിച്ച് പൊട്ടിക്കരഞ്ഞു. കണ്ട് നിന്നവരുടെയെല്ലാം കണ്ണ് നനയിച്ച നിമിഷങ്ങളായിരുന്നു അത്.\nഅഭിമന്യുവുമായി അടുത്ത വ്യക്തി ബന്ധം സൂക്ഷിച്ചിരുന്നു സൈമൺ ബ്രിട്ടോ. ബ്രിട്ടോയുടെ വീട്ടിലെ പുസ്തകങ്ങളുടെ കൂട്ടുകാരനായിരുന്നു അഭിമന്യു. ഒഴിവുള്ള ദിവസങ്ങളിൽ അഭിമന്യുവിന്റെ താമസം ആ വീട്ടിലായിരുന്നു. അദ്ദേഹത്തെ പുസ്തകരചനക്ക് സഹായിച്ചിരുന്നതും അഭിമന്യുവായിരുന്നു.\nഅഭിമന്യു വീട്ടിൽ സൂക്ഷിച്ചിരുന്ന ബൊളീവിയൻ ഡയറി എന്ന പുസ്തകവും, വായിച്ചു തീർക്കാതെ പോയ റോബിൻ ശർമ്മയുടെ ''നിങ്ങൾ മരിക്കുമ്പോൾ ആര് കരയും'' എന്ന പുസ്തകവും നോട്ടുകളും ബ്രിട്ടോ നോക്കി കണ്ടു. ഒന്നര മണിക്കൂർ നേരം നിലത്ത് വിരിച്ച പായിൽകിടന്നുകൊണ്ട് അഭിമന്യുവിന്റെ കുടുംബത്തോട് അഭിമന്യു തന്നോടൊപ്പം ഉണ്ടായിരുന്ന നിമിഷങ്ങളും ഇടപെടലുകളും മകൾ നിലാവിനോടൊപ്പം കളിക്കുന്നതുമെല്ലാം വിവരിച്ചു. അഭിമന്യുവിന്റെ ഒപ്പം കുത്തേറ്റ അർജ്ജുൻകൃഷ്ണയുടെ വിവരങ്ങളും പങ്കുവച്ചു.\n1983 ഒക്ടോബർ 13 വെള്ളിയാഴ്ചയാണ് മഹാരാജാസ് കോളേജിൽ വച്ചുണ്ടായ സംഘർഷത്തിൽ പരിക്കേറ്റ് എറണാകുളം ജനറൽ ആശുപത്രിയിൽ ചികിത്സയിൽ കഴിയുന്ന വിദ്യാർത്ഥികളെ കാണുന്നതിനായി ക്യാഷ്വാലിറ്റി വാർഡിലൂടെ നടന്നു പോകുമ്പോൾ ബ്രിട്ടോയെ കെഎസ്‌യു ഗുണ്ടകൾ കുത്തിവീഴ്‌ത്തിയത്. തലനാരിഴക്കാണ് അദ്ദേദഹത്തിന് ജീവൻ തിരിച്ചുകിട്ടിയത്. അതിനുശേഷം, നീണ്ട 35 വർഷക്കാലമായി വീൽചെയറിലാണ് ജീവിതം. എൽഎൽബി പരീക്ഷാ ഫലം വന്ന് വിജയം അറിഞ്ഞ ദിവസമാണ് ബ്രിട്ടോക്ക് കുത്തേറ്റത്.\nഅനുഭവങ്ങൾ പങ്കുവച്ച ശേഷം അഞ്ചരയോടെയാണ് വീട്ടിൽ നിന്നും പുറത്തിറങ്ങിയത്. വീട്ടിൽ നിന്നും മടങ്ങിയ ബ്രിട്ടോയെ അഭിമന്യുവിന്റെ അച്ഛൻ മനോഹരൻ, അമ്മ ഭൂപതി, സഹോദരങ്ങളായ കൗസല്യ, പരിജിത്ത് എന്നിവർ ചേർന്ന് യാത്രയയച്ചു. സൈമൺ ബ്രിട്ടോ വട്ടവടയിൽ തങ്ങിയ ശേഷം ചൊവ്വാഴ്‌ച്ച വൈകുന്നേരം എറണാകുളത്തേക്ക് മടങ്ങും.


12 June 2018 - Future Kerala\nതിരുവനന്തപുരം: സംസ്ഥാനത്ത് വൈദ്യുതി നിരക്ക് വര്‍ധിപ്പിക്കേണ്ടി വരുമെന്ന് വൈദ്യുതി മന്ത്രി എംഎം മണി. എന്നാല് ഇത് സംബന്ധിച്ച് തീരുമാനങ്ങളൊന്നും ഇതുവരെ എടുത്തിട്ടില്ലെന്ന് അദ്ദേഹം പറഞ്ഞു. സംസ്ഥാനത്ത് നിലവിലെ സാഹചര്യത്തില് വൈദ്യുതി നിരക്ക് വര്‍ധിപ്പിക്കേണ്ടി വരും. 7,300 കോടി രൂപയുടെ കടബാധ്യത വകുപ്പിനുണ്ട്.\nമുംബൈ: ആദായ നികുതി വകുപ്പിന്റെ ഉടമസ്ഥതയിലുളള പലിശരഹിത വായ്പകള് ജീവനക്കാര്‍ക്ക് കൈമാറ്റം ചെയ്യാവുന്നതാണെന്ന് ഇന്‍കം ടാക്‌സ് അപ്പലേറ്റ് ട്രൈബ്യൂണല്(ഐടിഎടി) അറിയിച്ചു. തൊഴിലുടമയുടെ ശമ്പള വരുമാനത്തിന്റെ ഭാഗമായ നികുതി, ആനുകൂല്യത്തിനായുള്ള നടപടിയെടുക്കില്ലെന്നും അവര് അറിയിച്ചു. ആദായ നികുതി നിയമത്തിലെ നിര്‍ദ്ദിഷ്ട ഫോര്‍മുല അനുസരിച്ച്\nദുബായ്: ഒരാഴ്ച മുഴുവന് സൗജന്യ വൈഫൈ വാഗ്ദാനം നല്‍കി യുഎഇ ടെലികോം ഓപ്പറേറ്റര്. കമ്പനിയുടെ # KeepOnGiving പ്രചാരണത്തിന്റെ ഭാഗമായാണ് 400 അധികം ലൊക്കേഷനുകളില് സൗജന്യ വൈഫൈ നല്‍കുന്നത്. ജൂണ് 18 മുതല് ഒരാഴ്ചത്തേക്കാണ് സൗജന്യ വൈഫൈ നല്‍കുന്നത്. റമ്ദാന്\nകേരളത്തിലെ ഐടി വ്യവസായം 18 ശതമാനം വളര്‍ച്ചയില്\nകൊച്ചി: കേരളത്തിലെ ഐടി വ്യവസായം 18% വളര്‍ച്ച നേടി. സര്‍ക്കാര് ഐടി പാര്‍ക്കുകളിലേയും സ്വകാര്യ ഐടി കമ്പനികളിലേയും കയറ്റുമതി കണക്കനുസരിച്ച് 12,000 കോടിയാണ് കേരളത്തിന്റെ ഐടി വരുമാനം. തിരുവനന്തപുരം ടെക്‌നോപാര്‍ക്കും കൊച്ചി ഇന്‍ഫോപാര്‍ക്കും കോഴിക്കോട് സൈബര്‍പാര്‍ക്കും മാത്രമാണ് കേരളത്തിലെ പ്രധാന\nArabia Motivation Women\nസ്‌കിന്നി ജീന്‍സും ഹാര്‍ലി ഡേവിഡ്‌സണ് ടി ഷര്‍ട്ടും ധരിച്ച് മോട്ടോര്‍ബൈക്കുകളില് കറങ്ങുന്ന സൗദി സ്ത്രീകളെ സങ്കല്‍പ്പിക്കാന് തന്നെ കഴിയില്ല. അപ്പോള് നിരത്തുകളില് ഈ സങ്കല്‍പ്പം യാഥാര്‍ത്ഥ്യമായാലോ? ജൂണ് 24 ന് ചരിത്രപരമായ തീരുമാനം പൂര്‍ത്തിയാകുന്നതോടെ സൗദി സത്രീകളുടെ സ്വപ്‌നം പൂവണിയാന് പോവുകയാണ്.\nരാജ്യത്തെ മുന്‍നിര ടെലികോം സേവനദാതാക്കളായ റിലയന്‍സ് ജിയോ മാര്‍ക്കറ്റ് വരുമാന വിഹിതത്തില് മൂന്നാമതെത്തി. 2018 മാര്‍ച്ച് അവസാനത്തിലെ കണക്കുകള് പ്രകാരമാണ് ജിയോ എല്ലാ റെക്കോര്‍ഡുകളും കീഴടക്കി മൂന്നാമതെത്തിയിരിക്കുന്നത്. ഒന്നാം സ്ഥാനത്ത് എയര്‍ടെലും രണ്ടാം സ്ഥാനത്ത് വോഡഫോണുമാണുള്ളത്. ജിയോ കമ്പനി തുടങ്ങി ഒന്നര\nടിസിഎസ് എം& ജി പ്രുഡന്‍ഷ്യലുമായി കരാറിലേര്‍പ്പെട്ടു\nടാറ്റാ കണ്‍സള്‍ട്ടന്‍സി സര്‍വ്വീസസ് എം ആന്‍ഡ് ജി പ്രൂഡന്‍ഷ്യലുമായി കരാര് വിപുലീകരിച്ചു. പത്ത് വര്‍ഷത്തിനുള്ളില് കമ്പനി മൂല്യം 1.2 ബില്ല്യണ് ഡോളറായി ഉയരുമെന്നും ടി.സി.എസ്. ജനുവരിയില് ടിസിഎസ് 690 മില്യണ് ഡോളറിന് ഇന്‍ഷുറന്‍സ് കമ്പനിയുമായി കരാറില് ഏര്‍പ്പെട്ടിരുന്നു.4മില്യണ്\nന്യൂഡെല്‍ഹി: എല്ലാ പൗരന്‍മാര്‍ക്കും ആയാസ രഹിതമായ ബാങ്കിംഗ് എന്ന ലക്ഷ്യത്തോടെ രാജ്യത്തെ പൊതു സേവന കേന്ദ്രങ്ങളില് (സിഎസ്‌സി) ബാങ്കിംഗ് സൗകര്യങ്ങള് കൂടി ഏര്‍പ്പെടുത്താന് കേന്ദ്ര സര്‍ക്കാര് തയാറെടുക്കുന്നു. രാജ്യത്തെ 2,90,000 പൊതു സേവന കേന്ദ്രങ്ങളില് ഇപ്രകാരം അടിസ്ഥാന ബാങ്കിംഗ് സേവന സൗകര്യങ്ങള്\nസിംഗപ്പൂര്: ലോകം ഉറ്റുനോക്കിയ യുഎസ്-ഉത്തരകൊറിയ ഭരണനേതൃത്വങ്ങളുടെ കൂടിക്കാഴ്ച വിജയകരമായിരുന്നുവെന്ന് വിലയിരുത്തല്. സമാധാന ഉടമ്പടിയില് ഇരു രാജ്യങ്ങളും ഒപ്പുവെച്ചു. യുഎസ് പ്രസിഡന്റ് ഡൊണാള്‍ഡ് ട്രംപും ഉത്തരകൊറിയന് ഭരണാധികാരി കിം ജോംഗ് ഉന്നും തമ്മില് മണിക്കൂറുകളോളം നടത്തിയ ചര്‍ച്ചയ്‌ക്കൊടുവിലാണ് ധാരണാപത്രത്തില് ഒപ്പിട്ടത്. ഭൂതകാലം മറന്ന്\nതിരുവനന്തപുരം: ടൂറിസ്റ്റ് കേന്ദ്രങ്ങളില് നടക്കുന്ന നിയമവിരുദ്ധ പ്രവണതകള് അവസാനിപ്പിക്കാന് സര്‍ക്കാര് നടപടികള് സ്വീകരിച്ചുവരികയാണെന്ന് ടൂറിസം വകുപ്പ് മന്ത്രി കടകംപള്ളി സുരേന്ദ്രന് പറഞ്ഞു. സംസ്ഥാന വിനോദസഞ്ചാര വകുപ്പും കിറ്റ്‌സും സംയുക്തമായി സംഘടിപ്പിച്ച ടൂറിസം പോലീസിനായുള്ള ത്രിദിന പരിശീലന പരിപാടി ഉദ്ഘാടനം ചെയ്തു സംസാരിക്കുകയായിരുന്നു\nന്യൂഡെല്‍ഹി: ഇന്ത്യയില് സ്മാര്‍ട്ട്‌ഫോണ് ഉപയോഗം ക്രമാതീതമായി വര്‍ധിച്ചുവരികയാണ്. 3ജിക്ക് ശേഷം ഇപ്പോള് 4ജി ഉപയോഗിക്കുന്നവരാണ് ഭൂരിഭാഗം പേരും. ഇന്റര്‍നെറ്റ് സേവനങ്ങള് പ്രയോജനപ്പെടുത്തുന്നവരുടെ എണ്ണവും കൂടിവരികയാണ്. കൂടുതല് ഇന്റര്‍നെറ്റ് ഉപയോഗം വരുമ്പോള് ഡാറ്റാ ട്രാഫികിനും തടസ്സം നേരിട്ടേക്കാം. എന്നാല് സ്വീഡിഷ് കമ്പനിയായ എറിക്‌സണ്\nകൊച്ചി: മുന്‍നിര സ്മാര്‍ട്ട്‌ഫോണ് നിര്‍മാതാക്കളായ വിവോ പുതിയ സ്മാര്‍ട്ട്‌ഫോണ് വൈ 83 വിപണിയിലിറക്കി. 19:9 അനുപാതത്തിലുള്ള 6.22 ഇഞ്ച് ഫുള്‍വ്യൂ ഡിസ്‌പ്ലേയോടുകൂടിയ ഈ ഫോണിന് 14,990 രൂപയാണ് വില. കറുപ്പ്, സ്വര്‍ണ നിറങ്ങളില് വിപണിയില് എത്തുന്ന പുതിയ ഫോണ് ഫ്ളിപ്കാർട്ട് ,\nബാങ്ക് തട്ടിപ്പ്, പണമിടപാടുകള്, പണത്തകര്‍ച്ച എന്നിവ സംബന്ധിച്ച് പാര്‍ലമെന്ററി പാനല്, റിസര്‍വ് ബാങ്ക് ഗവര്‍ണര് ഉര്‍ജിത് പട്ടേലിനോട് ചോദ്യങ്ങള് ഉന്നയിച്ചതായി റിപ്പോര്‍ട്ട്. അതിനായി നടപടികള് കൈക്കാള്ളുമെന്ന് പട്ടേല് അറിയിച്ചിട്ടുണ്ട്. കിട്ടാക്കടങ്ങള് തിരികെ ലഭിക്കുന്നതിനും പ്രശ്‌നം മറികടക്കുന്നതിനും സാധിക്കുമെന്ന് അദ്ദേഹം ആത്മവിശ്വാസം പ്രകടിപ്പിച്ചു.\nകൊച്ചി: ഈദ് ആഘോഷത്തിനായി അരവിന്ദ് ലിമിറ്റഡ് സവിശേഷമായ ലിനന് ശേഖരം അവതരിപ്പിച്ചു. വൈവിധ്യമാര്‍ന്ന നിറത്തിലും രൂപത്തിലുമുള്ള വിവിധയിനം തുണിത്തരങ്ങളില്‍നിന്ന് ഉപയോക്താക്കള്‍ക്ക് തെരഞ്ഞെടുക്കാം. കോട്ടണ് വസ്ത്രങ്ങളും ഈ ശേഖരത്തിലുണ്ട്. പച്ച, നീല, പിങ്ക്, വെള്ള എന്നിങ്ങനെയുളള പേസ്റ്റല് നിറങ്ങളില് ഈദിന്റെ പാരമ്പര്യത്തിന് ഇണങ്ങുന്ന\nറിയാദ്: യുഎഇ കേന്ദ്രമാക്കി പ്രവര്‍ത്തിക്കുന്ന പ്രമുഖ ആരോഗ്യ സേവന കമ്പനിയായ എന്‍എംസി ഹെല്‍ത്ത് സൗദി അറേബ്യയിലെ ഹസ്സാന ഇന്‍വെസ്റ്റ്‌മെന്റ് കമ്പനിയുമായി സംയുക്ത സംരംഭത്തിന് പദ്ധതിയിടുന്നു. സൗദി അറേബ്യയിലെ ഏറ്റവും വലിയ പെന്‍ഷന് ഫണ്ടായ ജനറല് ഓര്‍ഗനൈസേഷന് ഫോര് സോഷ്യല് ഇന്‍ഷുറന്‍സിന്റെ ഭാഗമാണ്\nന്യൂഡെല്‍ഹി : 2018 മോഡല് ബിഎംഡബ്ല്യു എക്‌സ്3 യുടെ പെട്രോള് എന്‍ജിന് പതിപ്പ് ഇന്ത്യയില് അവതരിപ്പിച്ചു. 56.90 ലക്ഷം രൂപയാണ് ഇന്ത്യയിലുടനീളം എക്‌സ് ഷോറൂം വില. ബിഎംഡബ്ല്യു എക്‌സ്3 എക്‌സ്‌ഡ്രൈവ്30ഐ ലക്ഷ്വറി ലൈനാണ് ജര്‍മ്മന് കാര് നിര്‍മ്മാതാക്കള് ഇന്ത്യന് വിപണിയില് എത്തിച്ചത്.\nബംഗളൂരു: നോട്ട് നിരോധന സമയത്തേതു പോലെ ഈ വര്‍ഷവും കൂടുതല് ആളുകള് ഡിജിറ്റല് പണമിടപാടുകള് നടത്തുന്നതായി കണക്കുകള്. കഴിഞ്ഞ സാമ്പത്തിക വര്‍ഷത്തെ ക്രെഡിറ്റ്, ഡെബിറ്റ് കാര്‍ഡ് ഉപയോഗം സംബന്ധിച്ച വിശകലനത്തിലാണ് ഇത് സംബന്ധിച്ച സൂചനയുള്ളത്. 2016 നവംബറില് നോട്ട്‌നിരോധനത്തിന് ശേഷമുള്ള മാസങ്ങളില്\nമസ്‌ക്കറ്റ്: ഇന്ത്യക്കാരെ പരമാവധി ആകര്‍ഷിക്കാനുള്ള ശ്രമത്തിലാണ് ഗള്‍ഫ് രാജ്യങ്ങള്. യുഎഇയ്ക്കും ഖത്തറിനും പിന്നാലെ ഒമാനും ഇന്ത്യക്കാര്‍ക്കുള്ള വിസ നിയമത്തില് ഇളവ് വരുത്തുന്നു. അമേരിക്ക, കാനഡ, ഓസ്‌ട്രേലിയ, യുകെ, ജപ്പാന്, ഷെങ്ങന് മേഖല (യൂറോപ്പിലെ 26 രാജ്യങ്ങള് ഉള്‍പ്പെടുന്ന പ്രദേശത്തെ വിളിക്കുന്ന പേരാണ്\nറിയാദ്: മേയ് മാസത്തില് സൗദി അറേബ്യയുടെ എണ്ണ ഉല്‍പ്പാദനത്തില് വന് വര്‍ധന. ഒക്‌റ്റോബറിന് ശേഷം ഏറ്റവും ഉയര്‍ന്ന തോതിലെത്തി സൗദിയുടെ എണ്ണ ഉല്‍പ്പാദനമെന്നാണ് പുറത്തുവരുന്ന റിപ്പോര്‍ട്ടുകള്. റഷ്യയുമായും മറ്റ് എണ്ണ ഉല്‍പ്പാദക രാജ്യങ്ങളുമായും സൗദി അധികൃതര് അടുത്തയാഴ്ച്ച ചര്‍ച്ച നടത്താനിരിക്കെയാണ് ഉല്‍പ്പാദനത്തിലെ\nമുംബൈ: ഐസിഐസിഐ ബാങ്ക് ചീഫ് എക്‌സിക്യുട്ടീവ് ഓഫീസര് ചന്ദ കൊച്ചാറിന് സെക്യൂരിറ്റീസ് ആന്‍ഡ് എക്‌സ്‌ചേഞ്ച് ബോര്‍ഡ് ഓഫ് ഇന്ത്യ പിഴ ചുമത്താന് സാധ്യത. കുറ്റക്കാരിയാണെന്ന് തെളിഞ്ഞാല് പിഴ ചുമത്തുന്നത് അടക്കമുള്ള നടപടികളിലേക്ക് കടന്നേക്കുമെന്നാണ് റിപ്പോര്‍ട്ട്. സെബിയുടെ നിയമങ്ങള് അനുസരിച്ച് 25 കോടി


വീണ്ടും കാമിയോ റോളില് സൂര്യ; ഇനി അക്ഷയ് കുമാറിനൊപ്പം സൂരറൈ പൊട്രു റീമേക്കില്\nവീണ്ടും കാമിയോ റോളില് സൂര്യ; ഇനി അക്ഷയ് കുമാറിനൊപ്പം 'സൂരറൈ പൊട്രു' റീമേക്കില്\nഅക്ഷയ് കുമാര് കേന്ദ്ര കഥാപാത്രമാകുന്ന 'സൂരറൈ പൊട്രു' ഹിന്ദി റീമേക്കില് കാമിയോ റോള് ചെയ്യാന് നടന് സൂര്യ. കമല് ഹാസന് ചിത്രം 'വിക്രമി'ലെ സൂര്യയുടെ കാമിയോ റോള് പ്രേക്ഷകര് ഏറ്റെടുത്തിരുന്നു. റോളക്‌സ് എന്ന വില്ലന് വേഷത്തിലാണ് ചിത്രത്തില് സൂര്യ എത്തിയത്. അതിന് പിന്നാലെയാണ് 'സൂരറൈ പൊട്രു' റീമേക്കില് സൂര്യ കാമിയോ റോളിലെത്തുന്നുവെന്ന റിപ്പോര്‍ട്ടുകള് വന്നത്.\nസൂര്യ തന്നെ കേന്ദ്ര കഥാപാത്രമായ തമിഴ് ചിത്രം 'സൂരറൈ പൊട്രു' മികച്ച പ്രേക്ഷക, നിരൂപക പ്രശംസ നേടിയിരുന്നു. തമിഴ് ചിത്രം സംവിധാനം ചെയ്ത സുധ കൊങ്കര തന്നെയാണ് ഹിന്ദി റീമേക്കും ഒരുക്കുന്നത്. ചിത്രത്തില് സൂര്യ അവതരിപ്പിച്ച നെടുമാരന് എന്ന കഥാപാത്രത്തെയാണ് അക്ഷയ് കുമാര് അവതരിപ്പിക്കുന്നത്.\nസൂര്യയുടെ 2ഡി എന്റര്‍ട്ടെയിന്‍മെന്റ്, അബുണ്ടാന്‍ഷ എന്റര്‍ട്ടെയിന്‍മെന്റും ചേര്‍ന്നാണ് ചിത്രം നിര്‍മ്മിക്കുന്നത്. എയര് ഡെക്കാന് ഫൗണ്ടറായ ജി.ആര് ഗോപിനാഥിന്റെ ജീവിതത്തെ ആസ്പദമാക്കി ഒരുക്കിയ ചിത്രമാണ് സുരറൈ പൊട്രു. ഹിന്ദി റീമേക്കില് നോര്‍ത്ത് ഇന്ത്യന് പശ്ചാത്തലത്തിലായിരിക്കും കഥ നടക്കുക.\nചിത്രത്തില് രാധിക മദാനാണ് നായിക. തമിഴില് അപര്‍ണ്ണ ബാലമുരളിയായിരുന്നു സൂര്യയുടെ നായിക. ജി.വി പ്രകാശാണ് സംഗീത സംവിധാാനം.


Actress Devi Ajith Daughter Nandana Enter Wedlock, Marriage Photos Goes Viral | നടി ദേവി അജിത്തിന്റെ മകള് നന്ദന അജിത്ത് വിവാഹിതയായി; വിവാഹശേഷമുള്ള താരപുത്രിയുടെ ചിത്രങ്ങള് കാണാം - Malayalam Filmibeat\nനടി ദേവി അജിത്തിന്റെ മകള് നന്ദന അജിത്ത് വിവാഹിതയായി; വിവാഹശേഷമുള്ള താരപുത്രിയുടെ ചിത്രങ്ങള് കാണാം\n| Updated: Wednesday, September 8, 2021, 18:10 [IST]\nനടി ദേവി അജിത്തിന്റെ മകള് നന്ദന അജിത്ത് വിവാഹിതയായി. തിരുവനന്തപുരം ഉദയന്നൂര് അമ്പലത്തില് വെച്ചായിരുന്നു കല്യാണം. തിരുവനന്തപുരം സ്വദേശിയായ സിദ്ധാര്‍ഥ് ഹരികുമാര് ആണ് വരന്. അടുത്ത ബന്ധുക്കളുടെയും സുഹൃത്തുക്കളും സാന്നിധ്യത്തിലായിരുന്നു വിവാഹം. അമ്പലത്തില് നിന്നും താലിക്കെട്ട് നടത്തിയതിന് ശേഷം വിവാഹത്തിൻ്റെ മറ്റ് ചടങ്ങുകൾ ഓഡിറ്റോറിയത്തിൽ വെച്ചാണ് നടത്തിയത്.\nNandana Ajith Wedding | Devi Ajith Daughter | Filmibeat Malayalam\nകൊവിഡ് കാലം ആണെങ്കിലും നന്ദനയുടെ വിവാഹത്തില് പങ്കെടുക്കാന് നിരവധി താരങ്ങളും രാഷ്ട്രീയ പ്രവര്‍ത്തകരുമെല്ലാം എത്തി കൊണ്ടിരിക്കുകയാണ്. അമ്മ നടിയാണെങ്കിലും നന്ദന സിനിമാഭിനയത്തിലേക്ക് എത്തിയില്ല. നിലവില് ബാന്‍ഡ് അനലിസ്റ്റായി ജോലി ചെയ്ത് വരികയാണ്. കുട്ടിക്കാലം മുതലേ സുഹൃത്തായിരുന്ന സിദ്ധാര്‍ഥിനെ തന്നെയാണ് നന്ദന ജീവിത പങ്കാളിയായി തിരഞ്ഞെടുത്തതും.\nഇത്രയും കാലം ഞാന് എന്റെ മകളുമായി ഒറ്റയ്ക്ക് ജീവിച്ചു. അവളുടെ അച്ഛന്റെ അനുഗ്രഹവും കൂടെ ഉണ്ട്. ഇന്ന് ഏതൊരു അമ്മയെയും പോലെ ഞാനും അഭിമാനിക്കുന്നു. ഒരു അമ്മയെ സംബന്ധിച്ചിടത്തോളം ഒറ്റയ്ക്ക് വളര്‍ത്തി വലുതാക്കിയ മകളെ നല്ലരീതിയില് കല്യാണം കഴിപ്പിച്ച് വിടുക എന്നത് വലിയൊരു സ്വപ്‌നം തന്നെയാണ്. ആ സ്വപ്‌നമാണ് ഞാനിന്ന് സഫലീകരിച്ചത്. അതില് അഭിമാനിക്കുന്നുണ്ടെന്നും ദേവി പറയുന്നു.\nമകളെ വിവാഹം കഴിപ്പിക്കുന്നത് വളരെ കാലം മുന്‍പ് തന്നെ അറിയാവുന്ന കുടുംബത്തിലേക്കാണ്. കുട്ടിക്കാലം മുതലേ സുഹൃത്തുക്കളായി വളര്‍ന്നവരാണ് സിദ്ധാര്‍ഥും നന്ദനയും. ഇരിവരും ഒരുമിച്ചാണ് സ്‌കൂളില് പഠിച്ചിരുന്നതും. പിന്നീട് വിവാഹം കഴിക്കാമെന്ന് തീരുമാനിച്ചപ്പോള് ഇരു വീട്ടുകാരുടെയും സമ്മതത്തോട് കൂടിയായിരുന്നു. കണ്‍സ്ട്രക്ഷന് ബിസിനസ് നടത്തി വരികയാണ് സിദ്ധാര്‍ഥ്. കഴിഞ്ഞ ഡിംസബറിലായിരുന്നു ഇരുവരുടെയും വിവാഹനിശ്ചയം നടത്തിയത്.\nവിവാഹം കഴിച്ച് വീട്ടിലേക്ക് വന്നു; നടി രേഖയ്ക്ക് അന്ന് അമ്മായിയമ്മയുടെ ചെരുപ്പ് കൊണ്ടുള്ള അടി വാങ്ങേണ്ടി വന്നു- വായിക്കാം\nസിദ്ധുവിനെ കുറിച്ചും മകളെ കുറിച്ചും മനോരമ ഓണ്‍ലൈന് നല്‍കിയ അഭിമുഖത്തിലൂടെ ദേവി പറഞ്ഞിരുന്നു. സിദ്ധുവിന്റെ അച്ഛന് ഹരി ശാസ്തമംഗലം കൗണ്‍സിലറായിരുന്നു. അദ്ദേഹം4വര്‍ഷം മുന്‍പ് മരിച്ചു. ലണ്ടനില് ഫിലിം മേക്കിങ് ആണ് പഠിച്ചതെങ്കിലും അച്ഛന് പോയതോട് കൂടി ബിസിനസ് ഏറ്റെടുക്കുകയായിരുന്നു.\nമോളിപ്പോള് ചെന്നൈയിലാണ്. ബ്രാന്‍ഡ് അനലിസ്റ്റായി ജോലി ചെയ്യുകയാണ്. എന്റെ ലോകം നന്നുവാണ്. അവളുടെ കല്യാണം എന്റെ ജീവിതത്തിലെ ഏറ്റവും വലിയ സന്തോഷമാണ്. മോള്‍ക്ക് നാല് വയസുള്ളപ്പോഴാണ് അജിയുടെ മരണം. അന്നെനിക്ക് 24 വയസേ ഉണ്ടായിരുന്നുള്ളു. ഒന്നും മനസിലാകാത്ത പ്രായം ആണെങ്കിലും അച്ഛന്റെ സാന്നിധ്യം അവള്‍ക്ക് മിസ് ചെയ്തിട്ടുണ്ടാവുമെന്നും വേദി പറയുന്നു. എങ്കിലും അതൊന്നും അറിയിക്കാതെയാണ് അവളെ ഞാന് വളര്‍ത്തിയതെന്നും ദേവി പറഞ്ഞിരുന്നു.\nMORE DEVI AJITH NEWS\nദേവി അജിതിന്‍റെ മകള് നന്ദന വിവാഹിതയാവുന്നു, അച്ഛന്‍റെ കുറവ് അറിയിക്കാതെ വളര്‍ത്തിയതാണ് നന്നുവിനെ\nഇപ്പോൾ ജീവിതത്തെ പ്രണയിക്കുന്നു!! ഏറ്റവും വലിയ ആഗ്രഹം അതാണ്, സ്വപ്നം വെളിപ്പെടുത്തി ദേവി അജിത്ത്\nമദ്യപിച്ച് പൊതു സ്ഥലത്ത് പ്രശ്നമുണ്ടാക്കിയ നായികമാര്\nപുതിയ സിനിമാ ട്രെന്റില് ദേവി അജിത്ത്\nമറിയം മുക്ക് കാണാം മൊബൈല് ആപ്പിലൂടെ\nRead more about: devi ajith ദേവി അജിത്ത്\nActress Devi Ajith Daughter Nandana Enter Wedlock, Marriage Photos Goes Viral


M.K.Raghavan also under vigilance scanner | 'പ്രചാരണത്തിനായി 20 കോടി വരെ ചെലവായി; ഡമ്മി സ്ഥാനാർത്ഥിയെ നിർത്തുന്നതിനും അണികൾക്ക് മദ്യം വാങ്ങുന്നതിനും എല്ലാമായി ലക്ഷക്കണക്കിനു രൂപ ചെലവ്; നിങ്ങൾ തരുന്ന5കോടി കറൻസിയായി ഡൽഹിയിലെ ഓഫീസ് സെക്രട്ടറിയെ എൽപ്പിക്കണം'; ടിവി9ചാനലിന്റെ സ്റ്റിങ് ഓപ്പറേഷനിൽ എം കെ രാഘവൻ പറഞ്ഞത് ഇങ്ങനെ; കോഴിക്കോട്ടെ ജനകീയ എംപിയും വിജിലൻസ് വലയിൽ - MarunadanMalayalee.com\nകോഴിക്കോട്: കേരളത്തിലെ ഉദ്യോഗസ്ഥ പ്രമുഖരും രാഷ്ട്രീയ നേതാക്കളും ഒന്നിന് പിറകെ ഒന്നായി കേസിൽ പെട്ടു കൊണ്ടിരിക്കുന്ന കാലമാണിത്. ശിവശങ്കരനും ബിനീഷ് കോടിയേരിയും അറസ്റ്റിലായതിന് പിന്നാലെ എംഎൽഎമാരായ എം സി ഖമറുദ്ദീനും വി കെ ഇബ്രാഹിം കുഞ്ഞിനും പൂട്ടുവീണു. ഇനി സോളാർ- ബാർ കോഴക്കേസുകൾ കുത്തിപ്പൊക്കുന്നതോടെ പ്രതിപക്ഷത്തെ അര ഡസനോളം നേതാക്കൾ ഭീതിയിലാണ്. അതിനിടയിലാണ് ജനകീയനും പൊതുവെ അഴിമതിവിരുദ്ധനും എന്ന് അറിയപ്പെട്ടിരുന്ന കോഴിക്കോട് എം പി എം കെ രാഘവന് നേരെയും വിജിലൻസ് അന്വേഷണം ഉണ്ടാകുന്നത്.\nകൈക്കൂലി ആരോപണത്തിലും ലോക്‌സഭ തിരഞ്ഞെടുപ്പിൽ അധികത്തുക ചെലവഴിച്ചെന്ന് വെളിപ്പെടുത്തിയതിലുമാണ് അന്വേഷണം. വിജിലൻസ് കോഴിക്കോട് യൂണിറ്റാണ് കേസ് രജിസ്റ്റർ ചെയ്തത്. കേസെടുക്കാൻ ലോക്സഭ സ്പീക്കറുടെ അനുമതി ആവശ്യമില്ലെന്ന നിയമോപദേശത്തിന്റെ അടിസ്ഥാനത്തിലാണ് വിജിലൻസിന്റെ നടപടി.എം.കെ. രാഘവനെതിരേ 2019-ലെ ലോക്‌സഭാ തിരഞ്ഞെടുപ്പിന്റെ പ്രചാരണവേളയിലാണ് ആരോപണം ഉയർന്നത്. ടിവി9ചാനൽ സ്റ്റിങ് ഓപ്പറേഷൻ നടത്തി എം.കെ. രാഘവന്റെ ചില വെളിപ്പെടുത്തലുകൾ പുറത്തുവിടുകയായിരുന്നു. ഫൈവ്സ്റ്റാർ ഹോട്ടൽ തുടങ്ങാനെന്ന പേരിൽ ചാനൽ എം.കെ. രാഘവനെ സമീപിച്ചിരുന്നു. ഈ സന്ദർഭത്തിൽ തിരഞ്ഞെടുപ്പ് ചെലവ്ക്കായി തനിക്ക് അഞ്ച് കോടി രൂപ തരണമെന്ന് എം.കെ. രാഘവൻ ആവശ്യപ്പെട്ടുവെന്ന് വെളിവാക്കുന്ന തരത്തിലുള്ള ദൃശ്യങ്ങളാണ് അന്ന് ചാനൽ പുറത്തുവിട്ടത്. ആ തുക ഡൽഹി ഓഫീസിൽ എത്തിക്കാൻ ആവശ്യപ്പെട്ടുവെന്നും ദൃശ്യത്തിലുണ്ടായിരുന്നു. ഇതിന്റെ അടിസ്ഥാനത്തിലാണ് അന്ന് പരാതി ലഭിക്കുകയും വിജിലൻസ് അന്വേഷണം സംബന്ധിച്ചുള്ള നിയമോപദേശം തേടുകയും ചെയ്തത്.\nഒളിക്യാമറയിൽ ആവശ്യപ്പെട്ടത്5കോടി\nസിങ്കപ്പൂർ കമ്പനിക്ക് കോഴിക്കോട് ഹോട്ടൽ തുടങ്ങാൻ സ്ഥലത്തിനായി സഹായിക്കണമെന്ന് ആവശ്യപ്പെട്ട് സമീപിച്ച ആളുകളിൽ നിന്നും കോഴ ആവശ്യപ്പെടുന്നതാണ് ഒളിക്യാമറാ ദൃശ്യങ്ങളിലുള്ളത്. കമ്മീഷൻ ആയി5കോടി രൂപ രാഘവന്റെ തിരഞ്ഞെടുപ്പു ഫണ്ടിലേക്ക് സംഘം വാഗ്ദാനം ചെയ്യുന്നു. ഇത് തന്റെ ഡൽഹിയിലെ ഓഫീസ് സെക്രട്ടറിയെ ഏൽപ്പിക്കണം എന്നും പണം കറൻസിയായി മതി എന്നും രാഘവൻ പറയുന്നുണ്ട്.\nബിഹാർ,പഞ്ചാബ്,രാജസ്ഥാൻ എന്നീ സംസ്ഥാനങ്ങളിലെ സ്റ്റിങ് ഓപ്പറേഷന് പിന്നാലെയാണ് ടിവി9ചാനൽ കേരളത്തിലും ഒളി ക്യാമറ ഓപ്പറേഷൻ നടത്തിയത്. ഉമേഷ് പാട്ടീൽ,കുൽദീപ് ശുക്ല, രാം കുമാർ, അഭിഷേക് കുമാർ, ബ്രിജേഷ് തിവാരി എന്നിവരടങ്ങിയ സ്‌പെഷ്യൽ ഇൻവെസ്റ്റിഗേഷൻ ടീമാണ് ഓപ്പറേഷനിൽ പങ്കെടുത്തത്. ഓപ്പറേഷൻ ഭാരത് വർഷ് എന്ന് പേരിട്ട ടിവി9ചാനലിന്റെ അന്വേഷണാത്മക സ്റ്റിങ് ഓപ്പറേഷനിലാണ് എം കെ രാഘവൻ കുടുങ്ങിയത്.തനിക്ക് തിരഞ്ഞെടുപ്പ് പ്രചാരണത്തിനായി 20 കോടി രൂപവരെ ചെലവായിട്ടുണ്ടെന്നും എം കെ രാഘവൻ റിപ്പോർട്ടറോട് പറയുന്നു. ഈ പണം കറൻസി ആയിട്ടാണ് വാങ്ങുകയും ചെലവാക്കുകയും ചെയ്യുന്നതെന്നും അദ്ദേഹം പറയുന്നുണ്ട്. ഡമ്മി സ്ഥാനാർത്ഥികളെ നിർത്തുന്നതിനും പ്രചാരണത്തിനിറങ്ങുന്ന അണികൾക്ക് മദ്യം വാങ്ങുന്നതിനുമെല്ലാം ലക്ഷക്കണക്കിനു രൂപ ചെലവാകാറുണ്ടെന്നും എം കെ രാഘവൻ പറയുന്നതായും ദൃശ്യങ്ങളിലുണ്ട്. പാർട്ടി2കോടി രൂപ മുതൽ അഞ്ചുകോടിരൂപ വരെ നൽകാറുണ്ടെന്നും അതും കണക്കിൽപ്പെടാതെ കറൻസിയായാണ് നൽകുന്നതെന്നും അദ്ദേഹം പറയുന്നു. കൺസൾട്ടൻസി കമ്പനിയുടെ ആളായെത്തിയ റിപ്പോർട്ടർ നൽകാമെന്നേറ്റ കോഴപ്പണവും കറൻസിയായിത്തന്നെ വേണമെന്നും അതിനായി തന്റെ സെക്രട്ടറിയെ വിളിച്ചാൽ മതിയെന്നും എം കെ രാഘവൻ പറയുന്നതും ദൃശ്യങ്ങളിലുണ്ട്.\nമാർച്ച് പത്തിനാണ് സംഘം എംപിയെ സമീപിച്ചിരിക്കുന്നത്. സിങ്കപ്പൂരിലുള്ള ഒരു കമ്പനിക്ക് കോഴിക്കോട് ഹോട്ടൽ തുടങ്ങാൻ 15 ഏക്കർ സ്ഥലം വേണമെന്ന് ആവശ്യപ്പെട്ടാണ് സംഘം എംപിയെ സമീപിച്ചത്. കമ്മീഷൻ ആയി5കോടി രൂപ തെരഞ്ഞെടുപ്പു ഫണ്ടിലേയ്ക്ക് നൽകാമെന്നും സംഘം പറയുന്നു.'ഞങ്ങൾ ഒരു കൺസൾട്ടൻസി കമ്പനിയാണ്. ഞങ്ങൾക്ക് ഒരുപാട് ഇടപടുകാരുണ്ട്. അതിൽ സിങ്കപ്പൂരുള്ള ഒരു ഇടപാടുകാരന് കോഴിക്കോട് ഹോട്ടൽ തുടങ്ങാൻ താൽപ്പര്യമുണ്ട്. നിങ്ങൾ പ്രാദേശികമായി അറിയുന്ന ആളല്ലേ. നിങ്ങളുടെ പിന്തുണ ഞങ്ങൾക്ക് ആവശ്യമുണ്ട്. 10 മുതൽ 15 ഏക്കർ വരെയാണ് ആവശ്യം. അതുകൊണ്ടാണ് നിങ്ങളെ സമീപിച്ചതെന്ന്' റിപ്പോട്ടർമാരിൽ ഒരാൾ എംപിയോട് പറയുന്നുണ്ട്.\nകാറ് പോലുള്ള മറ്റെന്തെങ്കിലും വേണോ എന്ന് റിപ്പോട്ടർമാർ ചോദിക്കുമ്പോൾ, വേണ്ട, ഈ പണം ഓരോ സ്ഥലത്തും തെരഞ്ഞെടുപ്പു പ്രചരണത്തിന് ഉപയോഗിക്കാനാണെന്നും എംപി സൂചിപ്പിക്കുന്നു. എത്ര ആളുകൾ റാലിയിൽ ഉണ്ടാകുമെന്ന് റിപ്പോട്ടർമാർ ചോദിക്കുമ്പോൾ അത് സ്ഥലങ്ങൾക്ക് അനുസരിച്ചിരിക്കുമെന്നും എം.കെ രാഘവൻ പറയുന്നുണ്ട്.\nഒളിക്യാമറ ഓപ്പറേഷനിൽ ആരോപണവിധേയനായ എം.കെ.രാഘവനെതിരെ സിപിഎം രംഗത്ത് വന്നതിന് പിന്നാലെ വിശദീകരണവുമായി എത്തിയ എം കെ രാഘാവൻ പൊട്ടിക്കരയുകയായിരുന്നു. തനിക്ക് ആത്മഹത്യ ചെയ്യാനാവില്ല. ആരോപണത്തിന് പിന്നിൽ കോഴിക്കോട്ടെ സിപിഎം നേതൃത്വവും ചില മാഫിയ സംഘങ്ങളുമാണ്. രാഷ്ട്രീയ ജീവിതത്തിൽ ഇതുപോലൊരു അപമാനം ഇനി നേരിടാനില്ല. നഗരത്തിൽ ഹോട്ടൽ പണിയാൻ ഭൂമി കണ്ടെത്തി ത്തരാം എന്ന് പറഞ്ഞ് 20 കോടി രൂപ താൻ ആവശ്യപ്പെട്ടുവെന്ന ആരോപണം ഗൂഢാലോചനയാണെന്ന് അദ്ദേഹം പറഞ്ഞു. ഒളികാമറ ദൃശ്യങ്ങൾ എഡിറ്റ് ചെയ്തതും ശബ്ദത്തിൽ മാറ്റം വരുത്തിയതുമാണ്.\nജയിക്കാൻ എന്തും ചെയ്യുന്ന പാർട്ടിയാണ് സിപിഎം. ലോക്സഭ തിരഞ്ഞെടുപ്പ് ലക്ഷ്യമിട്ടാണ് നീക്കം. തിരഞ്ഞെടുപ്പ് ജയിക്കാൻ എന്തും ചെയ്യുന്ന പാർട്ടിയായി സിപിഐഎം മാറി. തെളിവുകൾ പുറത്ത് വിടുമെന്നും എംകെ രാഘവൻ പറഞ്ഞു. സിപിഐഎം വ്യക്തിപരമായി വേട്ടയാടുകയാണ്. ജില്ലാ നേതൃത്വമാണ് ഇതിന്റെ പിന്നിൽ എന്നും എംകെ രാഘവൻ പറഞ്ഞു. തന്റെ രാഷ്ട്രീയ ജീവിത്തിലെ ഏറ്റവും വലിയ അപമാനിക്കലാണ് ഈ സംഭവം. മറ്റു മാർഗങ്ങളില്ല, ആത്മഹത്യ ചെയ്യാനും കഴിയില്ലെന്ന് പറഞ്ഞായിരുന്നു എംകെ രാഘവൻ വികാരാധീനനായത്.\nപക്ഷേ കോഴിക്കോട്ടെ ജനങ്ങൾ ഈ വിവാദത്തിനിടയിലും എം കെ രാഘവന് ഒപ്പമാണ് നിന്നത്. കോഴിക്കോട് നോർത്ത് മണ്ഡലം എംഎൽഎയും ജനകീയനുമായ എ പ്രദീപ്കുമാർ ആയിരുന്നു ഇടത് സ്ഥാനാർത്ഥി. എന്നിട്ടും പ്രദീപിന്റെ മണ്ഡലത്തിലടക്കം ഏഴു നിയമസഭാ മണ്ഡലത്തിനും ലീഡ് നേടി എൺപതിനായിരത്തോളം വോട്ടിന്റെ വൻ ഭൂരിപക്ഷത്തിനാണ് രാഘവൻ ജയിച്ചത്. ജനകീയ കോടതിയിൽ ജയിച്ച രാഘവന് വിജിലൻസ് കോടതിയിൽ ജയിക്കാൻ കഴിയുമോ എന്നാണ് ഏവരും ഉറ്റുനോക്കുന്നത്.


കൊവിഡ് ഭേദമായ ബ്രിട്ടീഷ് പൗരൻ നാട്ടിലേക്ക് മടങ്ങുന്നു\nകൊവിഡ് 19 ബാധിച്ച് കളമശേരി മെഡിക്കൽ കോളജ് ആശുപത്രിയിൽ ചികിത്സയിൽ കഴിഞ്ഞിരുന്ന ബ്രിട്ടീഷ് പൗരൻ ബ്രയാൻ നീലും സംഗവും നാട്ടിലേക്ക് മടങ്ങുന്നു. കൊച്ചിയിൽ നിന്നും ബ്രിട്ടീഷ് എയർവെയ്‌സിന്റെ പ്രത്യേക വിമാനത്തിലാണ് നാട്ടിലേക്ക് മടങ്ങുന്നത്.\nകൊവിഡ് ബാധിച്ചതിനെ തുടർന്ന് കഴിഞ്ഞ മാർച്ച് 16-ാം തീയതിയാണ് ബ്രിട്ടീഷ് പൗരന്മാരായ ബ്രയാൻ നീൽ അടക്കമുള്ളവരെ നിരീക്ഷണത്തിലാക്കുന്നത്. പിന്നീട് ബ്രയാൻ നീലിന്റെ രോഗം ഭേദമായെങ്കിലും കൂടെയുള്ളവരിലേക്കും വൈറസ് വ്യാപിക്കുകയായിരുന്നു.\nതുടർന്ന് ആറ് പേരെയും രോഗം ഭേദമായ ശേഷവും 14 ദിവസത്തേക്ക് കൊച്ചി, ബോൾഗാട്ടി പാലസിൽ നിരീക്ഷണത്തിൽ വയ്ക്കുകയായിരുന്നു.\nഅതേസമയം, കേരളത്തിൽ വൈറസ് ബാധ സ്ഥിരീകരിച്ച എറണാകുളം സ്വദേശിയായ ഹെൽത്ത് ഇൻസ്‌പെക്ടറും അദ്ദേഹത്തിന്റെ സഹായിയും രോഗം ഭേദമായി ആശുപത്രി വിട്ടു. മാത്രമല്ല, എറണാകുളം ജില്ലയിൽ നിന്ന് പരിശോധനയ്ക്കയച്ച 51 സാമ്പിളുകളിൽ എല്ലാം നെഗറ്റീവാണെന്നതും ആശ്വാസകരമാണ്.\nStory highlight: covid,awell-respected British citizen, is returning home\n24 മണിക്കൂറിനിടെ പരിശോധിച്ചത് 66,980 കൊവിഡ് ടെസ്റ്റ് സാമ്പിളുകള്\nആരോഗ്യസേതു നിർമ്മിച്ചത് ആര്?; മറുപടി പറയാൻ വിസമ്മതിച്ച് കേന്ദ്രം; വിശദീകരണം തേടി വിവരാവകാശ കമ്മീഷൻ\nനടിയെ ആക്രമിച്ച കേസ്; വിചാരണക്കോടതി മാറ്റണമെന്നാവശ്യപ്പെട്ട് നടി ഹൈക്കോടതിയില്\nഎം ശിവശങ്കറിനെ കൊച്ചിയിലെ ഇഡി ഓഫീസില് എത്തിച്ചു\nശിവശങ്കരന്റെ കസ്റ്റഡി സർക്കാരിനെ ഭയപ്പെടുത്തുന്നില്ല : മന്ത്രി എകെ ബാലൻ\nമുഖ്യമന്ത്രിക്ക് അധികാരത്തില് തുടരാനുള്ള ധാര്‍മികാവകാശം നഷ്ടപ്പെട്ടു: ഉമ്മന് ചാണ്ടി\nമുന്നാക്ക സംവരണത്തില് പ്രതികരിച്ച് സിപിഐഎം; വര്‍ഗീയത കലര്‍ത്തുന്നത് അപലപനീയം\nആശങ്ക ഉയർത്തി കാസർഗോഡ് ജില്ലയിൽ ഇന്ന് 203 പേർക്ക് കൂടി കൊവിഡ് 19 സ്ഥിരീകരിച്ചു


HomeSuicideസ്ത്രീധനമൊന്നും വേണ്ടെന്ന് പറഞ്ഞിട്ടും നല്‍കിയത് നൂറ് പവന് സ്വര്‍ണം, 1.25 ഏക്കര് സ്ഥലം; കാര് ഇഷ്ടപ്പെടാത്തതിന് വിസ്മയയോട് ക്രൂരത\nകൊല്ലം: കൊല്ലം ശാസ്താംകോട്ടയില് ഭര്‍തൃഗൃഹത്തില് തൂങ്ങിമരിച്ച നിലയില് കണ്ടെത്തിയ വിസ്മയക്ക് സ്ത്രീധനമായി നല്‍കിയത് 100 പവന് സ്വര്‍ണവും ഒരേക്കര് 20 സെന്റ് സ്ഥലവും 10 ലക്ഷത്തിന്റെ കാറുമാണെന്ന് വീട്ടുകാര്. എന്നിട്ടും ഭര്‍ത്താവില് നിന്നു നേരിടേണ്ടി വന്നത് സ്ത്രീധനത്തിന്റെ പേരില് ക്രൂരമായ പീഡനം.[www.malabarflash.com]\nകഴിഞ്ഞ വര്‍ഷം മേയ് 31നാണ് നിലമേല് കൈതോട് കുളത്തിന്‍കര മേലേതില് പുത്തന്‍വീട്ടില് ത്രിവിക്രമന് നായരുടെയും സജിതയുടെയും മകള് എസ് വി വിസ്മയയെ ശൂരനാട് പോരുവഴി അമ്പലത്തുഭാഗം ചന്ദ്രവിലാസത്തില് എസ് കിരണ്‍കുമാര് വിവാഹം കഴിച്ചത്. സ്ത്രീധനമൊന്നും വേണ്ടെന്ന് പറഞ്ഞാണ് മോട്ടോര് വാഹന വകുപ്പ് ഉദ്യോഗസ്ഥനായ കിരണ് കുമാറും കുടുംബവും വിവാഹാലോചനയുമായി വിസ്മയയുടെ വീട്ടിലെത്തിയതെന്ന് ത്രിവിക്രമന് നായര് പറഞ്ഞു.\nഎന്നാല് പ്രവാസി ജീവിതത്തിലെ സമ്പാദ്യത്തില് നിന്ന് 100 പവന് സ്വര്‍ണവും ഒന്നേ കാല് ഏക്കര് ഭൂമിയും ഒപ്പം 10 ലക്ഷം രൂപ വിലവരുന്ന കാറും മകള്‍ക്കൊപ്പം സ്ത്രീധനമായി നല്‍കി. ഈ കാറിന് പത്തു ലക്ഷം രൂപ മൂല്യമില്ലെന്നു പറഞ്ഞായിരുന്നു കിരണിന്റെ പീഡനം. കാറ് വേണ്ട പകരം പണം മതിയെന്നായിരുന്നു കിരണിന്റെ ആവശ്യം. അത് മകള് തന്നോട് പറഞ്ഞു. എന്നാല് സിസിയിട്ട് വാങ്ങിയ കാറാണെന്നും വില്‍ക്കാന് കഴിയില്ലെന്നും മകളോട് താന് പറഞ്ഞു. അതോടെ ആ കാര്യം പറഞ്ഞ് മകളെ നിരന്തരം ഉപദ്രവിക്കാന് തുടങ്ങി.\nസിസി ഇട്ട് വാങ്ങിയതാണ് കാറെന്ന് അറിഞ്ഞതിന് ശേഷം കഴിഞ്ഞ ജനുവരില് രാത്രി 1 മണിയോടെ കിരണ് മകളുമായി വീട്ടില് വന്നു. വണ്ടി വീട്ടില് കൊണ്ടുവന്നിട്ടു. മകളെ അവിടെ വെച്ച് അടിച്ചു. തടയാന് ശ്രമിച്ച വിസ്മയയുടെ സഹോദരനെയും അടിച്ചു. അതോടെ പോലിസില് പരാതി നല്‍കി. ആ പോലീസ് സ്‌റ്റേഷനിലെ എസ് ഐയെ കിരണ് കയ്യേറ്റം ചെയ്യാന് ശ്രമിച്ചു. പരിശോധനയില് കിരണ് മദ്യപിച്ചിരിക്കുകയാണെന്ന് തെളിഞ്ഞു. അവിടത്തെ സിഐ പറഞ്ഞത് അനുസരിച്ച് എഴുതി ഒപ്പിട്ട് നല്‍കിയ ശേഷമാണ് അവനെ വിട്ടയച്ചത്. അതിന് ശേഷം കുറച്ച് ദിവസം മകള് സ്വന്തം വീട്ടിലായിരുന്നു.\nഎന്നാല് പരീക്ഷാ സമയമായതോടെ കിരണ് ആ വീട്ടിലേക്ക് കൂട്ടികൊണ്ട് പോയതായിരുന്നുവെന്നും വിസ്മയയുടെ പിതാവ് ത്രിവിക്രമന് നായര് പറഞ്ഞു. ഭര്‍തൃഗൃഹത്തില് വച്ച് മര്‍ദ്ദനമേറ്റെന്നു കാട്ടി ഞായറാഴ്ച വിസ്മയ ബന്ധുക്കള്‍ക്ക് വാട്‌സാപ്പ് സന്ദേശം അയച്ചിരുന്നു. മര്‍ദ്ദനത്തില് പരുക്കേറ്റ ദൃശ്യങ്ങളും ബന്ധുക്കള്‍ക്ക് കൈമാറിയിരുന്നു. തിങ്കളാഴ്ച പുലര്‍ച്ചെയോടെയാണ് വിസ്മയ തൂങ്ങി മരിച്ചെന്ന വിവരം ബന്ധുക്കള്‍ക്ക് കിട്ടിയത്.\nതാന് നേരിടുന്ന ക്രൂരമായ മര്‍ദ്ദനത്തിന്റെ വിവരങ്ങളാണ് വിസ്മയ ബന്ധുക്കള്‍ക്ക് അയച്ച വാട്‌സാപ്പ് സന്ദേശങ്ങളില് പറയുന്നത്. വിസ്മയയുടെ കയ്യിലും മുഖത്തും അടക്കം അടി കൊണ്ട് നീലിച്ചതിന്റെ പാടുകളുണ്ട്. തന്നെ ഭര്‍ത്താവ് വീട്ടില് വന്നാല് അടിക്കുമെന്ന് വാട്‌സാപ്പ് ചാറ്റില് വിസ്മയ പറയുന്നു. തനിക്ക് സ്ത്രീധനമായി തന്ന വണ്ടി കൊള്ളില്ലെന്ന് ഭര്‍ത്താവ് കിരണ് പറഞ്ഞെന്നും അതിന്റെ പേരില് തന്നെയും അച്ഛനെയും അസഭ്യം പറഞ്ഞെന്നും ചാറ്റില് വിസ്മയ ബന്ധുവിനോട് പറയുന്നു.\nപല തവണ അസഭ്യം പറഞ്ഞെങ്കിലും അതെല്ലാം കേട്ട് സഹിച്ചു. പക്ഷേ, ഒടുവില് നിര്‍ത്താന് പറഞ്ഞ് മുറിയുടെ കതക് തുറന്നപ്പോള് വിസ്മയയുടെ മുടിയില് പിടിച്ച് വലിച്ച് മുഖത്ത് ചവിട്ടുകയും പല തവണ അടിക്കുകയും ചെയ്‌തെന്നും വിസ്മയ പറയുന്നു. കാല് വച്ച് മുഖത്ത് അമര്‍ത്തിയെന്ന് പറയുമ്പോള്, അതെല്ലാം അച്ഛനോട് പറയണമെന്ന് ബന്ധു വിസ്മയയോട് പറയുന്നുണ്ട്. മര്‍ദ്ദനമേറ്റതിന്റെ ചിത്രങ്ങളും വീട്ടുകാര്‍ക്ക് കൈമാറിയിരുന്നു. ഈ വാട്‌സ്ആപ്പ് സന്ദേശങ്ങള് യുവതിയുടെ വീട്ടുകാര് പുറത്തുവിട്ടു.\nമകള് ആത്മഹത്യ ചെയ്യില്ലെന്നും കൊലപ്പെടുത്തിയതാണെന്നും പിതാവ് ത്രിവിക്രമന് നായര് ആരോപിച്ചു. വിസ്മയയെ കിരണിന്റെ വീട്ടിലെ ശുചിമുറിയില് മരിച്ച നിലയില് കണ്ടെത്തിയത്. ശൂരനാട് പോലിസാണ് കേസ് അന്വേഷിക്കുന്നത്. സംഭവത്തില് വനിതാ കമ്മീഷന് കേസെടുക്കുകയും, റൂറല് എസ്പിയോട് റിപോര്‍ട്ട് തേടുകയും ചെയ്തിട്ടുണ്ട്.


എല്‍ഡി ക്ലാര്‍ക്ക് വിജയ രഹസ്യം\nഅടിസ്ഥാനപരമായി എല്‍ഡി ക്ലര്‍ക്ക് പരീക്ഷ ഒരു മത്സരപരീക്ഷയാണ്. പി.എസ്.സി നടത്തുന്ന ഈ പരീക്ഷയുടെ അടിസ്ഥാന യോഗ്യത എസ്.എസ്.എല്.സിയാണ്. ഈ നിലവാരത്തിലുള്ള ചോദ്യങ്ങളാണ് പി.എസ്.സി പരീക്ഷക്ക് വരിക. 2003 മുതല് മലയാള മാധ്യമത്തില് ഒബ്ജക്റ്റീവ് രീതിയിലാണ് എല്‍ഡി ക്ലര്‍ക്ക് പരീക്ഷ നടക്കുന്നത്. ഇംഗ്ലീഷിലെ ചോദ്യങ്ങള് ഒഴികെ എല്ലാ ചോദ്യങ്ങളും മലയാളമാധ്യമത്തിലായിരിക്കും. ഒബ്ജക്റ്റീവ് മള്‍ട്ടിപ്പിള് മാതൃകയിലാണ് ചോദ്യങ്ങള് തയ്യാറാക്കുന്നത്.\nഎന്തുകൊണ്ട് L.D ക്ലാര്‍ക്ക് സ്വന്തമാക്കണം\n6 മാസത്തിനുള്ളില് സര്‍ക്കാര് ഉദേ്യാഗം\nറെക്കോര്‍ഡ് വേഗത്തില് സര്‍ക്കാര് ഉദേ്യാഗം സ്വന്തമാക്കാനുള്ള അവസരമാണ് L.D ക്ലാര്‍ക്ക്. ഇപ്പോള് അപേഷിക്കാം.3മുതല്4മാസത്തിനുള്ളില് പരീക്ഷ, പരീക്ഷ കഴിഞ്ഞാല് ഉടന് ടവീൃ േഹശേെ, ഞമിസ ഹശേെ എന്നിവ പ്രസിദ്ധപ്പെടുത്തും. ആദ്യ റാങ്കില് വരുന്നവര്‍ക്ക് 2017 - ല് സര്‍ക്കാര് സര്‍വ്വീസില് പ്രവേശിക്കാം. ഇത്രയും വേഗം സര്‍ക്കാര് ഉദേ്യാഗം ഉറപ്പാക്കാന് മറ്റൊരു മാര്‍ഗ്ഗവുമില്ല.\nകാല് ലക്ഷം രൂപയാണ് L.D ക്ലാര്‍ക്കിന്റെ ആരംഭത്തിലെ ശമ്പളം. വര്‍ഷാ വര്‍ഷം ഇന്‍ഗ്രിമെന്റ്, കാലാകാലങ്ങളില് പ്രമോഷന്, ജീവിതകാലം മുഴുവന് പെന്‍ഷന്. സര്‍ക്കാര് ഉദേ്യാഗത്തിന്റെ നേട്ടങ്ങള്‍ക്ക് പരിധിയില്ലെന്ന് തന്നെ പറയാം. മറ്റൊരു മേഖലയിലും ഇത്ര സൗകര്യങ്ങള് ലഭ്യമല്ല. ഒരു കാരണവശാലും L.D ക്ലാര്‍ക്ക് നഷ്ടപ്പെടാന് അനുവദിക്കരുത്.\nസര്‍ക്കാര് സര്‍വ്വീസില് L.D ക്ലാര്‍ക്കായി പ്രവേശനം നേടുന്നവരാണ് ഡെപ്യൂട്ടി കളക്ടര്, ഡെപ്യൂട്ടി ഡയറക്ടര്, ജോയിന്റ് ഡയറക്ടര്, ജില്ലാ രജിസ്ട്രാര്, ഡെപ്യൂട്ടി രജിസ്ട്രാര് തുടങ്ങിയ ഉന്നത സ്ഥാനങ്ങളിലേക്ക് പ്രമോഷന് നേടുന്ന ഉദേ്യാഗസ്ഥര്. വന് പ്രമോഷന് സാധ്യതയുള്ളതിനാല് L.D ക്ലാര്‍ക്ക് സാധാരണക്കാരന്റെ IAS എന്നാണ് വിശേഷിപ്പിക്കപ്പെടുന്നത്. ശക്തമായ അധികാരങ്ങളിലേക്ക് വെല്ലുവിളി ഉയര്‍ത്തുന്ന ഉത്തരവാദിത്വങ്ങളിലേക്കും ശക്തമായ സ്വാധീനത്തിലേക്കും വളരാന് LD ക്ലാര്‍ക്ക് അവസരമൊരുക്കുന്നു. സര്‍ക്കാരിന്റെ വക്താക്കളായി സാമൂഹ്യ സേവനത്തിനുള്ള വന് അവസരമാണ് ഘഉ ക്ലാര്‍ക്കിലൂടെ നിങ്ങള്‍ക്ക് ജീവിതത്തില് തുറന്ന് കിട്ടുന്നത്.\nശക്തമായ അധികാരങ്ങളിലേക്ക് വെല്ലുവിളി ഉയര്‍ത്തുന്ന ഉത്തരവാദിത്വങ്ങളിലേക്കും ശക്തമായ സ്വാധീനത്തിലേക്കും വളരാന് L.D ക്ലാര്‍ക്ക് അവസരമൊരുക്കുന്നു. സര്‍ക്കാരിന്റെ വക്താക്കളായി സാമൂഹ്യ സേവനത്തിനുള്ള വന് അവസരമാണ് L.D ക്ലാര്‍ക്കിലൂടെ നിങ്ങള്‍ക്ക് ജീവിതത്തില് തുറന്ന് കിട്ടുന്നത്.\nനിങ്ങള് വിചാരിച്ചാല് നേടാവുന്ന ഉദേ്യാഗമാണ് L.D ക്ലാര്‍ക്ക്. നിങ്ങളുടെ കഴിവും, ശേഷിയും ചുരുങ്ങിയ സമയം പ്രയോജനപ്പെടുത്താന് മുന്നോട്ട് വന്നാല് മതി. ഈ ഉദേ്യാഗം നേടിയേ തീരു എന്ന ആഗ്രഹം മാത്രം മതി. ബാക്കിയുള്ളവ പഠിച്ചു നേടാം.\nL.D ക്ലാര്‍ക്ക് സിലബസ്3മാസം കൊ് പഠിച്ചെടുക്കാം\nവളരെ ലളിതമാണ് L.D ക്ലാര്‍ക്ക് പരീക്ഷാ സിലബസ്. നിങ്ങള് മനസ്സുവെച്ചാല്3മാസം മതി. ഇനി നിങ്ങള്‍ക്ക് മാര്‍ഗ്ഗനിര്‍ദേശങ്ങളും, കോച്ചിങും വേണമെങ്കില് BRILLIANCE COLLEGE കേരളത്തിലെ 170 കേന്ദ്രങ്ങളില് L.D ക്ലാര്‍ക്കിനായി തീവ്ര പരിശീലനം ആരംഭിച്ചിരിക്കുന്നു.\nസ്വന്തം കഴിവും ശേഷിയും വേവിധം പ്രയോജനപ്പെടുത്തി ജീവിത വിജയം നേടാന് സമൂഹം നിങ്ങള്‍ക്കായി സൃഷ്ടിച്ചിരിക്കുന്ന അവസരമാണ് L.D ക്ലാര്‍ക്ക്. ഈ ഉദേ്യാഗം ആരുടെയും ഔദാര്യമല്ല നിങ്ങളുടെ അവകാശമാണ് എന്ന സത്യം മനസ്സിലാക്കി വിജയം സ്വന്തമാക്കുക. അത് വഴി സ്വയം വളരാം. കുടുംബത്തിന് അത്താണിയാകാം. സമൂഹത്തെ സേവിക്കാം. ഇന്ന് തന്നെ വിജയത്തിനായി സ്വയം സമര്‍പ്പിക്കുക.


രാജ്യത്തെ പാവപ്പെട്ട മുഖ്യമന്ത്രി മണിക് സർക്കാർ; ബാങ്കിലുള്ളത് വെറും 2410 രൂപ, കയ്യിൽ 1520 രൂപയും | With just Rs 2,410 in bank account, country's poorest CM Manik Sarkar turns even poorer after five terms - Malayalam Oneindia\nരാജ്യത്തെ പാവപ്പെട്ട മുഖ്യമന്ത്രി മണിക് സർക്കാർ; ബാങ്കിലുള്ളത് വെറും 2410 രൂപ, കയ്യിൽ 1520 രൂപയും\nPublished: January 30 2018, 19:55 [IST]\nഅഗർത്തല: രാജ്യത്തെ ഏറ്റവും പവപ്പെട്ട മുഖ്യമന്ത്രി മണിക് സർക്കാർ. കൈയ്യിൽ ആകെയുള്ളത് 1520 രൂപ. നാമനിർ‌ദേശ പത്രികയിലാണ് സ്വത്ത് വിവരങ്ങൾ വെളിപ്പെടുത്തിയത്. വരുന്ന നിയമസഭ തിരഞ്ഞെടുപ്പിൽ ധൻപൂർ നിയമസഭ മണ്ഡലത്തിൽ നിന്നാണ് അദ്ദേഹം മത്സരിക്കുന്നത്. പോളിറ്റ് ബ്യൂറോ മെമ്പർ കൂടിയായ മണിക് സർക്കാരിന്റെ ജനുവരി 20 വരെയുള്ള ബാങ്ക് ബാലൻ‌സ് 2410.16 രൂപയാണ്.\n2013ലെ നിയമസഭ തിരഞ്ഞെടുപ്പിലെ നാമനിർദേശ പത്രികയിൽ ബാങ്ക് ബാലൻസ് കാണിച്ചിരുന്നത് 9,720.38 രൂപയായിരുന്നു. ഏറ്റവും കൂടുതൽ കാലം ത്രിപുരയിൽ മുഖ്യമന്ത്രിയായ വ്യക്തി കൂടിയാണ് മണിക് സർക്കാർ. 1998 മുതൽ അദ്ദേഹം മുഖ്യമന്ത്രി കസേര അലങ്കരിക്കുന്നുണ്ട്. 69 വയസ്സ് പ്രായമുള്ള ഇദ്ദേഹത്തിന് 26,315 രൂപയാണ് മാസ വരുമാനം. എന്നാൽ അതെല്ലാം പാർട്ടി ഫണ്ടിലേക്ക് ഡൊണേറ്റ് ചെയ്യുകയാണ് പതിവ്.\nജീവിതചെലവ് 9,700 രൂപ\nശമ്പളം മുഴുവൻ പാർട്ടി ഫണ്ടിലേക്ക് സംഭവാന ചെയ്യുന്നതുകൊണ്ട് തന്നെ. അദ്ദേഹത്തിന് ജീവിക്കാൻ പാർട്ടി 9,700 രൂപ പാർട്ടി മാസം തോറും നൽകുന്നുണ്ട്. തിരഞ്ഞെടുപ്പ് കമ്മീഷന് കൊടുത്ത സത്യവാങ്മൂലത്തിൽ 0.0118 ഏക്കർ കൃഷിയിടമല്ലാത്ത സ്ഥലം കുടുംബ സ്വത്തായിയുണ്ടെന്നും വെളിപ്പെടുത്തുന്നു.\nഅഞ്ച് തവണ മുഖ്യമന്ത്രിയായ മണിക് സർക്കാർ ഒരു മൊബൈൽഫോൺ പോലും കൈവശം വെക്കുന്നില്ല. സോഷ്യൽ മീഡിയയുമായി യാതൊരു ബന്ധവും ഇല്ല. ഒരു ഇമെയിൽ അക്കൗണ്ട് പോലും മണിക് സർക്കാരിനില്ല.\nഭാര്യയുടെ ബാങ്ക് അക്കൗണ്ട്\nതിരഞ്ഞെടുപ്പ് കമ്മീഷൻ മുമ്പാകെ സമർപ്പിച്ച സത്യവാങ്മൂലത്തിൽ സർക്കാർ ജോലിയിൽ നിന്ന് വിരമിച്ച അദ്ദേഹത്തിന്റെ ഭാര്യയുടെ കയ്യിൽ 20,140 രൂപയും ബാങ്ക് അക്കൗണ്ടിൽ 12,15,714.78 രൂപയുണ്ടെന്നും വ്യക്തമാക്കുന്നു.\nമുഖ്യമന്ത്രിയുടെ ഭാര്യ ഓട്ടോ റിക്ഷയിൽ\nമുഖ്യമന്ത്രിക്ക് അനുവദിച്ച സർക്കാർ ക്വാട്ടേർസിലാണ് മണിക്ക് സർക്കാരും കുടുംബവും താമസിക്കുന്നത്. മുഖ്യമന്ത്രിയുടെ ഭാര്യ എന്ത് കാര്യത്തിനും ഓട്ടോ റിക്ഷയിലോ മറ്റോ യാത്ര ചെയ്യുന്നത് അഗർത്തലക്കാർ എപ്പോഴും കാണുന്ന കാഴ്ചയാണ്.\nഅഗർത്തല നിയമസഭാ മണ്ഡലത്തിലെ മത്സരവിജയം\n1980-ലെ ഉപതെരഞ്ഞെടുപ്പിൽ അഗർത്തല നഗരം നിയമസഭാ മണ്ഡലത്തിലെ മത്സരവിജയത്തോടു കൂടിയാണ് അദ്ദേഹത്തിന്റെ നിയമസഭാ ജീവിതം ആരംഭിക്കുന്നത്. 1998-ലെ നിയമസഭാ തെരഞ്ഞെടുപ്പിൽ പശ്ചിമ ത്രിപുരയിലെ ധൻബാദ് നിയോജക മണ്ഡലത്തിൽ നിന്നും വിജയിച്ച അദ്ദേഹത്തെ മുഖ്യമന്ത്രി സ്ഥാനത്തേക്ക് പാർട്ടി നാമനിർദ്ദേശം ചെയ്യുകയായിരുന്നു.\nപ്രായം കുറഞ്ഞ മുഖ്യമന്ത്രി\nമുൻ മുഖ്യമന്ത്രിയായിരുന്ന ദശരഥ് ദേബ് അനാരോഗ്യം കാരണം മത്സരിക്കാതിരുന്നതും മറ്റൊരു നേതാവും മുൻ സഹമുഖ്യമന്ത്രിയുമായിരുന്ന ബൈദ്യനാഥ് മജൂംദാർ അനാരോഗ്യ കാരണത്താൽ തന്നെ മുഖ്യമന്ത്രി സ്ഥാനമേറ്റെടുക്കുവാൻ വിസമ്മതിച്ചതുമായ സാഹചര്യത്തിലാണ് നാല്പത്തൊൻപത് വയസ്സുകാരനായിരുന്ന മാണിക് സർക്കാർ സംസ്ഥാനഭരണത്തിന് നേതൃത്വം നൽകുവാൻ നിയോഗിതനായത്. 1998 മാർച്ച് 11-ന് സംസ്ഥാനത്തിന്റെ ഒൻപതാമത്തെ മുഖ്യമന്ത്രിയായി സത്യപ്രതിജ്ഞ ചെയ്ത് അധികാരമേറ്റെടുത്തപ്പോൾ അതു വരെയുള്ളതിൽ വെച്ചേറ്റവും പ്രായം കുറഞ്ഞ മുഖ്യമന്ത്രിയായിരുന്നു മണിക് സർക്കാർ.\nmanik sarkar chief minister tripura cpm മുഖ്യമന്ത്രി ത്രിപുര സിപിഎം\nStory first published: Tuesday, January 30, 2018, 19:55 [IST]


ലോക്ഡൌണ് ദുരിതം ആദിവാസി ഊരുകളിലും\nലോക്ഡൌണ് ദുരിതം ആദിവാസി ഊരുകളിലും: വില്‍പ്പന നടത്താനാകാതെ കെട്ടിക്കിടക്കുന്നത് ലക്ഷങ്ങളുടെ വനവിഭവങ്ങള്\nപലിശയ്ക്ക് വാങ്ങിയ കടമെങ്ങനെ വീട്ടുമെന്നറിയാതെ ആദിവാസികള്\n30 Jun, 2020 at 08:50 AM\nവനവിഭവങ്ങള് ശേഖരിച്ച് വില്‍ക്കുന്ന ആദിവാസി സമൂഹം ഇന്ന് ദുരിത കയത്തിലാണ്. വനശ്രീയോ വനവകുപ്പിന് കീഴിലുള്ള സഹകരണ സംഘങ്ങളോ വനവിഭവങ്ങള് കോവിഡിന് ശേഷം ഏറ്റെടുക്കുന്നില്ല. ലക്ഷങ്ങളുടെ വനവിഭവങ്ങളാണ് ആദിവാസി ഊരുകളില് കെട്ടികിടക്കുന്നത്. കൊല്ലം അച്ഛന്‍കോവിലിലെ ആദിവാസി ഊരുകളില് നിന്ന് തയ്യാറാക്കിയ റിപ്പോര്‍ട്ട് കാണാം.\nഇഞ്ചപ്പട്ട, തേന്, കുന്തിരിക്ക മണിക്കൂറുകള് ചെലവഴിച്ചാണ് അവര് ഇത് ശേഖരിക്കുന്നത്. പലരും പലിശയ്ക്ക് പണം കടം വാങ്ങിയാണ് ഈ ജോലിക്ക് ഇറങ്ങിയത്. കിലോമീറ്ററുകളോളം കാടിന് ഉള്ളിലേക്ക് കടന്ന് ചെന്ന്, ഇവയെല്ലാം ശേഖരിച്ച് ജീപ്പിന് കൂലി കൊടുത്താണ് വനവിഭവങ്ങള് ഈ കാടിന്‍റെ മക്കള് ഇറക്കിക്കൊണ്ട് വരുന്നത്.\nകഴിഞ്ഞ നാലുമാസമായി ഇവരുടെ വനവിഭവങ്ങള് വാങ്ങാന് ആരും എത്തുന്നില്ല. ഇതില് പല സാധനങ്ങളും ദിവസം കഴിയുന്തോറും നശിച്ചുപോകും. ഇഞ്ചപ്പട്ടയെന്ന വനവിഭവം സൂക്ഷിച്ചുവെക്കുന്നതിന് അനുസരിച്ച് കറുത്തുപോകും. പിന്നെ ഇവ വില്‍പ്പന നടത്താനാകില്ല.\nadivasi colonytribal areaLockdown


കൊച്ചി മെട്രോയിലെ എച്ച് ആർ മാനേജർക്ക് യോഗ്യതയില്ലെന്ന് തമിഴ്നാട് സ്വദേശി; നിയമനം പുനപരിശോധിക്കണമെന് - Samakalika Malayalam\nകൊച്ചി മെട്രോയിലെ എച്ച് ആർ മാനേജർക്ക് യോഗ്യതയില്ലെന്ന് തമിഴ്നാട് സ്വദേശി; നിയമനം പുനപരിശോധിക്കണമെന്ന് ഹൈക്കോടതി\nBy സമകാലിക മലയാളം ഡെസ്‌ക് | Published: 24th April 2021 08:04 AM |\nLast Updated: 24th April 2021 08:04 AM | A+A A- |\nകൊച്ചി; കൊച്ചി മെട്രോ കമ്പനി എച്ച് ആ‍ർ ജനറൽ മാനേജ‍ർ തസ്തികയിൽ നടത്തിയ നിയമനം പുനപരിശോധിക്കണമെന്ന് ഹൈക്കോടതി. ഉദ്യോഗാർത്ഥിയായിരുന്ന തമിഴ്നാട് സ്വദേശിയുടെ ഹർജിയിലാണ് വിധി. എച്ച്ആർ അഡ്മിൻ ആന്‍റ് ട്രെയിനിംഗ് ജനറൽ മാനേജറായി പ്രദീപ് പണിക്കരെന്ന വ്യക്തിയെ നിയമിച്ച നടപടി ചോദ്യം ചെയ്തുകൊണ്ടാണ് ആരോഗ്യസ്വാമി ഹർജി സമർപ്പിച്ചത്. നിയമനം ലഭിക്കാൻ ഇയാൾ അർഹനല്ല എന്നായിരുന്നു ഹർജിയിൽ പറഞ്ഞിരുന്നത്.\nകെഎംആർഎല്ലിൽ എച്ച്ആർ ജനറൽ മാനേജർ തസ്തികയിലേക്ക് നടന്ന അഭിമുഖത്തിന് ശേഷം മൂന്നാം റാങ്കാണ് ആരോഗ്യസ്വാമിക്ക് ലഭിച്ചത്. ഒന്നാം റാങ്ക് ലഭിച്ച പ്രദീപ് പണിക്കർ നിയമനം ലഭിക്കുന്നതിന് അയോഗ്യൻ ആയിരുന്നുവെന്ന് ചൂണ്ടിക്കാട്ടിയായിരുന്നു ഹർജി. ഹർജിയിൽ പറയുന്ന കാര്യങ്ങൾ ഇങ്ങനെ. എച്ച് ആർ മേഖലയിൽ 20 വർഷത്തെ പ്രവർത്തി പരിചയം വേണമെന്നിരിക്കെ പ്രദീപ് പണിക്കർക്കുണ്ടായിരുന്നത് 19 വർഷം 10 മാസത്തെ കാലാവധി മാത്രം. നാഷണൽ ഇൻസ്റ്റിറ്റ്യൂട്ട് ഓഫ് പേഴ്സണൽ മാനേജ്മെന്റിൽ നിന്നും രണ്ട് വർഷത്തെ പിജി പേഴ്സണൽ മാനേജ്മെന്‍റ് ഡിപ്ലോമ കോഴ്സ് പൂർത്തിയാക്കിയെന്ന പ്രതിഭാഗത്തിന്‍റെ വാദം തെറ്റാണ്. എഐസിടിഇ അനുമതിപ്രകാരം നാഷണൽ ഇൻസ്റ്റിറ്റ്യൂട്ട് ഓഫ് പേഴ്സണൽ മാനേജ്മെന്റിൽ ഈ കോഴ്സ് മൂന്ന് വർഷം പാർട് ടൈം രീതിയിലാണ് നടത്തുന്നത്.\nകെഎംആർഎൽ നടത്തുന്ന അഭിമുഖം സുതാര്യമാണെന്നായിരുന്നു പ്രതിഭാഗത്തിന്‍റെ വാദം. എന്നാൽ രേഖകൾ പരിശോധിച്ച ജസ്റ്റിസ് ദേവൻ രാമചന്ദ്രന് ആരോപണങ്ങളിൽ തള്ളാൻ കഴിയുന്നതല്ലെന്ന് വ്യക്തമാക്കി. മാത്രമല്ല തൊഴിൽ ഉടമയുടെ കൈപ്പടയിൽ, സീൽ പോലുമില്ലാതെ പ്രദീപ് പണിക്കർ ഹാജരാക്കിയ പ്രവർത്തി പരിചയ സർട്ടിഫിക്കറ്റ് മതിപ്പ് ഉളവാക്കുന്നതല്ലെന്നും കോടതി നിരീക്ഷിച്ചു. ഇതേ തുടർന്നാണ് ഒരു മാസത്തിനകം നിയമനം പുനപരിശോധിച്ച് തുടർനടപടികളെടുക്കാൻ ഹൈക്കോടതി ഉത്തരവിട്ടത്. കൊച്ചി മെട്രോ റെയിൽ ലിമിറ്റഡ് കമ്പനി അനധികൃത നിയമനത്തിന് വഴിതുറന്ന് പ്രവർത്തന മഹിമ നശിപ്പിക്കില്ലെന്നാണ് ബോധ്യമെന്നും കോടതി ഉത്തരവിൽ പരാമർശമുണ്ട്.\nhighcourt kochi metro hr post തമിഴ്നാട് സ്വദേശി ഹർജി നിയമനം KMRL


todupuzha new man cllege case\nഏറണാകുളം: ന്യൂമാന് കോളേജിലെ അധ്യാപകന് ടി.ജെ ജോസഫിന്റെ കൈവെട്ടിയ കേസിലെ 47ാം പ്രതി അനസിന് സെഷന്‍സ് കോടതി ജാമ്യം അനുവദിച്ചു. ഏറണാകുളം സെഷന്‍സ് കോടതി ജഡ്ജി ഷെര്‍സിയാണ് ജാമ്യം അനുവദിച്ചത്. ഉപാധികളോടെയാണ് ജാമ്യം. ഇതേ കേസില് പ്രതിചേര്‍ക്കപ്പെട്ട യൂനൂസ്, ജാഫര്, ഷിയാസ്, മൊയ്തീന് എന്നിവര്‍ക്ക് ജാമ്യം നിഷേധിച്ചു.\nഇയാള് തദ്ദേശ ഭരണ തിരഞ്ഞെടുപ്പില് വാഴക്കുളം ബ്ലോക്ക് പഞ്ചായത്തിലെ വഞ്ചിക്കാട് ഡിവിഷനില് നിന്നും വിജയിച്ചിരുന്നു.അനസിനെ സത്യപ്രതിജ്ഞചെയ്യാന് കോടതി അനുവദിച്ചിരുന്നു.


us unemployment rate downതൊഴിലില്ലായ്മാ നിരക്ക്\nവാഷിംഗ്ടണ്: സാമ്പത്തികമാന്ദ്യത്തില് നട്ടംതിരിയുന്ന അമേരിക്കയ്ക്ക് ആശ്വാസംപകര്‍ന്ന് പുതിയ വാര്‍ത്ത. രാജ്യത്തെ തൊഴിലില്ലായ്മാ നിരക്ക് കുറഞ്ഞതായാണ് യു.എസ് ബ്യൂറോ ഓഫ് ലേബര് സ്റ്റാറ്റിസ്റ്റിക്‌സ് സൂചിപ്പിക്കുന്നത്.\nഈവര്‍ഷം ഫെബ്രുവരിയില് ആകെ 192,000 തൊഴിലവസരങ്ങള് സൃഷ്ടിക്കപ്പെട്ടെന്ന് രേഖകള് വ്യക്തമാക്കുന്നു. സ്വകാര്യമേഖലയില് 220,000 തൊഴിലവസരങ്ങള് ഇതേമാസം സൃഷ്ടിക്കപ്പെട്ടു. തൊഴിലില്ലായ്മാ നിരക്കില് ഇടിവ് വന്നെങ്കിലും ജോലിയൊന്നും ലഭിക്കാതെയിരിക്കുന്ന ആളുകളുടെ എണ്ണം 13.7 മില്യണായിട്ടുണ്ട്.\nഒബാമ ഭരണകൂടത്തിന്റെ സാമ്പത്തികനയങ്ങള് കമ്പോളത്തില് പ്രതിഫലിക്കാന് ആരംഭിച്ചിട്ടുണ്ടെന്ന് സാമ്പത്തികോപദേശ സമിതിയിലെ ആസ്റ്റണ് ഗൂല്‍സ്ബി പറഞ്ഞു.


ആയുർ, അഞ്ചൽ മേഖലകളിൽ കാറ്റിലും മഴയിലും വ്യാപകമായ നാശ നഷ്ടം; മിന്നലേറ്റ് രണ്ടു പശുക്കൾ ചത്തു - RashtraDeepika\nകൊല്ലം :ജില്ലയുടെ കിഴക്കൻ മേഖലയായ ആയൂർ, അഞ്ചൽ ഭാഗങ്ങളിൽ കാറ്റിലും മഴയിലും വ്യാപകമായ നാശനഷ്ടം. മൂന്ന് വീടുകൾ പൂർണമായും 20 വീടുകൾ ഭാഗികമായും തകർന്നു. നിരവധി വൈദ്യുതപോസ്റ്റുകൾ ഒടിഞ്ഞു വീണ നിലയിലാണ്.\nമിന്നലേറ്റ് വീട്ടുമുറ്റത്ത് കെട്ടിയിരുന്ന രണ്ട് പശുക്കൾ ചത്തു. മരക്കൊമ്പ് തലയിൽ വീണ് വീട്ടമ്മയ്ക്ക് പരിക്കേറ്റു.ഇവരെ അഞ്ചലിലെ സ്വകാര്യ ആശുപത്രിയിൽ പ്രവേശിപ്പിച്ചു.ഇട്ടിവ പഞ്ചായത്തിന്‍റെ വിവിധ ഭാഗങ്ങളിലായി 500 ഓളം മരങ്ങൾ കsപുഴകി വീണിട്ടുണ്ട്.\nമരങ്ങൾ വീണാണ് വീടുകൾ തകർന്നത്. വൈദ്യുത ‘ ബന്ധം പൂർണമായി തകർന്ന നിലയിലാണ്. ശക്തമായ കാറ്റിൽ കൃഷി നാശവും വ്യാപകമാണ്. മരങ്ങൾ വീണ് റോഡ് ഗതാഗതവും പല സ്ഥലങ്ങളിലും തടസപ്പെട്ടു.\nപെരിയ ഇരട്ടക്കൊലപാതക കേസ്; സർക്കാരിന് വേണ്ടി വാദിച്ച അഭിഭാഷകർക്ക് പണം അനുവദിച്ച് കൊണ്ട് സർക്കാർ ഉത്തരവ്


സൂര്യതാപവും ആരോഗ്യ പ്രശ്നങ്ങളും പരിഹരിക്കാൻ ജാഗ്രതയോടെ ആരോഗ്യ വകുപ്പ് – On News\nകാലാവസ്ഥ വ്യതിയാനം നിമിത്തം അന്തരീക്ഷ ഊഷ്മാവ് ക്രമാതീതമായി ഉയര്‍ന്ന സാഹചര്യത്തില് സൂര്യാതാപം കൊണ്ടുണ്ടാകുന്ന ആരോഗ്യ പ്രശ്‌നങ്ങള് നേരിടാന് ആരോഗ്യ വകുപ്പ് മന്ത്രി കെ.കെ. ശൈലജ ടീച്ചറുടെ നേതൃത്വത്തില് ഉന്നതതല യോഗം കൂടി. ആരോഗ്യ വകുപ്പ് സ്വീകരിച്ചതും ഇനി സ്വീകരിക്കേണ്ടതുമായ മുന്‍കരുതലുകളെക്കുറിച്ച് യോഗം ചര്‍ച്ച ചെയ്തു. ആരോഗ്യ വകുപ്പ് പ്രിന്‍സിപ്പല് സെക്രട്ടറി ഡോ. രാജന് എന്. ഖോബ്രഗഡെ, ആരോഗ്യ വകുപ്പ് ഡയറക്ടര് ഡോ. ആര്.എല്. സരിത, അഡീഷണല് ഡയറക്ടര് ഡോ. മീനാക്ഷി എന്നിവര് യോഗത്തില് പങ്കെടുത്തു.\nസൂര്യാതാപം മൂലമുണ്ടാകുന്ന പ്രശ്‌നങ്ങള് നേരിടാന് ആരോഗ്യ വകുപ്പ് സുസജ്ജമാണെന്ന് മന്ത്രി കെ.കെ. ശൈലജ ടീച്ചര് പറഞ്ഞു. അവബോധത്തിനും പ്രതിരോധത്തിനും ചികിത്സയ്ക്കും ഒരുപോലെ മുന്‍ഗണന നല്‍കുന്ന പദ്ധതികള്‍ക്കാണ് ആരോഗ്യ വകുപ്പ് രൂപം നല്‍കിയിരിക്കുന്നത്. നിര്‍ജലീകരണം ഒഴിവാക്കാന് ധാരാളം വെള്ളം കുടിക്കേണ്ടതാണ്. സൂര്യാതാപം ഏറ്റവര്‍ക്കായി ആശുപത്രികളില് സൗകര്യമൊരുക്കിയിട്ടുണ്ട്. ഡെങ്കിപ്പനി, കോളറ, ചിക്കന്‍പോക്‌സ് തുടങ്ങിയ പകര്‍ച്ച വ്യാധികള് ഉണ്ടാകാതിരിക്കാന് പ്രതിരോധ പ്രവര്‍ത്തനങ്ങള് ശക്തിപ്പെടുത്താന് തീരുമാനിച്ചതായും മന്ത്രി വ്യക്തമാക്കി.\nപാര്‍ട്ടി സീറ്റ് തന്നാല് മത്സരിക്കും: പി.ജെ ജോസഫ്\nകൊടും ചൂടില് ജാഗ്രതയോടെ


സ്റ്റൈലിഷ് ഫോട്ടോഷൂട്ടുമായി നമിത പ്രമോദ്; ഫോട്ടോസ് കാണാം\nNamitha Pramod's stylish photoshoot\nമലയാളി പ്രേക്ഷകരുടെ പ്രിയപ്പെട്ട നായികയാണ് നമിതാ പ്രമോദ്. വേളാങ്കണ്ണി മാതാവ്, അമ്മേ ദേവി, എന്റെ മാനസപുത്രി തുടങ്ങിയ സീരിയലുകളിലൂടെ മിനിസ്ക്രീൻ വഴിയാണ് നമിത അഭിനയരംഗത്തേക്ക് കടന്ന് വന്നത്. ട്രാഫിക് എന്ന ചിത്രത്തിലൂടെയാണ് സിനിമ അഭിനയത്തിലേക്ക് കടന്നുവന്നത്. അൽ മല്ലുവാണ് നമിതയുടേതായി പുറത്തിറങ്ങിയ അവസാന ചിത്രം. മലയാളത്തിനു പുറമേ തമിഴ് തെലുങ്ക് ചിത്രങ്ങളിലും നമിത അഭിനയിച്ചിട്ടുണ്ട്.\nഇപ്പോൾ മലയാളികളുടെ ശ്രദ്ധ പിടിച്ചുപറ്റിയിരിക്കുന്നത് നമിതയുടെ സ്റ്റൈലിഷ് ഫോട്ടോഷൂട്ടാണ്. പോപ്പ് പിങ്കിൽ ഏറെ മനോഹാരിയായി എത്തിയിരിക്കുന്ന നടിയുടെ ചിത്രങ്ങൾ പകർത്തിയിരിക്കുന്നത് അവിനാശ് ചൂച്ചിയാണ്. രശ്‌മി മുരളീധരനാണ് സ്റ്റൈലിംഗ് നിർവഹിച്ചിരിക്കുന്നത്. മേക്കപ്പ് അമൽ അജിത്‌കുമാർ നിർവഹിച്ചിരിക്കുന്നു.\nNamitha Pramod's stylish photoshoot സ്റ്റൈലിഷ് ഫോട്ടോഷൂട്ടുമായി ഗായിക രഞ്‌ജിനി ജോസ്; സൂപ്പർ ക്യൂട്ടെന്ന് ആരാധകർ; ഫോട്ടോസ്\nPrevious Articleഉത്തരാഖണ്ഡ് വെള്ളപ്പൊക്കത്തിൽ മരണമടഞ്ഞയാളുടെ നാല് മക്കളെ ദത്തെടുത്ത് സോനു സൂദ്; കൈയ്യടിച്ച് ആരാധകർ\nNext Article ബ്രേക്ക് അപ്പിന് ശേഷം എക്‌സിനെ കണ്ടുമുട്ടിയാൽ..? വേറിട്ടൊരു വെബ് സീരീസ്; നിർമാണം അഭിജിത് മൂവാറ്റുപുഴ


hisky-surprise-on-mha-page | 'ഓരോരുത്തരിവിടെ ഒടിപിയും തിരക്കി ഇരിക്കുമ്പോ നിങ്ങളിരുന്ന് റോയൽ സ്റ്റാഗ് അടിക്കുവാണല്ലേ..; കേരളത്തിലെ ആയിരങ്ങൾ ഒടിപി കിട്ടാതെ കാത്തു നിൽകുമ്പോൾ ഇവിടെ മാത്രം ഒടിപി കിട്ടിയത് കമ്മി സങ്കി അന്തർധാര സജീവമാണെന്നതിന്റെ തെളിവ്'; കേന്ദ്ര ആഭ്യന്തര മന്ത്രാലയത്തിന്റെ ഫേയ്‌സ്ബുക്ക് പേജിൽ വിസ്‌കിയുടെ ചിത്രം കണ്ടതോടെ പൊങ്കാലയുമായി മലയാളികൾ - MarunadanMalayalee.com\nMay 28, 202005:14 PM IST Permalink\nന്യൂഡൽഹി: കേന്ദ്ര ആഭ്യന്തര മന്ത്രാലയത്തിന്റെ ഫേയ്‌സ്ബുക്ക് പേജിൽ വിസ്‌കിയുടെ ചിത്രം പോസ്റ്റ് ചെയ്യപ്പെട്ടതോടെ പൊങ്കാലയുമായി മലയാളികളും. സംഭവം വിവാദമായതോടെ പോസ്റ്റിൽ നിന്നും ഫോട്ടോ പിൻവലിക്കുകയും പേജ് കൈകാര്യം ചെയ്ത ജീവനക്കാരന് കൈപ്പിഴ സംഭവിച്ചതാണെന്ന് ആഭ്യന്തര മന്ത്രാലയം വിശദീകരിക്കുകയും ചെയ്തിരുന്നു. ചൂഴലിക്കാറ്റ് ദുരന്തംവിതച്ച പശ്ചിമബംഗാളിൽ നടക്കുന്ന ദുരിതാശ്വാസ പ്രവർത്തനങ്ങൾ സംബന്ധിച്ച ഫേയ്‌സ്ബുക്ക് പോസ്റ്റിലാണ് രണ്ടുകുപ്പി മദ്യത്തിന്റെ ചിത്രവും പ്രത്യക്ഷപ്പെട്ടത്.\nപോസ്റ്റിൽ മദ്യക്കുപ്പിയുടെ ഫോട്ടോ കണ്ടതോടെ മലയാളികളും കമന്റ് ബോക്സിലേക്ക് ഓടിയെത്തി. അടിക്കുമ്പോ നല്ല സാധനം വാങ്ങി അടിച്ചൂടേ , ഉള്ള പൈസോക്കൊക്കെ കോൺഗ്രസ് എംഎൽഎമാരെ വാങ്ങിയാൽ ഇങ്ങനെ ഇരിക്കും എന്നായി ഒരു വിരുതന്റെ കമന്റ്. സജീവ കമ്മി സങ്കി അന്തർധാര. അല്ലെങ്കിൽ കേരളത്തിലെ ആയിരങ്ങൾ otp കിട്ടാതെ കാത്തു നിൽകുമ്പോൾ ഇവിടെ മാത്രം എങ്ങനെ otp കിട്ടി... മറ്റൊരാളുടെ സംശയം ഇങ്ങനെ. ഓരോരുത്തരിവിടെ OTPയും തിരക്കി ഇരിക്കുമ്പോ നിങ്ങളിരുന്ന് Royal Stag അടിക്കുവാണല്ലേ എന്നായി വേറൊരാളുടെ പരിഭവം. കൂടുതൽ പേർക്കും അറിയേണ്ടത് ഓടിപി എങ്ങനെ കിട്ടി എന്നായിരുന്നു. Otp എങ്ങനെ കിട്ടി എന്ന് ഹിന്ദിയിൽ ആരേലും ചോദിക്കെടാ എന്നായി മറ്റൊരു മലയാളി.\nഅബദ്ധം മനസ്സിലാക്കി ഫോട്ടോ മാറ്റിയിട്ടും മലയാളികൾ പിന്മാറാൻ തയ്യാറായില്ല. എവിടെ? സാധനം എവിടെ? എന്നായി മലയാളികൾ. കേരളത്തിൽ OTP കിട്ടാത്തവർക്ക് ഇവിടെ സാധനം കിട്ടുന്നുണ്ടെന്ന് അറിഞ്ഞ് വന്നതാ. എവിടെ എവിടെ എന്ന ചോദ്യങ്ങളും കമന്റ് ബോക്സിൽ നിറഞ്ഞു. ആരും ഓടി പാഞ്ഞു വരണ്ട, സാധനം നേരത്തെ തീർന്നു. കാലി കുപ്പിയും ടച്ചിങ്‌സ് വെച്ച പാത്രവും ഒക്കെ മാറ്റി, നിക്കണ്ട ഇനി കിട്ടൂല.. ഫോട്ടോ പോലും കാണാൻ കഴിയാത്തതിന്റെ നിരാശയും മലയാളികൾ മറച്ച് വെച്ചില്ല.\nദേശീയ ദുരന്ത പ്രതികരണസേന (എൻഡിആർഎഫ്) പശ്ചിമബംഗാളിലെ ദേൽപുർ, പഞ്ച്‌ല ബ്ലോക്ക്, ഹൗറ എന്നിവിടങ്ങളിൽ നടത്തുന്ന ദുരിതാശ്വാസ പ്രവർത്തനങ്ങളുടെ ചിത്രവും കുറിപ്പുമാണ് ഫേയ്‌സ്ബുക്കിൽ പോസ്റ്റ് ചെയ്യപ്പെട്ടത്. ഇതിനൊപ്പമുള്ള മൂന്നു ചിത്രങ്ങളിൽ ഒന്നിലുള്ളത് നിരത്തിവെച്ചിരിക്കുന്ന മദ്യക്കുപ്പികളും നിറച്ച മദ്യഗ്ലാസും മറ്റുമാണ്. ഏകദേശം 15 മിനിറ്റിന് ശേഷമാണ് തെറ്റു മനസ്സിലാക്കി ചിത്രം നീക്കംചെയ്തത്.\nആഭ്യന്തര മന്ത്രാലയത്തിന്റെ ഫേയ്‌സ്ബുക്ക് പേജ് കൈകാര്യം ചെയ്യുന്നവർക്ക് സംഭവിച്ച മനപ്പൂർവമല്ലാത്ത തെറ്റാണിതെന്ന് ആഭ്യന്തര മന്ത്രാലയം വ്യക്തമാക്കുന്നു. വ്യക്തിപരമായ ഫേയ്‌സ്ബുക്ക് അക്കൗണ്ടും ആഭ്യന്തര മന്ത്രാലയത്തിന്റെ പേജും കൈകാര്യം ചെയ്യുമ്പോൾ സംഭവിച്ച ആശയക്കുഴപ്പം മൂലമാണ് ഇത് സംഭവിച്ചതെന്നും മന്ത്രാലയ വക്താവ് പറഞ്ഞു. തെറ്റുവരുത്തിയ ജീവനക്കാരൻ രേഖാമൂലം ക്ഷമാപണം നടത്തിയതായും മന്ത്രാലയം വ്യക്തമാക്കി. നിരവധി ഫേസ്‌ബുക്ക് ഉപയോക്താക്കളാണ് ഈ പോസ്റ്റിന് പ്രതികരണവുമായെത്തിയത്. ആഭ്യന്തര മന്ത്രാലയത്തിന്റെ ഫേയ്‌സ്ബുക്ക് പേജ് 2.79 ലക്ഷം പേരാണ് പിന്തുടരുന്നത്.


റാണിയോട് അത്യാവശ്യമായി എന്തെങ്കിലും പറയാനാകും വീട്ടിലേക്ക് ഓടി എത്തുന്നത്. പറയാനുള്ളതൊക്കെ പറയുകയും ചെയ്യും. എല്ലാം കേട്ടിട്ട് ഒടുവിൽ അവൾ ചിരിക്കും. എന്നിട്ടു പറയും, ഞാൻ റാണിയല്ല, റീനയാണ്. എത്ര നിസഹായനാണ് ഞാൻ. എന്‍റെ സഹോദരന്‍റെ അവസ്ഥയും ഇതു തന്നെ - എൽവാൻഡ എന്ന ഭർത്താവിന്‍റെ പരാതിയാണിത്.\nവളരെ പ്രതീക്ഷകളോടെയാണ് ഇരുപതുകാരായ ഇരട്ട സഹോദരന്മാർ 19കാരികളായ ഇരട്ട സഹോദരിമാരെ പ്രണയിക്കുന്നതും വിവാഹം കഴിക്കാൻ തീരുമാനിക്കുന്നതും. ഇന്തോനേഷ്യൻ സ്വദേശികളായ ഇവർ പരസ്പരം കണ്ടുമുട്ടുന്നതും പ്രണയത്തിലാകുന്നതും സ്കൂളിൽ വച്ചാണ്.\nഎൽവാൻഡയും റാണി നുർഹേനിയുമാണ് ആദ്യം പ്രണയത്തിലായത്. അതിനുശേഷം ഇവരാണ് തങ്ങളുടെ സഹോദരങ്ങളായ എൽവിൻഡിയെയും റീനയെയും പരസ്പരം പരിചയപ്പെടുത്തിക്കൊടുത്തത്.\nഇക്കഴിഞ്ഞ ഫെബ്രുവരി 27ന് രണ്ടു ദന്പതികളും ഒരേ വേദിയിൽ വിവാഹിതരായി. കാഴ്ചയിൽ ആർക്കും പെട്ടെന്നു തിരിച്ചറിയാൻ കഴിയാത്തത്ര രൂപ സാമ്യമാണ് ഈ ഇരട്ടകളുടെ പ്രത്യേകത.\nവിവാഹ ശേഷം ഒരേ വീട്ടിൽ താമസിക്കണം എന്നതു നാലു പേരുടെയും ആഗ്രഹമായിരുന്നു. എന്നാൽ, ആ ആഗ്രഹമാണ് ഇപ്പോൾ എല്ലാവർക്കും ഗുലുമാലായിരിക്കുന്നത്. പ്രണയത്തിലായിരുന്ന കാലത്തേക്കാൾ വിവാഹ ശേഷം കാര്യങ്ങൾ കൂടുതൽ കുഴഞ്ഞു.\nഭർത്താക്കന്മാർ തമ്മിൽ കാഴ്ചയിൽ ചെറിയ വ്യത്യാസമുണ്ടെങ്കിലും ഭാര്യമാർ തമ്മിൽ യാതൊരു വ്യത്യാസവുമില്ല. അതുപിന്നെ ആരെയാണ് പ്രശ്നത്തിലാക്കാത്തത്. പേരു ചോദിച്ചിട്ടു സംസാരിച്ചു തുടങ്ങേണ്ട ഗതികേടിലാണ് ഭർത്താക്കന്മാർ.\nപ്രാദേശിക ചാനലായ ട്രാൻസ് ടിവിയിലെ ഒരു പരിപാടിയിൽ അതിഥികളായി എത്തിയതോടെയാണ് ഈ ഇരട്ട ദന്പതിമാരുടെ വിശേഷം ലോകം അറിഞ്ഞത്. തുടക്കത്തിൽ ചില അബദ്ധങ്ങൾ നേരിടുന്നുണ്ടെങ്കിലും ഒറ്റവീട്ടിൽ തന്നെ ജീവിതം മുന്നോട്ടുകൊണ്ടുപോകാനാണ് തീരുമാനമെന്നു നാലു പേരും പറയുന്നു.